
Poporul  credincios,  supus  scârbelor  şi  dosădit  prin 
toi  felul  de  nefericiri  şi  dureri  amare,  a  însetat  totdeauna 
după  harul  mângăierii.  Dar  astăzi  mai  mult  ca  oricând  el 
are  lipsă  de  mângâiere.  Cuprins  în  valurile  acestui  veac 
ca  în  nişte  braţe  de  monstru  fără  milă,  el  plânge  oridecâteori 
aude  melodia  dulce  a  unui  cuvânt  mângâietor. 

Poate  tocmai  de  aceea,  trimişii  lui  Dumnezeu  în  lume 
au  o  încredinţare  deosebită,  de  a  mângâia  duhovniceşte 
poporul.  Mângâiaţi,  mângâiaţi  poporul  meu,  zice  Dum¬ 
nezeu  profeţilor  (lsaia  40,  1).  Iar  aceştia  îşi  împlinesc  cu 
sfinţenie  misiunea  divină,  îndulcind  sufletul  poporului  prin 
cuvinte  pline  de  puterea  Duhului  Sfânt.  „Bucuraţi-vă  —  grăeşle 
prorocul  lsaia.  —  bucuraţi*vă  împreună  cu  Ierusalimul,  şi 
veseliţi-vă  cu  el,  toţi  cei  ce-1  iubiţi;  împărţiţi  şi  bucuria  cu 
el,  acum,  toţi  ceice  l-aţi  plâns,  ca  să  sugeji  şi  să  vă  săturaţi 
din  ţâţele  mângâierilor  lui,  ca  să  sugeţi  şi  să  vă  desfătaţi 
în  totul  de  plinătatea  slavei  lui.  Căci  aşa  vorbeşte  Domnul... 
veţi  fi  alăptaţi;  veţi  fi  purtaţi  în  braţe  şi  desmierdaţi  pe 
genunchi.  Cum  mângâie  pe  cineva  mamă-sa,  aşa  vă  voi 
mângâia  Eu;  da,  veţi  fi  mângâiaţi  în  Ierusalim!  Şi  când 
veţi  vedea  aceste  lucruri,  inima  vi  se  va  bucura  şi  oasele 
voastre  vor  prinde  putere  ca  iarba  fragedă"  (66,  10 — 14). 

Dacă  ascultătorii  acestor  cuvinte  întraripate  ar  fi  trăit 
după  întemeierea  Bisericii,  cu  puţină  osteneală  ar  fi  aflat  în 
ele  frumoasa  viziune  a  răstignirii  şi  a  învierii  Domnului; 
icoana  Ierusalimului  lacrimilor  şi  a  mângâierilor  pe  cari  le 

aduce  bucuria  biruinţei.  Dar  şi  fără  această  întregire,  cine 
poate  spune  câtă  consolare,  câtă  pace  şi  câtă  putere  de 
viată  aducea  în  suflete  o  astfel  de  vorbire  profetică?... 

Este  mare  lucru  să  poţi  însenina  un  suflet  întristat  şi 
este  un  privelegiu  să  beneficiezi  de  harul  mângăierii.  Nu 
oricine  se  poate  împărtăşi  cu  el. 

Mântuitorul  fsus  Hristos  numeşte  pe  Duhul  Sfânt  Mân - 
gâitorul  şi  prin  făgăduinţa  Lui  consolează  inimile  întristate 
ale  învăţăceilor  înainte  de  patimile  Sale.  Toată  Evanghelia 
şi  întreagă  Scriptura  este  o  carte  a  consolării,  o  veste  de 
mângâiere  a  inimilor  întristate  de  răul  păcatului.  „Prin  răb¬ 
darea  şi  mângâierea  Scripturilor,  nădejde  să  avem"  (Rom. 
15,  4). 

Dumnezeu  însuşi  este  un  Părinte  al  „răbdării  şi  al  mân¬ 
gâierii"  (Rom.  15,  5).  Tatăl  esle  „Dumnezeul  a  toată  mân¬ 
gâierea,  Celce  ne  mângâie  pe  noi  întru  tot  necazul,  ca  să 
putem  să  mângăiem  şi  noi,  prin  mângâierea  cu  care  noi 
înşine  suntem  mângăiaţi  de  Dumnezeu,  pe  cei  cari  se  află 
în  orice  suferinţă.  Că  precum  prisosesc  patimile  lui  Hristos 
întru  noi,  aşa,  prin  Hristos,  prisoseşte  şi  mângâierea  noastră. 
Fie  deci  că  suntem  strâmtoraţi,  este  pentru  a  voastră  mân¬ 
gâiere  şi  mântuire;  fie  că  suntem  mângâiaţi,  este  pentru  a 
voastră  mângâiere,  care  vă  dă  putere  să  înduraţi  cu  răbdare 
aceleaşi  suferinţe  pe  care  le  suferim  şi  noi.  Şi  nădejdea 
noastră  este  tare,  pentru  voi,  ştiind  că  precum  sunteţi  părtaşi 
suferinţelor,  aşa  şi  mângâierii"  (11  Cor.  1,  3 — 7).  Ce  minunat 
text  asupra  suferinţei  şi  a  mângăierii  în  Dumnezeu !  Sufe¬ 
rinţa  mângâie,  şi  mângâierea  este  dela  Dumnezeu,  Tatăl 
mângăierii.  Deci  suferinţa  e  sfântă,  ca  şi  mângâierea,  căci 
vine  dela  Dumnezeu.  De  aceea  sf.  Ap.  Pavel  se  roagă 
pentru  Tesaloniceni,  ca  „însuşi  Domnul  nostru  Isus  Hristos  şi 
Dumnezeu,  Tatăl  nostru,  carele  ne-a  iubit  pe  noi  şi  ne-a 
dat,  prin  darul  său,  veşnică  mângâiere  şi  bună  nădejde,  să 
mângâie  inimile  voastre  şi  să  vă  întărească,  la  orice  faptă 
buna  şi  Ia  orice  vorbă  bună"  (II,  2,  16 — 17). 

Prin  mângâiere  se  întăresc  sufletele.  Mângâierea  e  har 
şi  harul  e  putere  divină,  energie  neînvinsă  în  lupta  vieţii. 
El  vine  dela  Duhul  sfânt,  Mângăitorul  omenirii. 

Evenimentul  care  schimbă  lacrima  durerii  în  lacrimă 
sfântă  de  bucurie  şi  dă  mângăierii  valoare  obiectivă,  este 

învierea  Domnului.  Temeiul  adevărat  al  mângâierii  este  certi¬ 
tudinea  învierii.  Fără  înviere  nu  este  şi  nu  poate  fi  mân¬ 
gâiere  deplină.  Cine  nu  are  credinţă  neclintită  în  minunea 
învierii  din  morţi,  va  primi  slabe  binefaceri  din  vistieria 
mângâierii.  Slabe  şi  trecătoare  consolări  va  simţi  în  suflet 
un  om  lipsit  de  credinţa  în  nemurire. 

învierea  Domnului  a  dat  oamenilor  dovada  învierii  şi 
siguranţa  nemuririi.  Cu  încredinţarea  aceasta  sfântul  apostol 
Pavel  scrie  Tesalonicenilor  (I,  4,  44)  şi-i  îndeamnă,  ca  prin 
ea  să  se  consoleze  în  întristările  lor.  „Mângăiaţi-vă  dar 
unii  pe  alţii  cu  aceste  cuvinte"  (l  Tes.  4,  18). 

Ziua  de  Paşti  este  sărbătoarea  bucuriei  şi  a  mângâierii 
ce  vine  din  biruinţa  binelui  asupra  răului ;  din  biruinţa  vieţii 
nemuritoare  asupra  suferinţei  oamenilor  şi  a  „mizeriei 
morţii". 

Paştile  nu  sunt  ziua  bucuriei  şi  a  mângâierii  pentru 
bogaţii  nemilostivi  şi  pentru  necredincioşi.  Unde  s’au  văzut 
bogaţi  nemilostivi  şi  necredincioşi  fericiţi  la  Paşti?...  Săr¬ 
bătoarea  învierii  este  a  credincioşilor  şi  a  săracilor.  Pentru 
ei  şi  pentru  mângăierea  lor  se  cântă  atât  de  solemn  stihurile : 
Să  învie  Dumnezeu  şi  să  se  risipească  vrăjmaşii  Lui... 

Cum  ar  putea  asculta  liniştiţi  bogaţii  egoişti  şi  păcătoşii 
nepocăiţi  blestemele  acestea,  cari  cad  pe  capetele  lor  ca 
nişte  cărbuni  aprinşi  ?  Şi  cum  ar  putea  ei  să  se  bucure  din 
toată  inima,  când  la  praznicul  învierii,  în  momentul  cel  mai 
solemn  şi  mai  sublim  al  lui,  se  rostesc  asupra  lor  pro¬ 
clamaţii  de  osândă,  fără  putinţa  de-a  fi  apelate  sau  îndulcite  ? 
Sunt  sentinţe  neîndurate,  definitive,  ca  şi  cuvintele  Apoca¬ 
lipsului,  către  nelegiuiţi:  „Afară  cu  cânii  şi  vrăjitorii  şi  curvarii 
şi  ucigaşii  şi  închinătorii  la  idoli  şi  cu  toţi  ceice  lucrează 
şi  iubesc  minciuna!"  (22,  15). 

învierea  Domnului  este  ziua  bunilor  credincioşi.  Ea 
osândeşte  pe  vrăjmaşii  Iui  Dumnezeu  şi  mângâie  până  la 
lacrimi  pe  prietenii  şi  copiii  Lui,  căci  pentru  bucuria  lor 
s’a  cântat  mai  întâi  cu  atâta  slavă:  Hristos  a  înviat! 

învierea  este  mângâiere  pentru  nedreptăţiţii  pământului, 
căci  şi  Isus  a  fost  nedreptăţit.  Dar  biruinţa  a  fost  de  partea 
Lui,  căci  cu  moartea  pe  moarte  a  călcat. 

învierea  este  mângăierea  pentru  toţi  păcătoşii  cari  se 
pocăesc.  Căci  Isus  ne-a  adus  iertarea,  sfinţirea  prin  har  şi 

izbăvirea  prin  adevărul  Evangheliei.  Prin  sângele  Crucii  Lui 
am  fost  răscumpăraţi  şi  mântuiţi  din  osânda  păcatului,  iar 
prin  gloria  învierii  Lui  ni  se  garantează  şi  nouă  gloria  ne¬ 
muririi. 

Câtă  bucurie,  câtă  pace  şi  câtă  mângâiere  se  revarsă 
în  lume  la  praznicul  Paştilor  1  Toaca  din  turnul  bisericii, 
cântecul  clopotelor,  licărirea  făcliilor  aprinse  la  înconjurarea 
bisericii,  tăcerea  şi  taina  nopţii,  glasul  cântărilor  sfinte,  tot 
poporul  lui  Dumnezeu  îmbrăcat  în  haine  de  sărbătoare,  cu 
faţa  senină  şi  iluminată  de  bucuria  sacră  —  o,  câte  emoţii, 
câtă  frumuseţe,  cât  mister  şi  câtă  fericire!  Şi  cât  de  mi¬ 
nunat  coincid  toate  cu  renaşterea  naturii  şi  înflorirea  primă¬ 
verii  I  Numai  atâta  dacă  ne-ar  aduce  Paştile,  şi  ortodoxia  are 
destule  motive  binecuvântate,  să  le  numească  aşa  de  potrivit : 
Sărbătoarea  sărbătorilor.,. 

Luminează-Te  deci,  noule  lerusalime.  Luminează-te  Bi¬ 
serică,  mireasa  sfântă  şi  fără  prihană  a  lui  Hristos  (Efes. 
5,  27)  şi  voi  creştinilor  bucuraţi-vă  şi  vă  mângâiaţi,  căci 
Domnul  va  şterge  toată  lacrima  din  ochii  voştri  (Apoc.  21,  4). 
Saltă  Sioane,  cetate  a  lui  Dumnezeu,  că  mărirea  Domnului 
peste  tine  a  strălucit.  Cântaţi  şi  veseliţi-vă  toţi  cei  cu  inima 
bună.  lmbrălişaţi-vă  toţi  cu  sărutare  sfântă  şi  vă  mângâiaţi 
în  Domnul! 

Voi  loji  ce-aţi  plâns  în  întunerec 
Şi  nimeni  nu  v’a  mângâiat. 

Din  lunga  voastră  ’ngenunchere 
Sculaţi...  Hristos  a  înviaţi 


Pr.  ILARION  V.  FELEA. 


HRISTOS  A  ÎNVIAT' 


de  VLADIMIR  SOLOVIEFF  . 

învierea  Domnului  şi  Mântuitorului  nostru  Isus  Hristos 
este  cea  dintâi  hotărâtoare  biruinţă  a  vieţii  asupra  morţii. 
Neîncetata  luptă  între  ele  —  între  spiritul  fiu  şi  între  materia 
moartă  —  este,  în  ultima  analiză,  istoria  zidirii  cosmosului. 
Până  la  învierea  lui  Hristos  se  vorbeşte  despre  mai  multe 
biruinţe  ale  spiritului  vieţii  asupra  morţii.  Dar  toate  aceste 
biruinţe  au  fost  nedesăvârşite,  numai  semibiruinţe,  n’au  putut 
fi  hotărâtoare  şi  după  fiecare  izbândă  a  spiritului  duşmanul 
reuşea  să-şi  afirme  şi  să-şi  întărească  adevărata  sa  stăpânire 
faţă  de  triumful  aparent  al  vieţii. 

Cât  de  puternică  s’a  arătat  biruinţa  vieţii,  când  în  mijlocul 
materiei  moarte,  anorganice,  miriadele  de  fiinţe  vii,  cei 
dintâi  germeni  ai  lumii  vegetale  şi  animalice  au  început  a 
se  mişca,  a  bâjbăi  l  Puterea  vie  ia  în  stăpânire  materia 
moartă,  o  întreţese  în  formele  sale  şi  se  foloseşte  de  pro¬ 
cesele  mecanice  ca  de  nişte  mijloace  servile  în  vederea 
scopurilor  sale  organice.  Şi  omul  se  îngrozeşte  văzând  cum 
creşte  neîncetat  surprinzătoarea  mulţime  a  formelor.  Cât 
de  ingenios  este  construită  toată  făptura,  începând  dela  cele 
mai  mici  zoofite  până  la  uriaşele  forme  ale  florei  şi  faunei 
tropice  I  Dar  moartea  are  numai  un  rânjet  pentru  toată 
aceasta  pompă,  pentrucă  ea  este  realistă ;  pe  ea  nu  o  fermecă 
măreţele  tablouri,  presimţirile  şi  profeţiile  nu  o  opresc  în 
calea  sa.  Ea  crede  că  frumuseţa  naturii  este  numai  un  covor 
pestriţ  şi  uşor,  care  se  întinde  asupra  unui  cadavru  ce  se 
află  într’o  neîncefată  descompunere. 

Dar  natura  nu  este  nemuritoare?  Oh,  vecinica  amăgire ! 
Ea  apare  nemuritoare  pentru  privirea  superficială,  pentru 
privitorul  care  crede  că  noua  viaţă  a  momentului  este  con¬ 
tinuarea  celei  stinse.  Se  vorbeşte  foarte  mult  despre  natura 

'  Vezi:  „Sonnţsgs'  m  Ostarbdeîe*  de  Viad.  Soloviaff,  Dlalrlch-Jena. 

care  moare  şi  renaşfe  neîncetat.  Ce  abuz  neiertat  al 
cuvântului!  Dacă  ceeace  se  naşte  azi  nu  este  identic  cu 
ceeace  a  murit  ieri,  care  este  atunci  renaşterea?  Dintru 
mulţimea  nenumărată  de  vieţi  efemere  şi  nemuritoare,  nu  se 
poate  naşte  nici  o  fiinţă  nemuritoare.  Viaţa  naturii  este  un 
contract  între  moarte  şi  nemurire.  Moartea  răpeşte  toate 
fiinţele  vii,  tot  ce  este  individual  —  şi  cedează  nemuririi  numai 
formele  generale  ale  vieţii.  Planta  singuratică  sau  animalul 
singuratic  este  destinat  în  mod  fatal  să  piară  după  câteva 
clipe  de  viaţă;  dar  forma  de  viaţă  animală  sau  vegetală, 
speţa  vietăţii  se  păstrează.  Porunca  lui  Dumuezeu,  a  fost 
îndreptată  spre  tot  ce  este  viu:  „Creşteţi,  vă  înmulţiţi  şi 
stăpâniţi  pământul".  De  aceasta  poruncă  s’a  folosit  moartea. 

Creşteţi  şi  vă  înmulţiţi,  nu  pentruca  să  extindeţi  viaţa 
voastră,  sau  să  o  întăriţi,  sau  să-i  daţi  o  durată  veşnică,  ci 
ca  voi  să  puteţi  dispare  cât  mai  repede;  ca  să  fie  cine  să 
vă  ia  locul,  umpleţi  pământul  cu  rămăşiţele  voastre  pă¬ 
mânteşti,  fiţi  numai  o  punte  pentru  generaţia  următoare, 
care  la  timpul  său  iarăşi  numai  o  punte  va  fi  pentru  ur¬ 
maşii  săi. . . 

In  loc  de  viaţă  şi  nemurire  un  şir  nesfârşit  de  transîţii. 
E  drept,  toate  nu  sunt  zadarnic  zidite;  este  adevărat,  pe 
această  caie  construită  din  morţi  înaintează  spiritul  creator 
spre  ţinta  sa  fixată.  Dar  totuşi,  pentruce  este  nevoie  să  ducă 
acest  drum  peste  mormintele  uitate?  Iar  dacă  ţinta  sa  este 
bună,  la  ce  aceste  mijloace  rele  —  amăgirea  vecinieă  a 
vieţii  pieritoare? 

Nu,  aceasta  viaţă  aparentă  este  numai  simbolul  şi  ger- 
menele  vieţii  adevărate.  Formarea  naturii  văzute  nu  este 
biruinţa  decisivă  a  spiritului  viu  asupra  morţii,  ci  numai  o 
pregălire  pentru  adevărata  Iui  lucrare.  Iar  începutul  acestei 
lucrări  este  condiţionat  de  apariţia  unei  fiinţe  înzestrate  cu 
raţiune,  care  stă  deasupra  lumii  animalice.  Mulţumită  facultăţii 
omului  de  a  desvolta  o  cugetare  clară  şi  organică,  viaţa 
încetează  de  a  fi  numai  un  proces  final  al  puterilor  produ¬ 
cătoare  şi  evoluează  se  ridică  spre  o  lucrare  finală  a  pute¬ 
rilor  individuale: 

»Şi  ce  pluieşfe  ’n  apariţii  efemere 

Es/e  fixai  in  idei  durabile*...  Goelhe:  Faust 

Din  acesi  moment  lupta  între  moarte  şi  viată  intră  într’o 
nouă  fază.  Ea  se  desfăşoară  acum  între  fiinţe  cari  nu  numai 
trăiesc  şi  mor,  ci  înafară  de  aceasta  cugetă  asupra  vieţii  şi 
a  morţii.  In  aceste  idei  încă  nu  se  cuprinde  biruinţa,  dar 
se  cuprinde  neînvinsa  armă  ce  duce  la  biruinţă. 

Eroii  cugetării  omeneşti,  marii  înţelepţi  din  Apus  şi 
Răsărit,  pregătesc  această  izbândă.  Ei  nu  au  fost  biruitori 
asupra  morţii,  ei  au  murit  dar  n’au  înviat.  E  suficient  să 
amintim  numai  pe  doi  dintre  aceştia. 

Inv&tătura  lui  Buddha  a  fost  de  fapt  numai  o  renunţare 
la  luptă,  el  a  predicat  indiferentism  faţă  de  fenomenele  vieţii 
şi  ale  morţii;  şi  sfârşitul  lui  nu  s’a  distins  prin  nimic. 

Socrate  nu  a  renunţat  Ia  luptă,  a  dus-o  Ia  un  sfârşit 
glorios ;  şi  moartea  lui  a  fost  o  retragere  cinstită  pe  un  teren 
inaccesibil  duşmanului  —  dar  trofeele  biruinţei  au  rămas  în 
mânile  duşmanului. 

Dacă  puterea  trupească  trebue  să  se  supună  inevitabil 
morţii,  nici  puterea  minţii  nu  este  destul  de  tare,  ca  să  bi¬ 
ruiască  moartea  şi  abia  nemărginita  tărie  morală  este  aceea, 
care  împrumută  vieţii  o  plenitudine  absolută  şi  esciude  orice 
desbinare  şi  deaceea  nici  nu  admite  ca  omul  viu  să  se 
împartă  în  două  părţi,  în  spiritul  imaterial  şi  în  materia  pieri- 
toare.  Fiul  omului  răstignit  şi  Fiul  lui  Dumnezeu,  care  s’a 
simţit  părăsit  de  oameni  şi  de  Dumnezeu  şi  care  totuşi  s'a 
rugat  pentru  duşmanii  săi,  El  n  a  cunoscut  marginile  puterii 
Sale  spirituale  şi  de  aceea  nici  o  parte  a  fiinţei  Sale  n’a 
putut  ajunge  pradă  morţii. 

Noi  murim,  pentrucă  puterea  noastră  spirituală  care 
înăuntrul  nostru  este  legată  prin  păcat  şi  patimi  se  arată 
prea  slabă  ca  să  poată  cuprinde  întreaga  noastră  fiinţă 
trupeasca,  să  o  concentreze  în  interior,  să  şi-o  facă  identică 
cu  sine.  De  aceea  cade,  iar  nemurirea  noastră  firească 
rămâne  numai  parţială  până  la  acea  ultimă  înviere,  Ia 
care  vom  fi  părtaşi  prin  Hristos,  iar  nemuritor  rămâne  numai 
spiritul  nostru  netrupesc. 

Hristos  însă  a  înviat  cu  desăvârşire,  a  înviat  în  între¬ 
gime:  „Şi  acestea  grăind  ei,  însuşi  Isus  a  stătut  în  mijlocul 
lor  şi  a  zis  lor :  Pace  vouă.  Iar  ei  spăimântându-se  şi  înfri- 
coşându-se,  Ii  se  părea  că  văd  duh.  Şi  a  zis  lor :  ce  sunteţi 

iulburaţi ?  Şi  pentruce  se  suie  gânduri  în  inimile  voastre? 
Vedeţi  manile  şi  picioarele  mele,  că  însumi  eu  sunt,  pipăi- 
|i-mă  şi  vedeţi ;  că  duhul  carne  şi  oase  nu  are,  precum  mă 
vedeţi  pe  mine  având.  Şi  acestea  zicând  le-a  arătat  lor 
mânile  şi  picioarele.  Şi  încă  necrezând  ei  de  bucurie  şi 
mirându-se  le- a  zis  lor:  aveţi  ceva  de  mâncare  aici?  Iar  ei 
au  dat  Lui  o  parte  de  peşte  fript  şi  dintr’un  fagur  de  miere. 
Şi  luând  înaintea  lor  a  mâncat"  (Luca  24,  36 — 43). 

Puterea  spirituală  — -  care  în  Hristos  în  chip  lăuntric  şi 
moral  este  scutită  de  orice  graniţe  —  la  învierea  Lui  pe  cale 
naturală  se  eliberează  de  orice  mărginire  externă  şi  mai 
înainte  de  toate  de  unilaterala  şi  exclusiv  spirituala  formă 
de  a  fi,  în  opunere  cu  cea  materială.  Hristos  cel  înviat  este 
mai  mult  decât  un  spirit,  pentrucă  spiritul  nu  are  carne  şi 
oase,  spiritul  nu  consumă  mâncare,  ca  spiritul  cel  pentru 
vecie  întrupai.  Hristos  împreună  cu  toată  plenitudinea  fiinţei 
sale  interne  psihice  şi  cu  toate  posibilităţile  fiinţei  fizice,  fără 
marginile  externe  ale  acesteia.  Tot  ce  este  viu  este  păstrat  de 
EI,  tot  ce  este  muritor  este  biruit  prin  El  în  mod  desăvârşit 
si  definitiv. 

învierea  Iui  Hristos  este  şi  biruinţa  raţiunii  în  lumea 
aceasta,  fiind  învierea  o  biruinţă  decisivă  a  vieţii  asupra 
morţii,  a  pozitivului  asupra  negativului.  Ea  este  o  minune 
numai  în  sensul  acela  în  care  o  revelaţie  a  unui  lucru 
neobişnuit  sau  nemai  văzut  provoacă  în  noi  admiraţie 
îi  stupoare.  Dacă  am  uita  rezultatele  întregului  proces 
cosmic  şi  am  urmări  numai  singuraîiciîe  stadii  ale  acestui 
proces,  aşa  cum  ni  se  prezintă  în  mod  izolat,  ni  s’ar  părea 
fiecare  dintre  ele  drept  o  minune. 

Precum  apariţia  primului  organism  viu  în  mijlocul  na¬ 
turii  anorganice,  precum  după  aceea  apariţia  primei  fiinţe 
raţionale  între  celelalte  făpturi  cari  încă  nu  puteau  vorbi, 
este  o  minune ;  aşa  a  fost  o  minune  şi  apariţia  celui  dintâiu 
om  cu  desăvârşire  spiritual  şi  de  aceea  nesupus  morţii  — 
celui  dintâi  între  muritori.  Dacă  pregătitoarele  biruinţe  ale 
vieţii  asupra  morţii  au  fost  minuni,  biruinţa  definitiva  de- 
asemenea  trebue  considerată  drept  o  minune,  insa  ceeace 
nouă  ne  apare  ca  o  minune,  poate  fi  considerată  de  noi 
ca  un  eveniment  absolut  natural,  necesar  şi  raţional.  Ade¬ 
vărul  învierii  lui  Hristos  este  un  adevăr  absoluî,  desăvârşit ; 

acesta  nu  este  numai  un  adevăr  de  credinţă,  ci  şi  un 
adevăr  care  poate  fi  perceput  şi  cu  mintea. 

Dacă  Hristos  n’ar  fi  înviat,  dacă  s'ar  fi  dovedit,  că  a 
avut  dreptate  Caiafa  şi  că  Irod  şi  Pilat  au  fost  înfelepţi, 
lumea  aceasta  ar  fi  un  nonsens,  o  împărăţie  a  răului,  a 
deşertăciunii  şi  a  morţii.  Nu  este  vorba  aici  de  încetarea 
unei  vieţi  oareşcare,  ci,  dacă  viata  adevărată,  viaţa  dreptului 
desăvârşit  poate  să  înceteze  ?  Dacă  această  viată  n'ar  putea 
birui  pe  duşman,  ce  nădejde  ne-ar  mai  rămânea  pentru 
viitor?  Dacă  Hristos  n’ar  fi  înviat,  cine  ar  fi  putut  învia? 

Hristos  a  înviat! 

Trnd.  de  Dr.  NICOLAE  TERCHILĂ 


DOCTRINA  DESPRE  CANON  SAU 
SATISF ACŢIUNE  LA  ROMANO-CATOLICI 

De  Pr.  SIMION  RADU 

In  articolul  nostru  din  „Revista  Teologică",  Nr.  9 — 10 
1955,  asupra  canonului  sau  epitimiei,  am  ajuns  la  con¬ 
cluzia,  că  după  învăţătura  oficială  a  Bisericii  ortodoxe  canonul 
nu  face  parte  constitutivă  din  sf.  Pocăinţă.  In  consecinţă, 
nu-i  o  condiţie  esenţială,  absolut  necesară,  fără  care  peni¬ 
tentul  n’ar  putea  să  se  bucure  de  toate  roadele  bine¬ 
făcătoare  ale  sf.  Taine:  restabilirea  armoniei  desăvârşite  şi 
împreunarea  cu  Dumnezeu,  prin  har.  Şi  aceasta  pe  motiv 
că  cel  vinovat  de  păcat,  îndeplinind  sincer  şi  deplin  ce¬ 
rinţele  ei,  arătate  de  sf.  Biserică,  este  iertat  de  Dumnezeu, 
care,  privind  cu  iubire  la  „duhul  umilit,  inima  înfrântă  şi 
smerită",  îi  şterge  greşalele,  fără  a  mai  pretinde  vre-o  satis¬ 
facţie,  de  orice  ordin. 

Nu  tot  aşa  învaţă  însă,  aici,  celelalte  biserici  creştine,, 
cari  s’au  abătut  dela  învăţătura  Bisericii  primare. 

In  cele  de  mai  jos  ne  am  propus  să  arătăm  acest 
lucru,  luând  în  considerare  şi  observaţiune  confesiunea 
romano-catolică. 

Anticipăm:  două  sunt  punctele  fundamentai  deose¬ 
bitoare  la  această  sf.  Taină,  ale  confesiunii  de  mai  sus. 
Anume:  1.  Doctrina  despre  canon  sau  satisfacţiune,  pe 
care  o  dă  cei  vinovat  de  păcate  lui  Dumnezeu  şi  11.  Doc¬ 
trina  despre  indulgenţe,  care  rezultă  în  chip  firesc  din  cea 
dintâi.  In  cele  următoare  vom  vorbi  despre  prima  deosebire, 
iar  cu  altă  ocaziune,  poate,  şi  despre  a  doua,  ca  foarte 
interesantă  în  construcţia  şi  urmările  ei. 

a)  DOCTRINA  DESPRE  CANON  SAU  SATISFACŢIUNE 

Biserica  romano-catolică,  potrivit  doctrinei  sale  despre 
efectele  sf.  Pocăinţe  ca  taină  „a  formulat  învăţătura  bizară, 
că  pentru  ispăşirea  oricărui  păcat,  îndeosebi  a  celor  mari. 

Dumnezeu  impune  două  feluri  de  pedepse  sau  osânde : 
una  vecinică  şi  alia  vremelnică  —  şi  că  prin  taina  Pocăinţe 
se  iartă  penitentului  numai  osânda  vecinică,  (înlăturată  prin 
sângele  Mântuitorului),  pe  când  cea  vremelnică  trebuie  is¬ 
păşită  neapărat  în  viaţa  aceasta", 1  în  caz  contrar,  rămâne 
să  se  ispăşească  în  viaţa  viitoare,  în  focul  curăţitor. 

Spre  acest  scop,  duhovnicul  „poate,  şi  de  regulă  el 
trebuie  să  impună  penitentului  mărturisit  satisfaceri  medi¬ 
cinale  şi  corespunzătoare,  adecă  trebuie  să-i  dea  canon". 2 

De  aici  urmează  că,  după  catolici,  canonul  are  caracterul 
unei  pedepse  temporale,  pe  care  penitentul  trebue  s’o  su¬ 
fere,  căci  numai  astfel  poate  da  o  satisfacţie  suficientă  drep¬ 
tăţii  divine,  a  cărei  majestate  a  fost  ofensată  prin  păcate.3 
Cu  alte  cuvinte,  epitimia  dată  este  mai  puţin  medicinală  — 
tinzând  să  grijească  de  rămânerea  în  noua  viaţă  în  care 
s’a  renăscut  cel  căit  deplin  de  fărădelegi  —  şi,  ea  se  im¬ 
pune  îndeosebi  „pentru  răzbunarea  şi  pedepsirea  păcatelor 
trecute",4 *  potrivit  calităţii  acestora  şi  stării  individuale  a 
penitenţilor,  dupăcum  prescrie  sinodul  din  Trident.  Ministrul 
tainei  poale,  chiar  e  obligat  — -  nu  numai  în  calitatea  sa 
de  medic,  ci  şi  în  cea  de  judecător  —  să  ceară  aceste 
safisfacţiuni,  dovedind  astfel  că  se’ngrijeşte  de  drepturile  lui 
Dumnezeu  lezate  prin  păcat"  °  şi  cu  aceasta  „se  recompen¬ 
sează  vătămarea,  ori  nedreptatea  comisă".*  Sărmană  în¬ 
grijire,  dreptate  şi  recompensă!  Excepţional  ele  se  dau 
penitentului  pentru  îndeplinire  „înainte  de  ce  el  ar  primi 
deslegarea  păcatelor"7  şi  aceasta  „din  motivul  că  penitentul 
nu  şi-a  îndeplinit  canonul  în  mai  multe  rânduri".11  El  ar 
fi  deci  ceva  constant,  sau  foarte  puţin  variabil  după  subiect. 

Concluzia  acestei  doctrine  nu  poate  fi  alta  decât  tocmai 
cea  opusă  învăţăturii  Bisericii  ortodoxe.  Anume,  canonul 
în  raport  cu  sfânta  Pocăinţă  este  o  parte  întregitoare  sau 
esenţială  a  ei,  fiindcă  satisfacţia  impusă  de  duhovnic  este 
ceva  absolut  necesar  pentru  a  beneficia  de  toate  roadele 
sfintei  Taine.9  Zicem  „absolut  ^necesară",  căci  după  eu- 

1  I.  Mlhălcescu,  o.  c.  p.  194. 

2  V.  Suclu :  „Teol.  dogm.  spec,  voi.  II,  Blaj,  1928  p.  479. 

*  Olariu,  o.  c.  p.  668.  4  V.  Suciu,  o.  c.  p.  47S.  “  Zbîd.  p.  480. 

15  Ibid.  p.  478.  1  ibid.  p.  ISO.  k  Ibid.  p.  4*1. 

!'  Andruisos.  o,  c-  p.  415 

vântul  sfântului  aposto!  loan  toţi  păcătuind  de  mulleori  şi'n 
felurite  chipuri,  evident,  fiecare,  fără  excepţie,  e  dator  să 
aducă  o  satisfacţie  personală,  omenească,  corespunzătoare 
păcatelor  sale,  pe  lângă  căinţa  perfectă,  mărturisirea  deplină 
şi  propusul  ferm  de  îndreptare.  Altcum  nu  poate  fi  iertat 
de  Dumnezeu. 

Canonul  sau  satisfacţiunea  după  romano-catolici  ar 
condiţiona  astfel  iertarea  păcatelor,  ar  fi  o  parte  constitu¬ 
tivă  a  sfintei  Pocăinţe,  fapt  care  contrazice  —  pe  lângă 
alte  învăţături  ale  Bisericii  apostolice,  pe  cari  le  vom  arăta 
mai  departe  —  încă  şi  dogma  că,  pe  lângă  taina  sfântului 
Botez  şi  sfânta  Pocăinţă  are  puterea  să  cureţe  toate  urmă¬ 
rile  păcatelor,  ştergând  atât  vina  pedepselor  eterne,  cât  şi 
a  celor  temporale  (a  căror  distingere  ea  n’a  făcut- o  nici¬ 
când),  refăcând  deplina  armonie  între  Dumnezeu  şi  om, 
pe  care-!  aşează  în  stare  de  perfectă  curăţenie  morală-reli- 
gioasă,  şi-l  face,  ca  odinioară  In  Raiu,  iarăşi  copilul  sau 
iubit.  Acest  efect,  de  altfel,  îl  implică  chiar  numele  ce  se 
dă  tainei  sfintei  Pocăinţe  de  sfinţii  Părinţi  ca:  „al  doilea 
Botez",  „împăcare",1  „doctorie  vindecătoare",2  iar  Fericitul 
leronim  „a  doua  scândură  în  naufragiul  spiritual  ete." 

b)  COMBATEREA  DOCTRINEI  ROMANO-CATOL1CE 
DESPRE  CANON  SAU  SATISFACŢIUNE 

Doctrina  expusă  anterior  se  deosebeşte  radical  de  a 
Bisericii  primare,  depusă  în  sf.  Scriptură  şi  sf.  Tradiţiune. 
Fa  s’a  ivit  prin  sec.  al  9-lea  şi’n  deosebi  al  11-lea,  când 
s’a  ’ngăduit  nu  numai  îndulcirea  canonului,  dar  chiar  şter¬ 
gerea  completă  a  acestei  practici  edificatoare  în  Biserica 
Mântuitorului  şi  nu  pentrucă  cei  păcătoşi  s’ar  fi  căii,  „ci  în 
urma  cererilor  adresate  papei  de  credincioşi,  întărite  cu  jertfe 
băneşti,  fiind  asiguraţi  de  mai  înainte  de  primirea  acestor 
cereri  şi  deslegarea  de  ele  prin  indulgenţe". *  De  acum  în¬ 
văţătura  genuină  a  Bisericii  vechi,  privitoare  Ia  canon,  este 
fundamental  desfigurată,  ne  mai  fiind  medicină  spirituală 
cu  scop  vindecător,  ci  pedeapsă  temporală  care  trebuie  su¬ 
portată  aici  şi  dincolo.  Pentru  susţinerea  sa,  acest  fapt 

1  Oleriu  o.  c.  p.  658.  1  S.  d«  Canev,  o.  c.  p.  31. 

5  Oiarfu,  o.  c.  p.  668. 

reclamă  şi  alte  doctrini  greşite,  ca  cea  despre  „tezaurul 
meritelor  prisositoare  ale  Domnului  Isus  Hristos  şi  faptele 
supranecesare  ale  Sfinţilor".'  Ele  fiind  un  „capital  spiritual 
de  prisos,  care  se  păstrează  în  biserică,  papa,  în  puterea 
dreptului  de  a  lega  şi  deslega,  poate  lua  din  acest  tezaur 
nesecat  cât  îi  place". 2  EI  acopere  păcatele  celor  răi,  satis¬ 
făcând  dreptăţii  divine  şi  îi  eliberează  „de  pedepsele  tem¬ 
porale  meritate  de  ei  în  viaţa  aceasta  şi  în  cea  viitoare".3 

La  o  examinare  mai  profundă,  doctrina  catolică  despre 
fiinţa  canonului  nu  rezistă.  Căci,  pe  lângă  contrazicerile 
amintite  Ia  finea  capitolului  de  mai  sus,  ea  se  opune 
dogmei  răscumpărării  omenirii  prin  jertfa  Domnului 
Hristos,  care,  luând  trup  omenesc,  a  dat  odată  şi  pentru 
totdeauna  deplină  satisfacţie  dreptăţii  eterne,  lezate  de 
păcatele  oamenilor.  El  a  pătimit  în  locul  nostru;  jertfa 
Lui  a  fost  deci  substitutivă,  iar  prin  aceasta  ne-a  împăcat 
desăvârşit  şi  definitiv  cu  Dumnezeu.  „Mărirea  meritului 
Domnului  exclude  orice  satisfacţie  omenească,...  sângele 
Lui  vărsat  pe  Cruce  ne-a  curăţit  de  tot  păcatul,...  iar  în 
cei  îndreptaţi  —  prin  sf.  Pocăinţă  —  nu  mai  există  nimic 
vrednic  de  condamnat".4  El  rămâne’n  veci  singurul  „Mij¬ 
locitor  şi  Răscumpărător  al  omenirii".5 

Ori,  a  pretinde  dela  păcătoşi  ca  sa  sufere  unele  pe¬ 
depse,  fie  chiar  temporale,  în  numele  ideii  de  a  satisface 
dreptăţii  bunului  Dumnezeu  pentru  nelegiuirile  lor,  este  un 
act  de  mare  impietate.  Aceasta  „însemnează  sau  că  sân¬ 
gele  Domnului  nu  are  putere  expiatoare  pentru  toate  pă¬ 
catele  şi  de  totdeauna,  sau  cS  Dumnezeu,  iertând  pe  pă¬ 
cătoşi,  îşi  rezervă  împotriva  lor  o  scânteie  de  mânie,  pe 
care  trebuie  s’o  stingă  omul,  satisfăcând  prin  fapte  ale 
căinţei  dreptatea  dumnezeiască". 8  Doctrina  romano-ca- 
tolică  contrazice,  mai  departe,  dogma  Bisericii  ecumenice 
cu  privire  la  îndreptarea  celui  păcătos,  după  care  sunt  dea- 
juns  numai  două  condiţiuni  pentruca  să-şi  însuşească  me¬ 
ritele  de  pe  Cruce  ale  Mântuitorului:  a)  credinţa  şi  b)  fap¬ 
tele  bune,  ca  roade  ale  celei  dintâi.  Ambele  fiind  bine  pri- 


1  Andrulsos,  o.  c.  p.  411.  1  Olarlu,  o.c.  p.  668. 

9  S.  de  Canev,  o.  c.  p.  47.  1  Andrutsos,  o.  c.  p.  411. 

*  W.  Gueflee,  o.  c.  p.  66.  9  Andrulsos.  o.  c.  p.  411. 

mite  înaintea  lui  Dumnezeu,  nici  pe  departe  nu  se  pot  con¬ 
sidera  ca  având,  prin  ele  înşile,  însemnătatea  unui  sacri¬ 
ficiu  în  vederea  unei  satisfacţii.  Nu,  ci  doar  în  acel  unic 
sens,  că,  prin  credinţa  vie  şi  puternică,  străjuită  de  fapte 
bune,  omul  îşi  împropriază  covârşitoarele  merite  câştigate 
de  Hristos  Domnul. 

Şi-apoi,  nu  e  de  prisos  să  notam,  că  omul  personal 
nu  poate  da  vre-o  satisfacţie  lui  Dumnezeu  pentru  păcatele 
sale,  ci  „se  cere  credinţă  în  Hristos  Domnul,  speranţă  în 
milostivirea  Lui,  dorinţă  sinceră  şi  silinţă  stăruitoare  de  a 
se  îndepărta  de  păcat".1  Iar  odată  iertat,  este  dator  să-şi 
arate  îndreptarea  prin  fapte. 

Şi  întrucât  chiar  Biserica  romano-catolică  recunoaşte 
ca  suficientă  pentru  păcătos  credinţa  şi  faptele  bune  pentru 
câştigarea  bunurilor  spirituale  aduse  de  Mântuitorul,  evident 
că  această  dogmă  este  doborîtă  de  însăşi  învăţătura  ei 
despre  pedepsele  temporale,  prin  cari  acesta  personal  trebue 
să  dea  satisfacţie  lui  Dumnezeu,2  a  cărui  lege  a  violat-o. 

Ceva  mai  mult,  ea  contrazice  chiar  dreptatea  vecinică 
a  lui  Dumnezeu  care  obligă  la  o  îndoită  satisfacţie  —  eternă 
şi  temporală  —  pentru  unul  şi  acelaş  păcai:  a)  una  dată 
de  Domnul  Hristos  pentru  omenire  şi  generală;  b)  alta 
particulară,  dată  de  însuşi  subiectul,  de  celce  se  pocăeşte.* 

Dar  dacă  satisfacţia  temporală  este  atât  de  însemnată 
pentru  perfecta  iertare  şi  îndreptare,  nu  înţelegem:  de  ce 
numai  pentru  unii  ?  De  ce  unii  sunt  iertaţi  numai  prin  cre¬ 
dinţă,  iar  alţi  păcătoşi  chiar  notoriei  se  sustrag  acestor 
pedepse  cu  voia  papii,  pe  urma  unei  simple  „cărţi  de  des- 
legare",  plătită  cu  bani?4 

Această  doctrină  se  opune  apoi  învăţăturii  Bisericii  vechi, 
necunoscută  canoanelor  sinoadelor  ecumenice  şi  particulare 
ca  şi  sfinţilor  Părinţi,  cari,  vorbind  de  epiiimii,  nici  măcar 
unul  nu  le  socoteşte  în  sens  catolic,  de  satisfacţiuni  ale  drep¬ 
tăţii  divine,  ci  medicină  morală D  şi  nici  nu  mărginesc  efectul 
binecuvântat  al  sf.  Pocăinţe  numai  la  pedepsele  vecinice. 


1  Sevednischi,  o.  c.  p.  64.  2  Comoroşan,  o.  c.  p.  652. j 

3  Olariu,  o.  c.  p.  669  şl  Mihălcescu,  o.  c.  p.  190. 

4  S.  de  Canev,  o.  c.  p.  46. 

5  Comoroşan,  o.  c.  p.  652  şi  Olariu,  o.  c„  p.  672. 

Fără  a  mai  recurge  aici  la  alte  mărturii  amintim  ex¬ 
clusiv  pe  sf.  Hrisostom,  care  e  clasic  şi  expune  categoric 
ortodoxia  acestei  doctrini,  zicând:  „Dumnezeu  iartă  păca¬ 
tele  săvârşite  după  botez  fără  a  le  mai  pedepsi,  că  prin 
pocăinţă  şi  judecarea  de  sine  păcătosul  poate  scăpa  nu 
numai  de  pedepsele  eterne,  dar  şi  de  pedepsele  temporale  pe 
cari  le  trimite  Dumnezeu  asupra  păcătoşilor  când  nu  voiesc 
să  se  căiască  şi  atunci  numai  cu  scopul  să  vindece  de  pă¬ 
cate".1  După  el,  chemarea  duhovnicului  este  să  tămădu- 
iască  pe  bolnav  de  ranele  spirituale,  prin  pedepse  sau  alte 
mijloace,  dar  nicidecum  de  a  pedepsi  pentru  păcate. 

Faptele  pioase,  impuse  de  el,  sunt  tot  atâtea  căi 
pentru  pocăinjă,  căi  de  vindecare  morală.  Şi  accentuiază 
că  cele  ce  se  fac  la  sf.  Mărturisire  „sunt  mai  mult  o  sfă- 
tuire decât  condamnare,  mai  mult  remediu  decât  pedeapsă". 2 
„Vom  fi  acuzaţi  noi  —  se’ntreabă  el  —  când  cu  atâtea  căi 
cari  ne  duc  la  ceriu  şi  atâtea  mijloace  de  vindecare  pentru 
ranele  făcute,  sufletul  nostru  dela  botez  să  rămână  tot 
rănit?".3 

Sinoadele  ecumenice  ca  şi  cele  particulare,  cu  alţi  sfinţi 
Părinţi,  recunosc  în  canon  o  medicină  spirituală  şi  mijloc 
excelent  de  îndreptare.  „Ele  prescriu,  că  dacă  cel  păcătos 
se  îndreaptă,  să  se  scurteze  şi  timpul  canonului".  4 

In  sfârşit,  doctrina  despre  satisfacţie  în  taina  sf.  Po¬ 
căinţe  contrazice  însăşi  natura  lucrurilor.  Şi  aceasta  pen- 
trucă  pedeapsa  trebuie  să  aibă  Ioc  unde  este  şi  vina.  Ori 
prin  taina  aceasta  vina  s’a  ridicat,  s’a  şters.  „Deci  şi 
după  Biserica  apuseană  trebuie  să’nceteze  toată  pedeapsa".5 

c)  COMBATEREA  ACELEEAŞI  DOCTRINI  CU  ARGU¬ 
MENTE  DIN  TRADIŢIUNEA  BISERICII  APUSENE 

Trebuie  să  accentuăm  că  doctrina  eronată  asupra  ca¬ 
nonului  în  Biserica  romano-catolică  pleacă  din  unele  lo¬ 
curi  ale  sf.  Scripturi,  fals  interpretate,  despre  cari  se  afirmă 

1  «Cuv.  I  despre  Pocăinjă",  7,  8,  cf.  Comoroşan,  o.  c.  p-  653. 

2  «Despre  Pocăinţă”  c.  II — III.  cf.  Olariu,  o.  c.  p.  671. 

3  Omil  4  la  I.  Cor.  2,  cf.  Olariu,  o.  c.  p.  671. 

4  E.  Voiutschi  «Teol.  Mer.  Ori.',  curs  HI.,  Cernăuţi,  1889,  p.  203. 

5  Ibid,  p.  202. 

că  deşi  Dumnezeu  a  ierlat  pe  unii  aleşi  ai  Săi,  dupăee 
s’au  căii  adânc  de  păcat,  totuşi  le-a  dat  unele  pedepse. 
Aşa  Adam,  deşi  căit,  a  fost  pedepsit  cu  moartea;  Moisi, 
deşi  i-a  părut  rău  de  îndoiala  că  va  ieşi  apă  din  stânca 
lovită  de  toiag,  a  fost  găsit  nevrednic  să  între  în  Canaan ; 
„Da vid,  al  cărui  fiu  cu  Batşeba  i-a  murit  e  pedepsit,  deşi 
se  pocăise  de  păcatul  adulterului  săvârşit". 1 

Din  aceste  cazuri  şi  altele,  ei  scot  concluzia,  că  aceste 
pedepse  sunt  o  satisfacţie  pe  care  o  cere  însuşi  Dum¬ 
nezeu  cel  lezat  în  drepturile  Sale  şi  nici  decum  pedepse 
medicinale,  de  oprire  în  a  mai  cădea.  Ele  corespund  însă 
mai  mult  doctrinei  ortodoxe,  după  care  Dumnezeu  fiind 
Tatăl  iubitor  şi  milostiv,  nu  doreşte  moartea  păcătosului,  ci 
„să  se  întoarcă  şi  să  fie  viu",  în  veci. 

Interpretate,  însă,  în  sens  romano- catolic,  „Dumnezeu 
ni  se  înfăţişează  ca  un  stăpân  aspru,  care  nu  e  dispus  să 
ierte,  ca  un  creditor  neîmblânzit,  ce-şi  reclamă  cu  orice 
preţ  şi  încă  cu  procente  grele,  capitalul  împrumutat". 2  De 
sine  înţeles,  că  aceasta  nu-i  de  loc  conform  principiului 
fundamental  creştin,  arătat  de  Sf.  apostol  loan,  care  zice: 
„Dumnezeu  iubire  este".  Ea  se  apropie  mai  mult  de  concepţia 
religioasă  mozaică  despre  Dumnezeu,  pe  care,  desigur,  în¬ 
şişi  romano-catolicii  o  resping. 

Mai  departe,  aceştia  cred  că-şi  pot  sus|ine  doctrina 
lor,  sprijinindu-se  pe  unii  sf.  Părinţi  şi  scriitori  ai  Bisericii 
catolice.  Aşa  pe  sf.  Ciprian,  Tertulian,  sf.  Ambrosie,  ca  şi 
fer.  Augustin,  la  cari  înir’adevăr  se  întâlneşte,  în  legă¬ 
tură  cu  sf.  Pocăinţă,  noţiunea  de  satisfacţie,  dar  remarcăm 
exclusiv  în  sens  ortodox.  Aşa  Tertulian,  arătând  nece¬ 
sitatea  mărturisirii  şi  epitîmiei  zice:  „Satisfacţiunea  siă  în 
conformitate  cu  mărturisirea;  din  mărturisire  se  naşte  po¬ 
căinţa  şi  prin  pocăinţă  se  milostiveşte  Dumnezeu". 3  iar  sf. 
Ciprian  spune  celor  căzuţi:  „Să  ne  întoarcem  căire  Dum¬ 
nezeu  cu  toată  inima  şi  exprimând  pocăinţa  de  păcai  prin 
supărări  adevărate,  să  cerem  îndurarea  lui  Dumnezeu.  Să 
se  supue  lui  sufletul,  să  satisfacă  înfrângerea,  să-şi  pună 
în  El  toată  speranţa...  Acolo  petrece  căinţa  care  sa- 


*  Mihălcescu,  o,  c.  p.  189.  2  Ibid.  p.  181. 

3  ,Despre  Pocăinţă"  c.  9,  cf.  Comoroşan,  o.  c.  p.  653. 

tisface  şi  celce  respinge  căinţa  in  păcat,  acela  Închide  uşa 
satisfacţiunii*. 1  Ca  şi  sf.  Ambrosie,  nici  Fer.  Âugustin  nu 
schimbă  vederile  vechi  ale  Bisericii,  cari,  de  acord  cu  Das¬ 
călii  răsăriteni,  văd  „satisfacţiunea  nu  în  epiiimii  luate  in 
sine,  ci  în  căinţa  deplină  şi’n  îndreptare,  singurele  prin  cari 
se  milostiveşte,  sau  se  satisface  Dumnezeu*. 2 

Aşa  sf.  Ambrosie  zice :  „Dacă  ranele  sunt  mari,  se  cere 
şi  lecuire  adâncă  şi  îndelungată;  dacă  crima  este  mare, 
neapărat  şi  satisfacţiunea  să  fie  mare,  . .  .căci  păcatele  mari 
cu  multe  lacrimi  se  spală*.* 

Silvestru  de  Canev  accentuiază,  că  sfântul  Ambrosie 
„pune  satisfacţiunea  strict  necesară  în  îndreptarea  păcatelor, 
în  adânca  întristare  pentru  ele,  care  trebue  să  fie  cu  atât 
mai  adâncă  şi  mai  îndelungată,  cu  cât  mai  mare  şi  mai 
greu  este  păcatul*.4  In  vederile  acestea,  acordul  tui  cu 
Dascălii  orientali  cu  privire  la  căinţă  sinceră  dovedită  prin 
fapte  —  ca  singura  condiţie  pentru  milostivirea  lui  Dum¬ 
nezeu  spre  cel  păcătos  —  este  evident,  deplin,  absolut.  Ca 
şi  el.  Fer.  Âugustin  foloseşte  cuvântul  „satisîacţiune*,  înţe¬ 
legând  prin  el  epitimia  pe  care  o  cere  Biserica  dela  ceice 
se  căiesc.  Aşa  zice:  „Nu  este  destulă  numai  schimbarea 
moravurilor  în  mai  bine  şi  depărtarea  de  relele  făcute,  ci 
trebue  încă,  pentru  relele  săvârşite  a  satisface  pe  Dumnezeu 
prin  întristare  de  pocăinţă,  prin  oftare  umilitoare,  prin  jertfă 
de  inimă  înfrântă  şi  prin  milostenie,  căci  „Fericiţi  cei  mi¬ 
lostivi  că  aceia  se  vor  milui*.  Asemenea  spune  !.  Sirah: 
„Fiule,  ai  păcătuit,  să  nu  mai  adaugi  încă,  iar  pentru  cele 
ale  tale,  de  mai  înainte,  te  roagă.  “s  După  Fer.  Âugustin 
esenţa  satisfacţiunii  pretinsă  la  penitenţă  nu  constă  decât  în 
înfrângerea  inimii,  care,  pentru  a  fi  văzută  de  Biserică  şi 
păstorii  ei,  trebue  exprimată  prin  acte  de  pocăinţă  ex¬ 
ternă,  mai  mult  sau  mai  puţin  continue,  cum  sunt:  rugă¬ 
ciunile,  milostenia  etc.s 


‘  De  lap*ls  c.  29,  30.  34,  cf.  Comoroşan,  o.  c.  p.  653,  o.  e,  p.  613. 

2  S.  de  Cane»,  o.  c.  p.  49. 

3  De  lapsls  virg.  cf.  Idem  o.  c.  p.  39,  40. 

4  Idem,  o.  c.  p.  40. 

5  Cuvântarea  35,  c.  5  cf.  S.  de  Caney,  o.  c.  p.  41. 

*  Idem,  o.  c.  cf.  S.  de  Canev,  o.  c.  p.  41. 

In  concluzie,  Răsăritul  ortodox,  spre  lauda  şi  prestigiul 
lui  a  păstrat  până  azi,  în  toată  puritatea  ei,  vechea  învăţătură 
a  Bisericii  apostolice  despre  sf.  taină  a  Pocăinţei,  ale  cărei 
efecte  harice  se  extind  deplin  la  toate  pedepsele,  fără  deo¬ 
sebire  dacă  sunt  vecinice  sau  vremelnice.  Dimpotrivă,  ro- 
mano-caloiicii,  spre  durerea  şi  regretul  unanim,  n’au  rămas 
credincioşi  acestei  învăţături  atât  de  hotărîtoare  pentru  cre¬ 
dinţa  şi  viaţa  fiilor  Bisericii  lui  Hristos  Domnul,  ci  alterând 
doctrina,  au  desfigurat  fiinţa  sf.  Taine  prin  prea  multele 
adausuri  şi  păreri  arbitrare. 


Preotul  SIMION  RADU 


PERSONALITATEA  SFÂNTULUI  APO¬ 
STOL  PAVEL  ŞI  SUFLETUL  MODERN 

De  Preoi  NICODIM  BELEA 

„Prin  harul  lui  Dumnezeu  sunt  ceeace 
sunt*.  /.  Cor.  15,  10. 

Ne  găsim  iarăşi  în  sfântul  şi  marele  post.  I-am  păşit 
pragul  cu  pas  şovăielnic  şi  cu  grave  reflexiuni  meditative. 

Postul  este  un  „temut  prieten"  al  omenirii.  Temut, 
pentru  încruntările  sale  severe,  dar  şi  prieten  cu  mână  dar¬ 
nică  şi  cu  suflet  careţi  îmbie  cele  mai  alese  bogăţii. 

O  timp  binecuvântat !  Ne  ridici  din  toate  desbinările  şi 
destrăbălările  şi  ne  îndreptezi  spre  cunoaşterea  de  sine  şi 
înfrânare.  Ne  scoţi  cu  viaţă  din  marea  furioasă  a  celor  tre¬ 
cute  şi  ne  laşi  pe  insula  liniştei  divine  şi  a  binelui  ne¬ 
secat.  Ne  chemi  dela  superficialitate  la  vederi  adânci,  dela 
aparenţă  Ia  adevăr  şi  la  pătrunderea  lucrurilor. 

O  timp  binecuvântat!  Ne  ridici  din  alvia  zilelor  de 
rând,  şi  ne  duci  în  împărăţia  duhului,  în  împărăţia  cu¬ 
noştinţei  de  cele  înalte.  Ne  deschizi  nouă  calea  spre  cul¬ 
tura  trebuincioasă,  ne  duci  spre  caracter  şi  spre  împărăţia 
culturii  sufleteşti.  Iată  în  aceste  îţi  constă  vrednicia  fa 
nepieritoare. 

Intr'adevăr  multe  drumuri  duc  spre  această  împărăţie 
sfântă.  Ni  se  pare  însă,  că  formarea  unui  caracter  se  spri- 
jineşfe  în  mod  firesc  numai  pe  caractere  tipice,  pe  carac¬ 
tere  puternice  şi  că  orice  cultivare  de  suflet  este  principial 
înlesnită  şi  promovată  numai  în  unire  cu  „sufletele  nobile". 

Din  această  pricină  vom  încerca  să  legăm  meditaţia 
noastră  din  acest  post  de  un  caracter  excepţional  de  eroic, 
să  ne  apropiem  de  un  spirit  nobil  şi  de  o  rară  strălucire. 
De  un  suflet  măreţ  care  ne  va  ţinea  totdeauna  în  contact 
viu  cu  duhul  lui  Hristos.  De  un  suflet  pilduitor  care  are 
multe  de  spus  şi  multe  de  oferit  chiar  şi  sufletului  nostru 
modern. 

Sufletul  sfântului  Apostol  Pavel  şi  sufletul  lumii  mo¬ 
deme,  acesta  va  fi  subiectul  nostru.  începem  cu  persona¬ 
litatea  lui  Pavel. 

1.  însemnătatea  şi  proecjiunea  peste  măsură  de  înaltă  a 
sfântului  Apostol  Pavel,  este  fără  îndoială  cunoscută  în  toată 
lumea.  Corifeii  cei  mai  aleşi  şi  cele  mai  mari  spirite  ale  ome¬ 
nirii  i-au  adus  fără  şovăire  Apostolului  omagiul  lor  cel  mai 
profund.  L-au  ales  de  protector  al  lor,  adăpându-şi  cu  îmbel- 
şugare  sufletele  din  duhul  conducătorului  lor.  Un  Ranke,  măie¬ 
strul  istoriei  moderne  îl  numeşte  „nemuritor  din  punct  de 
vedere  istoric".  După  Harneck,  Apostolul  Pavel  este:  „cea 
mai  mare  creaţiune  a  spiritului  iudaic".  După  Chamber- 
lain:  „poate  cel  mai  mare  om  al  creştinismului".  Dease- 
menea  nu  lipsesc  nici  chiar  de  aceia,  cari  îl  văd  ca  pe  un 
adevărat  „urzitor  al  creştinismului",  sau  cel  puţin  „al  doilea 
îniemeietor  al  acestuia".  Extraordinara  sa  însemnătate  este 
deci  bine  subliniată. 

Constatăm  însă  cu  regret,  că  gradul  în  care  îl  cunoa¬ 
ştem  noi  pe  Pavel  şi  veneraţiunea  ce  i-o  dăm,  nu  merg 
mână  în  mână.  Nu  irebue  să  tăgăduim  nici  aceea,  că  apo¬ 
stolul  neamurilor  este  o  carte  închisă  pentru  cea  mai  mare 
parte  dintre  noi. 

Dar  să  nu  fie  aceasta!  Tocmai  poporului  din  marile 
oraşe  trebuia  să-i  fie  Pavel  favorii.  A  fost  cel  mai  pro¬ 
nunţat  iubitor  al  oraşelor  mari,  a  fost  „evanghelistul  ora¬ 
şelor".  Marile  centre  de  cultură :  Damasc,  Ierusalimul,  Roma, 
Atena,  Corintul,  i  au  fost  cel  mai  preferat  teren  de  muncă. 
Toate  gândurile  şi  grijile  şi  le-a  legat  mai  ales  de  nevoile  su¬ 
fleteşti  ale  populaţiei  urbane.  In  slujba  metropolelor  si-a 
pus  doar  cele  mai  vii  interese;  şi  acestei  slujbe  i-a  împru¬ 
mutat  toată  vlaga. 

Teren  avea  destul  pentruca  înlr’o  bună  zi  să  pătrundă 
până  în  adâncul  sufletului  poporului  din  aceste  metropole, 
lăsându-şi  săpat  adânc  chipul  acolo. 

2.  Cum  ni  se  prezintă  nouă  chipul  natural  al  Aposto¬ 
lului  Pavel? 

înainte  de  toate,  pentru  a  nu  rămânea  decepţionaţi,  să 
nu  ne  aşteptăm  la  ceva  artistic.  Nici  să  nu  ne  gândim  Ia 
un  chip  frumos  retuşat,  la  vederea  căruia  ni  s’ar  desfăta 
privirea.  Nu  aflăm  Ia  Pavel  nici  o  mărime  supranaturală 

şi  nici  figură  eroică  sau  uriaşă.  Când  spunem  acest  lucru, 
ne  sprijinim  pe  autoportretul  şi  autodescrierea  ce  ne-o  schi¬ 
ţează  el  însuşi  ici-colo  în  epistolele  sale.  El  se  prezintă  în 
faţa  noastră  —  după  propria  sa  mărturisire  —  ca  un  veri¬ 
tabil  „chip  adamian",  chip  pământesc  (I  Cor.  15,  19).  A 
moştenit  din  belşug  toate  trăsăturile  protopărintelui. 

El  n'a  fost  ceeace  ispiteşte  massa  cucerindu-o:  o  în¬ 
făţişare  maiestoasă,  impunătoare.  Figura  şi  constituţiunea 
sa  fizică  a  fost  slăbuţă,  neputincioasă  şi  despreţuită  chiar. 
Varnava,  tovarăşul  său  de  călătorie  şi  slujbă,  a  impus  din 
punct  de  vedere  fizic  neasemănat  mai  mult  decât  dânsul, 
celor  din  Licaonia  (Fapte  14,  11).  Epistolele  sale  —  spu¬ 
neau  proîivnicii  săi  din  Corint  —  sunt  cu  greutate  şi  pu¬ 
ternice,  dar  înfăţişarea  sa  trupească  este  fără  vlagă  şi  slă¬ 
buţă  (II  Cor.  10,  10).  „Chip  de  lut“. 

Acest  trup  mic  a  fost  mai  curând  bolnav  şi  suferind 
decât  destoinic  şi  robust.  Gemea  sub  povara  unei  continue 
stări  de  boală.  îşi  numeşte  trupul  „vas  de  iu!“  stricăcios 
(II  Cor.  4,  7).  II  aseamănă  unui  cort  slab,  fără  durabilitate, 
pe  care-!  poate  urni  şi  cel  mai  uşor  vânt  (II  Cor.  5,  1). 
li  aseamănă  apoi  cu  starea  Mântuitorului  pe  cruce ;  (II  Cor. 
4,  10);  numeşte  viaţa  sa,  moarte  de  fiecare  zi  (I  Cor.  15, 
31).  Se  plânge  cu  glas  tânguitor,  mai  ales  de  „un  ghimpe 
în  carne  pe  care-I  simţeşte  uneori  ca  şi  când  ar  fi  lovit 
cu  pumnii  de  un  înger  al  satanei  (II  Cor.  12,  7  ss). 

Noi  nu  suntem  în  stare  să  arătăm  însemnătatea  acestor 
suferinţe  din  punct  de  vedere  tehnic-medical.  Până  în  ceasul 
de  faţă  zace  vălul  neştiinţei  peste  acest  lucru.  Insă  atât 
pare  sigur:  a  trebuit  să  fi  avut  o  suferinţă  grea,  cronică 
şi  sfâşietoare,  cu  accese  extrem  de  dureroase.  Mai  ştim 
şi  aceea,  că  rugăciunea  sa  fierbinte  şi  stăruitoare,  pe  care 
a  adresat-o  el  de  repeţiteori  către  Dumnezeu  pentru  cură¬ 
ţarea  suferinţei  sale,  a  rămas  neascultaîă.  Chip  de  Iuti 

Ca  temperament,  Pavel  a  avut  o  inimă  delicată  şi  sen¬ 
sibilă  din  cale  afară,  care  reacţiona  foarte  vioiu  la  toate 
impresiunile.  Experienţele  dureroase  şi  triste  ale  vieţii,  s’au 
îngropat  adânc,  adânc  în  sufletul  său.  El  simţia  îndoit  şi 
întreit  de  greu  tot  ceeace  î  se  îmtâmpla.  Psihicul  sSu  ajungea 
la  vibrări  puternice  acolo  unde  alţii  abia  începeau  să  sim¬ 
ţească,  unde  alţii  rămâneau  reci  până  în  adâncul  sufletului 

lor.  Cu  o  naivă  sinceritate  ne  vorbeşte  el  despre  multele 
sale  lacrimi  zicând:  Cine  este  neputincios  şi  eu  să  nu. 
fiu  neputincios?  (II  Cor.  2,  4;  Filipeni  3,  18).  Cine  se 
sminteşte  şi  eu  să  nu  mă  aprind?  (II  Cor.  11,  29). 

Pavel  a  întâmpinat  lupta  totdeauna  cu  un  temperament 
vijelios,  grav,  vulcanic  şi  răsvrătit.  El  a  trebuit  să  stea 
vecinie  echipat  de  luptă  împotriva  afluenţei  şi  asaltului  im¬ 
boldurilor  protivnice  lui  Dumnezeu.  „Căci  nu  fac  binele 
4  pe  care  îl  voiesc,  ci  răul  pe  care  nu-1  voiesc,  acela  îl  Iac “ 
(Rom.  7,  19  ss.).  De  aici  apoi,  îi  vin  tot  mai  grele  de¬ 
primări  sufleteşti  şi  timpuri  negre,  apăsătoare  de  suflet. 
Toate  încercările  trupului  şi  toate  ispitirile  din  viaţă  le-a 
turnat  cu  durere  în  această  tânguire  zguduitoare :  „Om  ne¬ 
norocit  ce  sunt!  Cine  mă  va  izbăvi  de  trupul  morţii  ace¬ 
steia?"  (Rom.  7,  24). 

Cum  ni  se  prezintă  Pavel  din  punct  de  vedere  inte¬ 
lectual?  Trebuie  să  ştim  că  gradul  său  de  cultură  gene¬ 
rală  nu  s’a  ridicat  peste  mijlociu.  El  n’a  avut  avantajul  şi 
foloasele  unei  formări  desăvârşite  şi  armonice  în  şcoalele 
lumii  culturale  antice.  El  aparţine  deci  extinsei  pături  cul¬ 
turale  mijlocii.  In  orce  caz,  el  nu  se  lasă  înrolat  în  repu¬ 
blica  marilor  învăţaţi. 

Dar  talentul  său  oratoric?  Acesta  n’a  fost  strălucit? 
Singur  se  caracterizează  numindu-se  „lipsit  de  meşteşugul 
vorbirii".  Mărturiseşte  în  mod  sincer  că,  ori  de  câte  ori 
păşea  în  public,  avea  mult  de  luptă  cu  timiditatea  sa  de 
copii,  cu  intensitatea  unei  nelinişti  adânci  şi  cu  un  şir 
întreg  de  stări  de  emoţie.  $i  trebuia  să  le  îndure  toate 
acestea,  pentruca  să-i  poată  arunca  protivnicii  mai  apoi, 
ironii  gratuite,  din  acest  motiv.  (II  Cor.  10,  10).  Mai  re¬ 
cunoaşte  şi  aceea,  că  în  forma  cuvântărilor  sale  nu  se 
găseşte  nimic  din  ţinuta  unei  eleganţe,  şi  nimic  din  co¬ 
rectitudinea  netedă  a  artei  strălucite,  proprie  clasicilor 
vechi  sau  noi,  ţinută,  cu  care  se  obicinuia  pe  atunci, 
în  general,  să  se  robească  şi  să  fie  fermecaţi  ascultătorii. 
Cuvântările  sale  sunt  simple.  (1  Cor.  2,  1). 

Pentru  a  cuprinde  ţotul  într’una,  trebuie  să  spunem: 
Personalitatea  Sfântului  Apostol  Pavel  ni  se  prezintă  până 
acuma  ca  o  adevărată  „figură  a  lui  Adam" ;  acesta  este 
„Pavel  cel  mic"  —  aşa  zicând. 

3.  Acest  portret  al  lui  Pavel  îşi  află  contrastul  desă¬ 
vârşit  în  acelaş  Pavel.  El  este  stăpânul  a  doi  poli  opuşi: 
Pavel  cel  mic  şi  Pavel  cel  mare,  Pavel  cel  căzut  şi 
Pavel  cel  ridicat!  Pavel  îl  ridică  pe  acelaş  Pavel.  Lângă 
micime,  mărimea  uimitoare.  Lângă  omenescul  adevărat,  su¬ 
praomenescul. 

Acest  om  cu  trupul  bolnăvicios  şi  suferind,  este  de  o 
putere  de  rezistentă  uimitoare.  Totdeauna  pe  drumuri,  în 
lungile  sale  călătorii  de-alungul  şi  de-alatul  împărăţiei  ro¬ 
mane,  făcându-se  „tuturor  de  toate;"  urmărit  pas  cu  pas 
de  lipsuri,  câte  odată  surprins  şi  atacat  pe  neaşteptate  de 
loviturile  soartei  şi  ale  încercărilor  de  tot  felul  —  nici 
odată  însă  înfrânt,  nici  odată  zdrobit,  nici  odată  strivit  — 
stând  drept  ca  un  cedru;  el,  omul  slab  şî  suferind: 

Omul  cu  acea  inimă  delicată  şi  sensibilă,  este  un  ade¬ 
vărat  titan  ai  voinţei  şi  este  de  o  energie  rară.  Apucat  de 
un  lucru,  îl  duce  la  bun  sfârşit  —  se  ţine  cu  o  pasiune 
neclintită  de  el.  O  hotărîre  luată,  aceea  o  duce  la  înde¬ 
plinire  peste  munţi  şi  văi,  în  ciuda  oricăror  piedici.  Din  voca¬ 
bularul  său,  lipseşte  cuvântul  „doar"  sau  „poate".  Lozinca 
sa  este:  „totul,  sau  nimic".  El,  omul  ce  poartă  sabia  as¬ 
cuţită  a  voinţei,  este  totodată  un  neînfricat  şi  însufleţit  ca¬ 
valer  al  faptei;  el,  omul  cu  inima  delicată  şi  sensibilă. 

Omul  care  constată  ceas  cu  ceas,  că  a  fi  om  însem¬ 
nează  a  fi  luptător ;  luptător  împotriva  poftelor  —  a  lucrat 
cu  o  vitejie  neîmpuţinată  la  desăvârşirea  sa  morală,  ridicân- 
du-se  Ja  acea  autoritate  care  l-a  îndreptăţit  să  scrie  cute¬ 
zător  :  „Fiţi  următori  mie,  dupâcum  următor  al  iui  Hri- 
stos  sunt  eu"  (Filip.  3,  17).  „Luptă  bună  am  luptat;  de  aci 
încolo  îmi  stă  înainte  cununa  dreptăţii"  (II  Tim.  4,  7). 

Pe  câmpul  de  luptă  morală  a  cules  lauri.  El  însuşi 
este  doar  celce  aleargă  „Ia  semn"  câştigând  cununa,  el, 
omul  cel  cu  temperament  grav  şi  răsvrătit  (1.  Cor.  9,  24). 

Bărbatul  mediocru  este  rege  în  imperiul  gândirii,  este 
un  geniu  din  punctul  de  vedere  al  adâncirii  şi  al  valorii 
cugetării  sale.  Epistolele  sale  prin  cari  şi-a  ridicat  cel  mai 
înalt  şi  nepieritor  monument  spiritual,  dovedesc  în  mod  stră¬ 
lucit  acest  lucru.  Da,  epistolele  sale  cu  deslegările  lor  sur¬ 
prinzătoare,  în  cele  mai  mari  întrebări  omeneşti;  cu  orbi¬ 
toarea  lor  schinteie  spirituală,  cu  plastica  lor  putere  de 

transformare,  cu  stilul  lor  lapidar.  „Litera  ucide,  iar  Duhul 
face  viu"  —  cine  ar  fi  putut  creia  un  asemenea  rând,  lipsit 
ele  orice  ajutor,  acela  ar  îi  fost  vrednic  să  se  numere  în 
galeria  oamenilor  mari.  Epistolele  sfântului  Apostol  Pavel 
«uni  depozitare  de  aur,  în  cari  te  loveşti  la  tot  pasul 
de  bulgări  pretîoşi.  Noi  suntem  încă  şi  acum  debitorii 
spirituali  ai  lui  Pavel  şi  milioane  din  cei  de  astăzi  cugetă 
cu  cugetul  lui  şi  vorbesc  în  spiritul  lui,  chiar  dacă  o  fac 
aceasta  de  o  mie  de  ori  inconştient  şi  involuntar.  El  este 
un  erou  spiritual  —  el,  bărbatul  de  cultură  mijlocie. 

Omul  care  se  numeşte  pe  sine  „lipsit  de  meşteşugul 
vorbirii ",  şi  care  stătea  tremurând  în  fafa  ascultătorilor  săi, 
«sie  un  orator  de  cea  mai  mare  putere  de  convingere,  de 
înfrângere,  de  cucerire  şi  stăpânire,  A  strâns  cu  vraja  vorbei 
sale  sute  de  mii  de  contimporani,  în  mai  mare  măsură 
decât  şi-ar  putea  strânge  un  general  armatele  sale.  Iz- 
bânziîe  oratorice  ale  unui  Cicero  şi  Demosthenes  le-a 
lăsat  cu  desăvârşire  în  umbră.  Unde  taie  odată  cu  sabia 
vorbei  sale,  acolo  sfâşie  şi  pătrunde  până  în  cele  mai 
dinlăuntru.  Acolo  unde  îşi  împrăştie  sămânţa  vorbei  sale, 
Incoljesc  comunităţi  creştine  înfloritoare.  Până  acolo  ajun¬ 
sese  puterea  cuvântului  său,  încât  ascultătorii  săi  spu¬ 
neau  că  e  zeul  Hermes;  (Fapte  14,  2);  altădată  credeau 
că  e  un  înger  al  Domnului,  sau  însuşi  Mântuitorul  credeau 
că  s’a  coborât  îaîre  ei.  (Galateni  4,  14).  în  timpul  lui  Nero 
nu  a  fost  aituî  care  să  fie  tras  brazde  atât  de  adânci  în 
sufletul  omenirii,  ca  dânsul.  A  fost  prinţul  oratoriei,  el  cel 
„lipsit  de  meşteşugul  vorbirii"  :  El  trupul  cel  mic  a  fost  o  stea 
de  prima  mărime  pe  cerul  istoriei  mondiale.  !n  esenţă  spu¬ 
nând  :  Pavel  este  pionerul  care  a  deschis  calea  tânărului 
creştinism  în  acea  lume  bătrână,  este  Alexandrul  spiritual 
al  Bisericei  creştine,  este  Columbul  unei  lumi  nouă.  El  este 
tatăl,  conducătorul,  plăsmuitoru!  şi  pedagogul  milioanelor  de 
oameni  din  toate  timpurile  şi  din  toate  locurile.  Este  de  o 
mărime  gigantică,  el,  cel  cu  trupul  aşa  de  mic. 

El  ni  se  prezintă  deci  ca  o  împreunare  de  polarităţi, 
dupăcum  se  spune  astăzi,  un  amestec  de  contraste  ciudate. . . 
fci  Pavel  cu  adevărat  „chip  adamian",  colo  tot  Pavel  tip 
de  erou.  Ici  Pavel  cel  mic,  —  colo  Pavel,  cel  mare. 

4.  Ne  întrebăm  acum  fără  să  vrem,  care  este  aici 

legătura  între  aceste  antiteze,  care  este  puntea  ce  duce 
dela  un  pol  Ia  celălalt,  deîa  Pavel  cel  mic  la  Pavel  cel 
mare  ?  Ce  a  făcut  ca  germenele  protopărintelui  din  Pavel 
să  se  desvolte  şi  să  se  preschimbe  în  „om  de  calibru" 
—  dupăcum  spunem  noi  astăzi  ?  Evident,  desvelirea  acestui 
mister  îi  revine  numai  lui,  ca  fiind  autoritatea  cea  mai 
în  drept  şi  mai  competentă.  El  trebuie  să-şi  cunoască 
„eul“  său.  Dacă  noi  l-am  întreba  ce  lămuriri  ne  dă  în  această 
privinfă,  sau  care-i  este  propria  sa  mărturisire  —  culminează 
în  a  lega  cele  opt  slove  sfinte :  „Dumnezeu".  „Căci  dintre 
apostoli  eu  sunt  cel  mai  mic...  Ci  prin  harul  lui  Dumnezeu 
sunt  ceeace  sunt ;  şi  harul  Lui  dăruit  mie  n’a  fost  zadarnic ; 
ba  am  muncit  mai  mult  decât  ei  toţi.  Totuşi  nu  eu,  ci  harul 
lui  Dumnezeu  care  este  întru  mine".  (I.  Cor.  15,  9 — 10). 
„Toate  pot  să  Ie  fac  întru  celce  mă  îmbracă  cu  putere". 
(Fiîipeni  4,  13). 

Sfântul  apostol  Pavel  a  înţeles  ca  nimeni  altul,  că  for¬ 
marea  unei  puteri  de  viaţă  se  poate  numai  având  ca  centru 
ai  gândirii,  sdeea  de  Dumnezeu.  S’a  aruncat  cu  totul  şi 
desinieresat  în  braţele  Dumnezeului  său,  aducându-se  pe 
sine  fără  rezervă  jertfa  lui  Dumnezeu.  In  mâna  lui  Dumnezeu 
ei  s’a  considerat  numai  o  unealtă,  păstrând  cu  El  cea  mai 
desăvârşită  armonie.  Această  comuniune  şi  unire  infimă  şi 
permanentă  cu  Dumnezeu  a  canalizat  în  cele  dinlăuntru  ale 
sale  un  râu  dumnezeiesc  de  forţă  vitală,  făcându  l  destoinic 
la  muncă  şi  rodnic  în  fapte  mari,  fapte  la  cari  n’ar  fi  putut 
ajunge  numai  prin  puterile  sale  naturale:  „Prin  harul  lui 
Dumnezeu  sunt  ceeace  sunt". 

Sfântul  apostol  Pavel  este  o  personalitate  ce  viază  în 
Dumnezeu  şi  din  Dumnezeu,  piină  de  Dumnezeu  şi  purtă¬ 
toare  de  Dumnezeu.  Aici  rezidă  taina  —  de  o  bogăţie 
nesecată  —  a  existenţei  şi  a  activităţii  sale.  Prin  harul  lui 
Dumnezeu. . .  Aici  zace  şi  simbolismul  practic  şi  transmişi- 
bilitaiea  portretului  său  asupra  vieţii  noastre,  tipic  pentru 
toate  timpurile,  chiar  şi  pentru  vremiie  moderne. 

Ceeace  am  moştenit  noi  dela  protopărinţii  noştri,  este 
ca  şi  la  Pavel,  micimea,  mărginirea  şi  slăbiciunea.  „Noi, 
sărmani  copii  ai  Evei. . Aceasta  este  ceeace  ne  umple 
pe  noi  de  o  melancolie  mută,  atât  timp  cât  suntem  călători 
pe  acest  pământ.  Aceasta  este  care  ne  infiltrează  dorul 

fierbinte  şi  ne  îndeamnă  să  riscăm  încercarea,  chiar  dacă 
nu  am  reuşi,  să  sfărâmăm  mărginirea  şi  micimea  fiinţei*, 
voinţei  şi  a  lucrării  noastre  şi  să  ne  ridicăm  deasupra 
noastră  înşine  spre  Cel  mare  şi  Prea  Înalt.  „Dorinţa  după 
putere",  după  putere  proprie  şi  stăpânire  a  lumii  şi  năzuinţa 
spre  măreţie  stă  înapoia  fiecăruia  dintre  noi  şi  nu  ne  dă  odihnă. 
Această  dorinţă  după  putere  este  mai  mare  astăzi,  decât 
oricând  altădată.  Cântarea  de  mărire  cântată  „personalităţilor 
puternice  şi  mari",  precum  „oamenilor  de  calibru"  —  ră¬ 
sună  astăzi  pe  toate  străzile  şi  uliţele.  învăţăturile  orale  şi 
scrise  despre  „taina  succesului  nostru  în  drumul  spre 
izbândă",  despre  „taina  desăvârşirii  şi  a  biruinţei  noastre 
în  lupta  vieţii",  sau  oricum  le-am  mai  zice,  se  înmulţesc  de 
pe-o  zi  pe  alta. 

Foarte  bine  !  Noi  înţelegem  această  mişcare.  Insă  pe 
ce  cale  vede  ea  putinţa  de  a  ajunge  Ia  scopul  final  ?  Pe 
nici  o  altă  cale  decât  pe  care  a  ajuns  Sf.  Pavel  ! 

Să  tragem  dungă  peste  „eul"  din  cartea  vieţii  noastre, 
scriind  în  locul  lui :  „Dumnezeu".  Să-i  deschidem  Domnului 
larg  toaie  porţile  şi  toţi  porii  sufletului  nostru.  Să  lăsăm  pe 
Dumnezeu  în  casa  vieţii  noastre,  dupăcum  ne  învaţă  sf.  Pavel. 
Să  restabilim  armonia  cu  infinitul  prin  dedicare  desăvârşită 
şi  să  căutăm  legăturile  vieţii  cu  vecjnicia,  prin  credinţă, 
rugăciune  şi  har,  să  vieţuim  în  Dumnezeu  şi  cu  Dumnezeu  ca 
şi  Pavel  şi  ne  vom  ridica  întocmai  ca  el  peste  toate  marginile 
nimicniciei  omeneşti ;  să  ne  umplem  „vasul  slricăcios"  cu 
conţinutul  vecinieiei,  şi  atunci  ni  se  vor  deschide  şi  nouă. 
izvoarele  vieţii  celei  mai  înalte,  ca  şi  lui  Pavel.  Dumnezeu  nu 
este  „un  pericol"  pentru  personalitatea  omenească  —  dupăcum 
ne  spune  replica  mincinoasă  a  monismului  modern,  —  ci 
dimpotrivă,  e  tocmai  pavăza  şi  chezăşia  acesteia.  Măreţia 
Iui  Dumnezeu  şi  superioritatea  omului,  precum  şi  a  sluji  lui 
Dumnezeu  şi  a  sluji  cineva  sieşi,  nu  se  exclud  una  pe  alta, 
ci  dimpotrivă  se  caută  şi  se  promovează  una  pe  cealaltă 
slujind  lui  Dumnezeu,  îţi  slujeşti  ţie  însuţi.  Să  ne  pă¬ 
trundem  deci  de  dragostea  către  Dumnezeu  ca  şi  odi¬ 
nioară  apostolul  Pavel,  pentruca  să  putem  zice  împreună  cu; 
el :  „Ţoale  pot  să  le  fac  înlru  Celce  mă  îmbracă  cu  putere". 

(După  A.  Worllfscheck  :  „Paulus  und  die  moderne  Seeie*)  Preo!  N.  BEL"  C 

Omul,  ajuns  să  trăiască  „din  sudoarea  feţei  sale",  când 
după  munca  zilnică  se  odihnea  pe  iarba  câmpului  sau  la 
umbra  pădurii,  gândindu-se  la  faptul  că  dintre  acei  pe  cari 
îi  cunoştea  mulţi  au  trecut  „au  dela  des  bornes  des  ces- 
spheres"  şi  fiind  sigur  că  şi  el  va  păşi  tot  pe  urma  antece¬ 
sorilor,  nu  dispera  în  faţa  problemei  vieţii  şi  a  morţii  ine¬ 
vitabile  :  el  ştia  că 

„Viat«vi  datorie  grea. 

Doar  proştii  se  ’ngrozesc  de  sal' 

(Oh.  Coşbac). 

Pe  el  nu-1  speria  necunoscutul,  căci  ştia  că  deşi  nu-1  vede,, 
dincolo  de  aceste  realităţi  sensibile  există  ceva,  care  a 
făcut  cândva  această  lume  şi  în  care  avea  încredere.  Pe 
acest  „ceva"  îl  numea  „Zeul  Mare".  Alături  de  acesta  a  mai 
zeificat  şi  pe  alţii,  dar  ştia  că  aceşti  zei  sunt  mult  mai  se¬ 
cundari.  Cu  timpul  le-a  acordat  tot  mai  multă  importanţă 
şi  astfel  a  lunecat  în  faza  polileismului,  în  care  noţiunea  de 
„Zeu  Mare"  a  pierdut  mult  din  importanţă.  Chiar  în  această 
fază,  etnologi  ca  Bros,  Schmid  eic.  văd  palide  urme  de 
monoteism,  întunecate  de  miturile  folldorului  polifeist. 

Nici  anticul  nu  se’nspăimânta  de  necunoscut.  Pentru  el 
lumea  era  o  existenţă  raţională,  armonică,  un  cosrooş. 
Lumea  pentru  el  nu  era  născută  prin  hazardul  combinării 
câtorva  atomi,  ci  era  un  rezultat  cugetat  al  Logosului  divin, 
care  guvernează  şi  pe  mai  departe  lumea.1 

Spre  sfârşitul  epocei  antice,  Logosul  divin  întrupat  în  om 
a  venit  pe  pământ  şi  prin  cuvinte  simple  şi  faptă  izbăvitoare 
a  dat  lumii  o  etică  nouă,  a  creiat  o  nouă  formă  de  viaţă 
în  care  omul  vedea  lumea  naturală  (în  limbaj  kantian :  lumea 


1  N.  Belea,  Criza  spiriluală  modernă  şi  cauzele  ei.  Sibiu  1934. 

fenomenală)  condusă  de  Creator,  care  fiind  spirit,  poate 
avea  un  raport  cu  omui,  tot  pe  plan  spiritual.  In  evul  mediu, 
după  expresia  foarte  judicioasă  a  lui  Fritz  Heinemann, 
„omul  se  considera  drept  o  făptură  a  unei  fiinţe  transce- 
denfe,  mir  o  lume  mărginită,  în  fata  voinţei  căreia  se  pleacă 
trăind  după  cuviinţele  revelate  prin  Fiul  lui  Dumnezeu  şi 
după  tradiţia  care  îl  leagă  cu  aceste  cuvinte".  Centrul  preo¬ 
cupărilor  lui  era  ancorai  în  metafizic. 

la  toate  timpurile  omul  căuta  însă  anumite  obiecte  prin 
cari  să-şi  poată  face  via|a  mai  comodă,  anumite  instrumente, 
prin  cari  să  înlocuiască  munca  braţelor.  Plecând  dela  ob¬ 
servaţia  banală,  că  vaporii  de  apă  Ia  temperatură  înaltă 
ridică  uşor  capacul  şi  întrebuinţând  forţa  acestor  vapori  a 
descoperit  maşina  cu  aburi. 

Maşina  n’a  fosl  în  evoluţia  umană  numai  un  „ajutor" 
ci  —  ca  s’o  antropomorfizăm  —  a  fost  marele  reformator 
economic,  social  şi  etic  al  evului  modern.  Pe  pian  social 
a  creiat  proletariatul,  iar  în  secolul  nostru  a  produs  în 
America  şi  vrea  să  producă  şi  în  Europa,  —  pe  omul- 
serie  şi  pe  specialistul  tehnic. 

Omul  modern,  s’a  smuls  din  lumea  teocentrică,  prin 
humanism,  a  proclamat  antropocentrismul  cosmic.  Din  do¬ 
rinţa  de-a  ajunge  la  libertate  a  proclamat  relativitatea  dogmei 
şi  a  înscris  în  analele  culturii  umane  erudiţia  criticei  bi¬ 
blice.  Apoi  crezându-se  dispensat  de  influinta  oricărei  auto¬ 
rităţi  exterioare  şi-a  ultravalorificat  propria  sa  persoană.  In 
mod  paradoxal,  cu  tot  acest  efort  n’a  ajuns  stăpân,  precum 
acel  grăunte  revoltat  din  cosmogonia  lui  Schopenhauer, 
desprins  din  „eterna  pace"  n'a  ajuns  să  fie  liber  nici 
dupăce  s’a  transformat  în  plantă,  animal,  om,  etc.  Omul 
modern  a  ajuns  sclavul  propriei  sale  invenţii  —  a  iehnicei 
—  şi  prin  aceasta  a  rupt  comunitatea  cu  infinitul. 

In  laboratorul  său,  savantul  îfi  spune: 

„A,  uiSă'îe  curo  fierbe,  cum  luccşie 
Şt  forme  nouf  curo  tremură  răsfeţe 
Sub  sticla  caldă,  fără  greş  închisă 
Şi  înrudirea  chimică  ro'ascuiiă 
Materia  in  voia  mea  supusă* 

(Madâoh:  Trafedia  Omului.  Tabloul  XII). 


REVISTA  TEOLOGICA 


Iar  dacă  îi  spunem: 


.Maestre,  eu  le-admir,  der  p.u’nteleg, 

Pofi  face  iu  materii  înrudite 

Să  nu  s’otragă,  far  cele  opuse 

Să  le  slieşf]  să  nu  se  mei  respingă  ?' 

(fdem). 


răspunde  cu  dispreţ: 


„Ce  fleacuri  spuil  Inire  materii  doar 
E  veşnică  această  lege' 

f idem }. 

Nu  caută  nici  de  ce  e  aşa,  nici  cine  e  autorul  legii.  Se 
mulţumeşte  să  spună 


„E  lege-aşa,  fiindcă  este  lege 
Experienţa  ne  arată  astfel' 

(Idem). 


Cu  ochiul  său  probabil  ciclopic,  prin  microscop  şi  ultra- 
microscop,  nu  vede  divinitatea  şi  aceasta  îî  face  să  i  nege 
existenţa.  In  lume  nu  găseşte  decât  materia  pe  care  o  iu¬ 
beşte  cu  toată  ardoarea  sufletului  său  şi  căreia  i  se’nchină 
şi  pentru  care  trăeşte.  Negăsind  Divinitate  în  lume,  nu  gă¬ 
seşte  nici  suflet  în  om,  oricât  ar  lua  craniul  şi  în  liniştea 
nopţii  târzii,  l-ar  diseca  cu  instrumente  perfecţionate  la  lu¬ 
mina  opaiţelor  vremii  şi  oricât  ar  privi,  Ia  microscop,  bucăţi 
din  cadavrul  uman. 


II 

Dacă  nu  găseşte  pe  Dumnezeu,  îşi  creiază  o  altă  Divi¬ 
nitate,  tehnică.  După  tehnică,  în  care  işi  proectează  orice 
ideal  şi  pentru  care  există,  îşi  modifică  cu  o  rara  uitare  de 
sine  propria  persoană  şi  ştergând  din  lexicoane  cuvântul 
imposibil,  aşteaptă  minunea  tehnicei  moderne.  Departe  de 
cosmos  (în  sensul  clasic  al  cuvântului),  modernul  se  com¬ 
place  într’un  acosmism  tehnicocentrist.  După  Berdiaeff1  „pro¬ 
blema  tehnicei  a  devenit  aceia  a  destinului  omului  şi  a  de¬ 
stinului  culturii".  Dar  în  această  afirmaţie,  ce  înţelege  Ber¬ 
diaeff  prin  tehnică  ?  Nu  numai  tehnică  economică,  industrială, 
efc.  ci  şi  „tehnica  gândirii  şi  a  versificaţiei  şi  aceea  a  dan- 

1  Berdfaeff:  L'homme  ei  la  machlne.  Paris,  1935,  p.  7. 

sului  şi  dreptului  şi  chiar  aceia  a  vieţii  spirituale  şi  a  des- 
voltării  mistice".  Întrebuinţează  cuvântul  tehnică  în  sensul 
de  fabricare,  de  creare,  de  artă. 

In  acest  sens,  tehnica  se  apropie  dintr’un  anume  punct 
de  vedere  de  artă.  Ambele  creiază  noui  forme  de  realităţi. 
Deosebirea  e  că  Faust,  Hamlet  sau  Simfonia  IX  nu  există 
în  natură  —  real  —  cum  ar  exista  un  produs  al  tehnicei, 
ca  de  ex.  gramofonul,  care,  antropomorfizat,  într’o  parodie 
afirmă : 

.Suni  uliima  metamorfoză 

A  unul  suflet  care  de  mii  de  ani 

Caulă  să  supună  materia 

Din  care  veşnic  işi  făureşte  o  slatue*. 

(Topârceanu- Parodii). 

Intre  tehnică  şi  artă  se  pot  face  şi  transac{iuni.  La  în¬ 
trebarea:  „Cinematograful  e  tehnică  sau  artă?  —  cel  mai 
Jogic  răspuns  ar  fi  următorul:  „Nu  e  nici  numai  tehnică, 
nici  numai  artă,  ci  e  o  „transacţie"  a  lor". 

Dacă  problema  tehnicei  e  azi  aşa  de  capitală  şi  logic 
şi  utilitar  necesară,  nu  înseamnă  că  in  veacul  nostru  apare 
mai  întâi  pe  scena  lumii  spre  a  se  nota  în  marea  carte  a 
trecutului  omenirii  care  se  chiamă  istorie. 

Ea  e  doar  o  fază  a  marei  probleme,  căreia  în  istoria 
spiritului  uman  i  se  zice  spirit  şi  materie  sau  sufle!  şi 
ceeace  nu  e  suflet,  sau  materie  şi  ceeace  nu  e  maierie. 
Distincţia  o  face  Plafon  şi  dela  el  şi  până  azi  o  face 
orice  filosof  şi  o  va  face  şi  în  viitor.  Soluţia  cea  mai  logică 
e  desigur  dualismul,  care  admite  şi  spiritul  şi  materia.  Dacă 
am  voi  să  reprezentăm  grafic  diversele  soluţii  cari  s’au  dat 
problemei  raportului  dintre  spirit  şi  materie,  ne-am  putea 
servi  de  o  linie  orizontală  pe  care  s’o  numim  în  mod  con¬ 
venţional  dualism.  Deasupra  am  scrie  monism  spiritual  (pan¬ 
teism),  iar  dedesubt  monism  material  (materialismul  lui  Em- 
pedocle,  Thales  etc.). 

Admiterea  dualităţii  are  ca  efect  recunoaşterea  omului 
şi  a  Divinităţii,  deci  şi  a  spiritului  şi  a  materiei,  iar  o  tran- 
sactie  a  acestor  două  elemente,  formează  viaţa.  In  ce  pri¬ 
veşte  evoluţia  vieţii  din  punctul  de  vedere  al  evoluţiei 
tehnice,  putem  deosebi,  după  Berdiaeff,1  trei  epoci: 

1  Ibid.  p.  13. 

1)  epoca  naturală  şi  organică,  2)  epoca  culturii  propriu 
zise  şi  3)  epoca  tehnico-mecanică.  Cum  ne  place  să  afirmăm 
că  trăim  într’o  epocă  culturală,  afirmaţia  Iui  Berdiaeff  ne 
surprinde  la  început,  dar  cu  toate  acestea  are  dreptate.  Chiar 
nefiind  spenglerian  şi  fără  prea  mult  simţ  critic,  se  poate 
observa  o  decadentă  a  culturii.  In  epoca  culturii  omul  trăia 
în  natură  şi  era  legat  de  pământ  printr’o  mistică  telurică. 
Mistica  telurică  există  într’o  formă  oarecare  şi  în  cre¬ 
ştinism.  Din  pământ  a  fost  creiat  omul  şi  a  ajuns  o  indivi¬ 
dualitate  psiho-fizică  numai  când  i  sa  suflat  duh  în  lutul  ce 
avea  să  devină  trup.1  „Cultura  în  epoca  adevăratei  sale 
desvoltări  conserva  un  gust  pentru  natură.  Iubea  grădinile 
şi  animalele,  florile,  parcurile  umbroase  şi  gândăceii,  râurile 
şi  lacurile,  câinii  şi  caii,  păsările,  toate  se  legau  de  ea. 
Omul  cult  fiind  încântat  de  natură,  privea  cerul,  stelele,  norii 
cari  acoperiau  spaţiul.  Contemplarea  frumuseţilor  naturii  e 
prin  excelentă  un  produs  al  culturii.  Ne  place  să  consi¬ 
derăm  cultura  ca  o  viată  generică  din  punct  de  vedere 
organic,  identificându-o  cu  organismele  vii ;  prosperitatea  lor 
apărea  asemănătoare  unui  proces  vegetal-animal.  Cultura  era 
plină  de  simboale,  imaginile  cereşti  îi  apăreau  sub  formă 
-terestră,  în  acelea  se  reflectau  semnele  unei  alte  lumi". 

Pe  scena  istoriei  universale  a  apărut  tehnica.  Ia 
început  modestă,  un  fel  de  auxiliar  al  omului!;  mai  târziu 
însă  a  ajuns  un  fel  de  fantomă  a  lui.  Tehnica  elimină  sim¬ 
bolul.  Ea  e  realistă.  Sărăceşte  sfera  noţiunii  de  real,  întrucât  e 
identică  cu  sfera  noţiunii  de  sensibil.  E  real  numai  ceeace  se 
poate  percepe  cu  ajutorul  simţurilor.  Sărăceşte  şi  sfera  no¬ 
ţiunii  de  existenţă,  pe  care  o  identifică  cu  realul  definit  mai 
sus.  (Menţionăm  că  în  întreaga  precizare  de  epoci  şi  de 
perioade,  suntem  aistorici). 

Dar  ce  însemnează  în  evoluţie,  în  heraclitiana  devenire, 
tehnica  ?  Vom  răspunde  tot  printr’un  citat  din  filosoful  şi 
teologul  Berdiaeff:2  „Dominaţia  tehnicei  marchează  mai 
întâi  trecerea  dela  viaja  organică  la  viaţa  organizată". 

înainte  de-a  discuta  această  teză,  să  precizăm  termenii : 
ce  înţelege  Berdiaeff  prin  organism  şi  ce  înţelege  el  prin 


'  Berdiaeff,  o.  c.,  p.  14. 
2  lbtd.  p.  17. 

organizaţie  ?  —  „Organismul  se  naşte  din  viaţa  cosmică 
şi  Ia  rându-i  dă  naştere ;  cine  spune  naştere,  spune  organism. 
Organizaţia  nu  se  naşte  şi  nu  naşte  la  rândul  său,  ea  rezultă 
dinîr’o  activitate  a  omului"/ 

Organismul  ca  realitate  biologică  diferă  de  lumea  mecanică, 
îşi  are  specificitatea  sa,  creşte,  se  înmulţeşte  şi  are  un  anume 
fel  de  a  reacţiona.  Organizarea  (prin  care  Berdiaeff  înţelege 
ceeace  în  limbajul  comun  se  numeşte  mecanic,  făcut  de 
mâna  omului)  e  făcută  de  om  şi  are  o  anume  energie,  dar 
n’are  proprietăţile  biologicului.  In  lumea  biologică  există  o 
ordine  probabil  mai  precisă  sau  cel  puţin  fot  aşa  de  precisă, 
ca  şi  în  lumea  mecanică;  şi  ea  nu  e  stabilită  de  om.  Exi¬ 
stenţa  ordinei  în  univers  există  deja  în  cugetarea  greacă. 
O  găsim  în  teodicea  aristotelică,  pe  care  Berdiaeff  o  nu¬ 
meşte  „teologie  obiectivă". 

Tehnica,  prin  atomistică  şi  prin  teoria  relativităţi,  pro¬ 
clamă  în  mod  solemn  inexistenţa  acestei  ordine  în  univers. 
Mecanicismul  acesta  vrea  să  domine  şi  biologia  şi  mai 
ales  sociologia. 

In  curgerea  heraclitiană  a  cosmosului  şi  a  biologicului, 
a  bergsonianului  elan  vital,  tehnica  e  colonada  eruptivă,  ee 
răsare  în  albia  unui  râu,  e  încercarea  de  afirmare  a  omului 
în  această  lume  mare,  e  încercarea  de  legiferare  a  naturii 
şi  de  esteticizare  a  ei.  Dacă  lumea  existentă  e  mtur.erecul 
mitologic  al  Eladei,  tehnica  e  Prometeul  care  fură  „focul" 
lui  Joe.  Prin  „focul"  acesta  vrea  să  lumineze  existenţa  ira¬ 
ţională  şi  s’o  transforme  în  existenţă  raţională.  In  aceia? 
timp,  tehnica  pe  care  a  ereiat-o  omul  tinde  să-i  supună. 
In  asiduele  cercetări  găseşte  tot  atâtea  instrumente  distru¬ 
gătoare  câte  folositoare  şi  poate  că  întrece  numărul  primelor, 
dovadă  seria  nesfârşită  de  omucideri  prin  explosibile,  etc. 
Deşi  trupul  ar  voi  par 'că  să  se  supună  acestor  legi  me¬ 
canice  stabilite  fot  de  om, 

„Sufletul  omului 
Seamănă  apel : 

Din  cer  coboară. 

La  cer  se  suie 
Şi  Iarăşi  silii  e 


1  Berdiaeff,  o.  c.  p.  14. 

Spre  glie  să  cadS 
Veşnic  schimbând" 

(Goeihe— Cântecul  duhurilor  de  peste  ape, 
traducere  de  Ion  Pilot), 

In  fazele  primitive,  omul  a  trăit  sub  dependenta  naturii.  In 
dosul  fenomenelor  naturii  vedea  ceva,  căreia  i  se’nchina. 
Mai  târziu  a  ajuns  antropocentrisf,  crezând  că  făptura 
nouă  e  fiinţa  centrală  a  lumei,  că  dacă  ar  dispare  el,  în¬ 
treaga  fizionomie  a  planetei  s’ar  schimba,  pe  când  dispariţia 
oricărei  alie  specii  animale  sau  vegetale  ar  fi  doar  un  ne¬ 
crolog  în  marile  catastihuri  ale  savanţilor,  despre  cari  se 
poate  spune  în  adevăr,  că 

«Universul  cel  himeric 
E  în  degetul  iui  mic' 

(Emineseu) 

dar  a  ajuns  sclavul  descoperirilor  sale. 

In  univers  nu  mai  sunt  duhuri  rele,  dar  sunt  milioane 
de  microbi  mai  mult  sau  mai  puţin  patogeni.  Nici  în  om 
nu  mai  sunt  duhuri  rele,  dar  pe  prima  pagină  a  enciclope¬ 
diilor  urmaşilor  anticului  Asclepios  al  lui  Apoilon,  se  scrie 
cu  caractere  mari :  „Orice  om  e  bolnav  prin  definiţie,  cel 
mult  nu-şi  cunoaşte  boala". 

in  dosul  lucrurilor  cari  se  credeau  simple,  iarăşi  vede 
ceva  complex.  Precum  metafizicianul  rămânea  fără  soluţii 
în  faţa  unor  probleme-fantome,  tot  aşa  şi  omul  de  ştiinţă  al 
zilelor  noasire  poate  spune  cu  Faust:  „Am  studiat1  din  lir 
in  păr,  cu  multă  râvnă  filosofia,  dreptul,  medicina  şi  vai  şi 
teologia.  Şi  acum  iată-mă  biet  nebun.  Tot  aşa  de  înţelept 
ca  mai  înainte"  sau  să  repete  exclamaţia  din  templul  Minervei 
teologice  —  igmoramus  et  ignorabimus.  ■ —  De  ce  ajunge 
la  astfel  de  rezultate  funeste  ?  Fiindcă  pleacă  deia  eroare 
fundamentală  că  prin  metode  tehnice  poate  cunoaşte  întreaga 
existenţă. 

Plecat  cu  astfel  de  idei  să  urce  culmea  înaltă  a  sche¬ 
matismului  dinamic  al  lui  Bergson,  pentru  a  ajunge  Ia  pisc, 
vede  că  până  acolo  e  „cale  aşa  de  lungă". 

Disperat  părăseşte  întreaga  ideologie  veche ;  astfel  se 

1  Traducerea  Iul  losif  Nădejde  p.  21-22. 

explică  multe  din  convertirile  moderne.  Convertiţii  ajung  Ia 
un  punct  de  mângăere,  dupăce-şi  spun : 

„Tu  care  din  cer  ml-eşti  dai 
Mângâi  jalea  fiecărui. 

Pe  ’ndoii  împovărat 
Îndoit  cu  mllă-l  dărui, 

Vai,  sunt  obosii  de  irânfă, 

Ce  roşi  au  plăceri  şi  chin  ? 

Pace  sfântă 

Vino’n  pieptul  meu,  o  vini' 

(Goethe,  Cântecul  drume,ulul  noaptea, 
traducere  de  Emaneit  Bucufă) 

Iii 

In  evoluţia  spiritului  uman,  tehnica  înseamnă  ruperea 
de  spiriiualitate,  de  fluviul  care  curge  spre  absolutul  tran- 
scedent. 

Pentru  muncitor,  ca  şi  pentru  chimist  sau  tehnician,  ma¬ 
teria,  pe  care  zilnic  încearcă  s’o  transforme,  e  alfa  şi  omega. 
Alături  de  materialism,  ea  produce  şi  curentul  relativismului. 
In  satul  liniştit,  domnesc  cu  ani  aceleaşi  forme  şi  aceeaş 
ordine  monotonă.  La  oraşe  e  continuă  transformare.  In  faţa 
ei  omul  simplu,  venit  din  sătucul  patriarhal  pierde  în 
marile  metropole,  noţiunea  de  precizîune  şi  o  înlocuieşte 
prin  aceia  de  relativitate. 

Toţi  sociologii  menţionează  faptul  că  tehnica  contribue 
la  propagarea  materialismului,  deşi  cugetând  logic,  n’ar 
trebui  să  existe  acest  antagonism.  Tehnica  nu  e  numai 
materie,  ci  spirit  în  materie.  A  apărut  atunci  când  spiritul 
tehnic  şi  imaginaţia  tehnică  a  omului  a  fost  lansată  asupra 
materiei  şi  a  ridicat  colonada  tehnicei,  ca  un  protest  împo¬ 
triva  naturii  sălbatice  şi  ca  un  trofeu  victorios,  care  sem¬ 
nalează  victoriile  parţiale  ale  omului. 

Victoriile  parţiale  l-au  făcut  pe  om  să  creadă  că  a 
învins  natura  şi  să  creadă  că  poaie  tăia  orice  laţ  metafizic. 
Dispare  şi  vechiul  mister  teluric,  fiindcă  omul  modern  se 
Iasă  convins  de  ideia  că  omul  există  pe  toate  planetele,  nu 
se  simte  deloc  ancorat  în  metafizic,  totul  îi  trebue  pentru 
munca  sa.  îşi  creiază  un  alt  cosmos,  al  cărui  centru  se 
crede. 

IV 

Tehnica  influenţează  şi  asupra  sufletului :  mai  ales 
negativ.  Mai  întâi  dispar  formele  religioase  tradiţionale.  Cere 
un  creştinism  interior,  pe  care  orice  nulitate  în  materie  teo¬ 
logică  încearcă  să-l  modifice  după  presumţiile  proprii,  sau 
scoase  din  vreun  obscur  pseudosavant,  popularizator  sau 
comentator  al  vreunui  savant,  după  Papini  un  „păduchios 
al  ştiinţei".  Pe  frontispiciul  tehnicei  moderne  Biserica  ar 
putea  scrie  cu  caractere  mari  epitaful: 

„Omule!  Nu  încerca  să-ţi  mecanizezi  sufletul:  supune 
spiritului  tău  maşina  inventată  de  tine.  Dacă  simţi  că  o 
necesitate  sufletească  îţi  cere  să  atârni  de  ceva,  atârnă  de 
Absolut". 

Cel  rămas  spectator  „ca  Ia  teatru"  în  faţa  transformă¬ 
rilor  spirituale  ale  veacului  nostru  (pe  care  desigur  l-am 
putea  numi  „al  prefacerilor  sociale")  poate  repeta  un  vers 
al  Iui  Goethe,  tradus  de  Neniţescu  şi  L  Pilat,  în  care 
Grecii  să  reprezinte  pe  tehnicieni,  iar  Eufratul  pe  creştini: 


.Grecii  strângă  dorul  lor 
Plastic  in  tipare, 

Din  copilul  mâfnllor 
Crească-şl  desfătare, 

Nouă  însă  ne  e  drag 
Să  vrem  Eufratul 
Şl’n  al  apelor  şirag 
Drum  de-alung  şi-alatul*. 

IOS1F  C.  NAGH1U 

III.  SCHIMBAREA  CUGETĂRII  LUI  SQ- 

LOVIEFF 

De  Prof.  Dr.  NICOLAE  TERCH1LĂ 
A.  .TREI  DIALOGURI' 

Acesta  este  titlul  unei  lucrări  mai  mari  din  anii  uitimi  ai  vieţii: 
filosofului  (1899 — 1900).  Precum  susfine  şi  Masaryk  1  —  este  sur¬ 
prinzătoare  în  această  lucrare  schimbarea  părerilor  de  filosof  ie 
a  istoriei,  ale  lui  Soiovieff.  Cugetătorul  nostru  îşi  desvottă  aici  ideile 
sale  în  formă  de  conversaţie  între  mai  multe  persoane  discutând 
despre  problema  răului  şi  despre  sensul  isioriei,  —  precum  el  însuş 
mărturiseşte 2  din  trei  puncte  de  vedere:  în  primul  dialog,  din  punct 
de  vedere  general  religios,  susţinut  de  General  şi  aparţinând  trecu¬ 
tului  ;  în  al  doilea  din  punct  de  vedere  al  evoluţiei  culturale,  susţinut 
de  Politician  şi  aparţinând  prezentului;  in  el  treilea  din  punct  de 
vedere  exclusiv  religios,  aparţinând  viitorului  şi  reprezentat  de  însuş 
Soiovieff  (dl  Z).  In  cel  din  urmă  dialog  se  prezintă  forma  ultimă 
şi  cea  mai  condamnabilă  a  răului  şi  căderea  lui,  în  istorioara  despre 
„Antihrist*. 

Tot  în  cele  „Trei  dialoguri*  mai  putem  observa,  cum  evită 
Soiovieff  greşala,  în  care  a  căzut  Dostoiewsky.  Această  greşală  — 
precum  ne  arată  dl  prof.  N.  Crainic  în  cursul  său  magistral  despre 
„Dosioiewsky  şi  creştinismul  rusesc"  —  a  fost  adorarea  extremistă  a 
poporului  ca  izvor  nesecat  de  energie  vitală  şi  bunătate.  Dosioiewsky 
clădeşte  idealul  mesianismului  religios  rusesc  pe  această  idee  a 
bunătăţii  primordiale  a  poporului.  Această  idee  o  expune  Dostoiew’sky 
prin  cuvintele  lui  Satov  în  romanul  „Posedaţii*.  Satov  afirmă  că  po¬ 
porul  este  trupul  lui  Dumnezeu. 

Numai  prin  această  credinţă  devine  un  popor  mare.  Adevărul 
este  unul,  şi  purtătorul  Dumnezeului  acestui  adevăr  este  un  popor, 
cel  rusesc.  Astfel  în  concepţia  lui  Dostoiewsky,  expusă  prin  cuvintele 
lui  Safov,  Dumnezeu  este  o  emanaţiune  subiectivă  din  sufletul  popo¬ 
rului  contingent  şi  lipsit  de  transcendent  şi  dacă  am  admite-o,  am 


1  Th.  G.  Masaryk:  o.  c.  voi.  H,  pg.  272. 

2  Vlad.  Soiovieff:  o.  c.  voi.  I,  II,  pg.  îi 5. 

accepta  împreună  cu  Feuerbach,  că  Dumnezeu  este  o  invenţie  ome¬ 
nească,  creată  după  chipul  şi  asemănarea  omului.  Tot  aşa  am  greşi, 
dacă  am  admite  cu  Satov  proprietatea  exclusivistă  a  poporului 
rusesc,  asupra  lui  Dumnezeu,  o  idee  iudaică  îmbrăcată  în  haină 
ps  eudo-c  reştină. 

Solovîeff  scapă  din  ghiarele  acestei  demofilii  excesive,  lapădă 
credinţa  ca  poporul  rus  este  singur  teofor.  El  înţelege,  că  dacă  e 
vorba  să  căutăm  izvorul  adevărat,  în  care  se  oglindeşte  Dumnezeu 
şi  izvorul  adevărului  însuşi,  tără  îndoială  nu  ne  putem  adresa  nici 
poporului  rus,  nici  unui  alt  popor  din  lume,  fie  acesta  cât  de  curat. 
Izvorul  unic  şi  adevărat  în  care  se  oglindeşte  adevărul  Lui  Dum¬ 
nezeu  este  pentru  noi  creştinii  numai  biserica,  fiindcă  numai  ea 
singură  ne-a  păstrat  dogma  străveche  prin  învăţătura  şi  tradi(ia  ei. 

Oricâi  de  demofili  am  fi,  nu  putem  căuta  pe  Dumnezeu,  ade¬ 
vărul  absolut,  în  popor.  Altceva  putem  căuta  în  popor,  şi  anume 
mediul  prielnic  desvoliării  germenului  de  religiositafe,  fundamentul 
unei  vieji  religioase  nealferate.  Putem  căuta  în  popor  aderente  fi¬ 
reşti  către  idealul  creştin,  un  fesuf  al  binelui  şi  moralei  creştineşti, 
anumite  trăsături  caracteristice,  cari  tind  către  desăvârşirea  cre¬ 
ştinească  prin  faptul,  că  viaţa  poporului  s’a  păstrat  la  adăpost  de 
miasmele  diabolicei  învăţături  a  secolului.  Putem  deci  găsî  in 
popor  posibilitatea  psihologică,  pe  care  se  poate  clădi  o  viaţă  cre¬ 
ştină  ideală. 

In  demofiiia  lui  Dostoiewsky  găsim  exagerata  adorare  a  po¬ 
porului,  crezându-1  singurul  purtător  al  adevărului  absolut.  De  aici 
ajunge  eî  la  concluzia  şi  mai  greşită,  că  poporul  rus  este  singurul 
popor  ales  prin  care  se  poate  mântui  lumea,  fiind  singurul  purtător 
şî  păstrător  de  Dumnezeu.  Dostoiewsky  greşeşte,  penfrucă  rămânând 
în  limitele  revelaţiei  creştineşti  înfăţişată  nouă  de  Sfânta  Scriptură, 
a  fost  un  singur  popor,  cel  biblic,  al  Iudeilor,  ales  de  Dumnezeu 
pentru  a  păstra  continuitatea  monoteistă,  a  pregăti  caiee  lui  Messia 
cei  făgăduit  în  Vechiul  Testament  şi  dorit  cu  atâta  înfrigurare  de 
-sufletele  pustiite  de  arşifa  păcatului.  Din  moment  ce  Messia  a  venit, 
nu  a  fost  şi  nici  nu  mai  poate  fi  un  popor  preferat  înaintea  lui 
Dumnezeu.  Nîcăiri  nu  există  în  Sf.  Scriptură  sau  în  Sf.  Tradiţie,  sau 
în  istorie  vre-o  aluzie  la  poporul  rusesc,  fie  el  cât  de  imens  şi  pu¬ 
ternic,  cumcă  prin  el  s’ar  realiza  minunea  cea  mare  a  înfrăţirii  tuturor 
oamenilor  în  comunitatea  iubirii  lui  Hristos. 

Deaceea  are  dreptate  Solovieff  când  susţine  în  cele  „Trei  dia¬ 
log  ari  “  că  poporul  rus  nu  poate  fi  un  popor  ales.  Popoare  alese 

sunt  —  după  Mântuitorul  —  toate  popoarele  cari  au  primit  şi  vor 
primi  creştinismul.  Poporul  ales  se  va  realiza  atunci,  când  —  potrivit 
profeţiilor  —  va  fi  o  singură  turmă  şi  un  singur  păstor.  Din  acest 
motiv  în  .Cele  trei  dialoguri"  este  abandonata  ideea  îndrăzneaţă,  că 
Rusia  singură  va  înfăptui  sinteza  cea  mai  mare  a  unui  creştinism 
universal.  Această  sinteză  se  realizează,  zice  Prinţul  în  cele  .Trei  dia¬ 
loguri*,  nu  prin  un  popor  oarecare,  ci  prin  toate  popoarele  în  Hrisios, 
care  se  coboară  din  ceriu  pe  pământ.1 2 

Dar  Solovieff  nu  abandonează  numai  ideea  mesianismului  rusesc, 
ci  îşi  schimbă  şi  părerea  lui  atât  de  favorabilă  până  acum  despre 
catolicism.  Se  evidenţiază  acest  fapt  din  cele  câteva  locuri  în  istoria 
despre  .Antihrist*,  unde  vorbeşte  despre  papa.  Aşa  de  exemplu  ia 
pag.  272  spune,  că  papa  alungat  din  Roma  este  primii  la  Petrograd, 
dar  i  s’a  interzis  orice  propagandă  şi  i  s'a  pretins  să-şi  mai  spiri¬ 
tualizeze  caracterul  colegiilor  şi  oficiilor  sale.  La  pag.  275  descrie 
pe  papa  ca  pe  un  orator,  care  răpeşte  pe  ascultător,  dar  nu-!  con¬ 
vinge.  La  pag.  271  descrie  pe  Magul  Apoloniu,  episcop  catolic  „in 
partibus  infldelium",  o  figură  legendară,  care  prin  farmecele  sate 
aduce  foc  din  ceriu  şi  prin  semne  şi  minuni  stoarce  admirefia  popo¬ 
rului.  Acest  episcop  catolic  se  linguşeşte  pe  lângă  împăratul  ustir- 
pător  şi  intră  în  gratia  tui  Antihrist. 

îndeosebi  interesantă  este  transformarea  radicală  a  fiiosofiei 
loptimisie  a  iui  Solovieff  într’un  pesimism  covârşitor.  Visul  sau 
raespre  „împreunarea  tuturor"  se  spulberă,  precum  vedem  în  cele 
.Trei  dialoguri*.  Aprecierea  raţiunii  scade  acum  prefăcându-se  în 
dispreţul  manifestat  fată  de  .Prinţ*,  care  reprezintă  pe  Tolstoi.  In  con¬ 
versaţiile  purtate  cu  „Prinţul*  se  trădează  atacurile  lui  Solovieff 
împotriva  propriei  sale  concepţii  de  până  acum,  adecă  a  retionelisrmiiuf 
religios  al  lui  Tolstoi,  care  —  cum  zice  şi  Solovieff  —  reduce  cre¬ 
ştinismul  la  un  adevăr  raţional  descoperit  în  istoria  cosmosului  şi  a 
umanităţii  prin  procesul  evoluţiei  naiurale  şi  sociale.  Solovieff  com¬ 
bate  şi  morala  lui  Tolsloi,  a  cărui  concepţie  despre  rău  seamănă 
foarte  mult  cu  a  sa,  cea  de  mai  inainie.  Ştim,  că  Solovieff  „opti¬ 
mistul*  consideră  răul  şi  ura  drept  un  fenomen  trecător  faţă  de 
binele  triumfător.  La  fel  cugetase  Tolstoi,  cerând  ca  omul  se  nu  se 
opună  răului,  fiind  acesta  lipsit  de  existenţă  reala.  După  aceste  con¬ 
statări  suntem  nevoi{i  să  aprobăm,  cu  privire  la  acest  fenomen  para¬ 
doxal  în  cugetarea  lui  Solovieff  —  părerea  iui  Masaryk*  care  susţine* 

1  Vlad  Solovieff:  o.  c.  vot.  ],  pg.  XIII. 

2  Th.  G.  Maseryk:  Vo).  II,  pg,  272. 

că  atacul  înverşunat  a  lui  Solovieff  împotriva  lui  Tolstoi  este  îndreptat 
împotriva  propriului  său  interior  revoltat.  Ni  se  desiăinue  aici  desbi- 
narea  internă  trăită  de  Solovieff  şi  manifestată  în  „Antihrist*.  El  este 
nevoit  să  aprobe  pe  Kant  şi  sub  presiunea  lui  Kant  ia  fiinţă  „Etica* 
pe  care  o  revede  cu  multă  atent  ie  în  ediţie  a  ll-a  apărută  în  anul 
în  care  a  scris  pe  „Antihrist".  întreaga  sa  concepţie  şi-o  bazează  aici 
pe  morală,  aşa  cum  face  Kant.  Pe  dealiăparte  Solovieff  nu  se  poale 
despărţi  de  învăţătura  bisericii  sale.  El  nu  poate  rupe  cu  biserica  şi 
cu  tradijia  ei  aşa  de  uşor,  cum  a  făcui  Tolstoi,  pentrucă  Solovieff  nu 
se  poate  lipsi  de  elementul  mistic  în  religie.  Credinţa  lui  Solovieff 
are  nevoie  de  minune ;  credinţa  în  învierea  lui  Isus  este  pentru  Solo¬ 
vieff  cea  mai  importanta  învăţătură,1  pentrucă  el  are  frică  de  moarte, 
în  care  vede  biruinţa  nonsensului  asupra  sensului,  biruinţa  haosului 
asupra  cosmosului,  biruinţa  răului  asupra  binelui. 

Problema  răului  şi  rezolvirea  ei  primeşte  o  importantă  covâr¬ 
şitoare  în  cele  „Trei  dialoguri".  Această  rezoivire  nu  ne  spune  numai 
dacă  învăţătura  iui  Tolstoi  este  dreaptă  sau  nedreaptă,  ci  răstoarnă 
cu  desăvârşire  întreaga  concepţie  anterioară  a  Ini  Solovieff. 

„Este  răul  numai  o  greşeală  firească,  o  imperfecţiune,  care, 
deodată  cu  de9Voltarea  binelui  o  să  dispară  dela  sine,  sau  este  el 
o  forţă  reală,  care  prin  năluciri  şi  amăgiri  stăpâneşte  lumea  noastră, 
aşa  că  acela,  care  vrea  să-şi  asigure  biruinţa,  irebue  să-şi  caute 
punctul  său  de  razim  înir’o  altă  ordine  de  existenţă",2  Aceste  cuvinte 
cari  stau  în  fruntea  predosloviei  celor  „Trei  dialoguri",  trădează 
numai  decât  marea  prefacere  petrecute  în  sufletul  iui  Solovieff,  care 
acum  pune  problema  răului  ca  a  unei  realităţi  faptice.  Ori  noi  am 
văzut,  că  până  acum  răul  este  considerai  de  Solovieff  ca  un  factor 
promovăior  în  evoluţia  cosmică.  Menirea  lui  era  sa  provoace  binele 
prin  negaţie  şi  să-l  întărească  prin  opoziţie.  Această  concepţie  este 
reprezentată  însă  în  „Dialoguri"  de  către  Prinţ,  partenerul  lui  Solovieff 
în  discuţii. 

Solovieff  se  ridică  aici  cu  înverşunare  împotriva  raţionalismului ! 
propoveduit  de  Tolstoi,  care  învaţă  o  „Evanghelie  fără  Hristos",  „oi 
Evanghelie,  adecă  o  veste  bună  despre  har,  fără  har,  fără  înviere,! 
şi  se  revoltă,  că  oameni  cari  afirmă  că  ideia  creştină  este  învechită, 
iar  apariţia  lui  Hristos  ar  fi  un  mit  inventat  de  Pavel,  astfel  de 
oameni  îndrăznesc  a  se  numi  creştini  adevăraţi.  Scopul  polemicii  din 


1  Vlad  Solovieff :  O.  c.  Voi.  1,  Ii,  pg.  45. 

2  ibid.  pg.  109. 


REVISTA  TEOLOGICA 


cele  „Trei  dialoguri*  este  deci  desvălirea  acestei  minciuni  neiertate 
a  raţionaliştilor.1 

Cu  atât  mai  mult  ne  miră  această  ieşire  vehementă  a  lui  Solo- 
vieff  împotriva  raţionalismului,  cu  cat  noi  ştim  că  punctul  de  plecare 
al  filosofici  lui  oolovieff  a  fost  raţiunea  umană,  în  faţa  căreia  avea 
să  se  justifice  adevărul  creşlin,  Învăţătura  lui  Hrisios  trebuia  să 
îmbrace  haină  croită  de  raţiunea  umană.  Cu  uneltele  raţiunii  a  făurit 
Soloviefî  un  sistem  de  cugetare  despre  lume  şi  viaţa,  în  care  sălăş¬ 
luieşte  singur  Logos,  prin  care  lumea  şi  viaţa  primeşte  un  rost. 

Si  tocmai  deasupra  îndoielii  în  biruinţa  Logosului,  identificat 
cu  binele,  avea  să  se  dărâme  sistemul  de  cugetare  raţionali  alui 
Solovieff.  Ei  însuşi  îi  contestă  adeveritafea,  fireşte  indirect,  rafuindu-se 
cu  un  raţionalist  mult  mai  consecvent  decât  el,  care  era  Tolstoi. 
Raţionalismul  acesta  care  explică  lumea  cu  toate  ale  sale  prin  pri3ma 
idealismului  platonic,  era  nevoit  să  nege  existenţa  permanentă  a  râului 
în  interesul  desăvârşirii  acestei  lumi,  până  la  realizarea  împărăţiei 
lui  Dumnezeu  pe  pământ. 

Această  idee  a  desăvârşirii,  a  progresului  neîntrerupt  o  susţine 
în  „Dialoguri*  „Politicianul*.  După  părerea  acestuia  progresul  se 
realizează  şi  se  menţine  prin  cultură,  pe  care  o  defineşte  ei  ca 
„tezaurul  cugetării  şi  al  geniului  creat  de  spiritele  alese  ale  popoa¬ 
relor  alese".  „Cultura  adevărată  pretinde  încelarea  iuturor  răfuelilor 
între  indivizi  şi  naţiuni".  „Rostul  istoric  zace  în  aceea,  că  omenirea 
naturală,  primitiyă  selecţionează  elementele  cele  mai  bune,  cele  mai 
desvolfate,  care  formează  lumea  cultă  din  Europa.  Aceste  elemente 
se  răspândesc  şi  îmbrăţişează  în  această  mişcare  istorică  toate  po¬ 
poarele  înapoiate,  închegându-ie  înfr'un  întreg  paşnic  şi  solidar  pentru 
realizarea  scopului  fina!:  „pacea  internaţională,  eternă".2 

Ideologia  progresistă  a  „Politicianului"  în  cele  „Trei  dialoguri" 
o  desvoltă  mai  departe  „Prinţul"  care  este  Leo  Tolstoi  (pg.  212). 
Duhul  păcii  este  şi  după  părerea  iui,  condiţia  esenţială  pentru  reali¬ 
zarea  împărăţiei  lui  Dumnezeu.  însăşi  esenţa  Evangheliei  —  zice 
„Prinţul"  —  este  a  nu  se  opune  răului  cu  forţa.  „Răul  va  fi  nevoit 
să  dispară,  dacă  nu-i  opunem  rezistenţă,  pentrucă  el  se  menţine 
numai  prin  opunerea  noastră  şi  prin  măsurile  luate  de  noi  împotriva 
lui,  dar  el  însuş  n’are  putere  reală*. J 

3  Ibid,  pg.  li)'  ?i  226. 
3  ibid.  pg.  238  s*. 

Aşadar  după  părerea  luî  Tolstot  răul  nu  există  în  sine,  n'are 
existentă  reală.  Această  învăţătură  greşită  o  combate  Solovieff  într'un 
mod  foarte  iscusit  în  partea  primă  din  dialogul  al  treilea.  Prin 
cuvântul  „Generalului*  şi  al  dlut  »Z“  aduce  el  aici  o  mulţime 
de  exemple  zdrobitoare  pentru  ideologia  Iui  Tolstoi,  exemple  luate 
din  viata  de  toate  zilele,  sau  concepute  în  mod  potrivit  acesteia  cum 
esie  poezioara  lui  Alexe  Tolstoi.1  Aceasta  ne  vorbeşte  despre  un  om 
a  cărei  blândeţe  nu  cunoaştea  margini,  care  ierta  orice  jignire  şi 
răspundea  cu  binefacere  la  orice  rău  cauzat  de  duşman.  Dar 
bunătatea  lui  nesfârşită  n’a  muiat  inima  răufăcătorului,  ci  dimpotrivă 
îl  îndârjeşte,  aşa  că  acesta  ucide  mişeleşte  pe  binefăcătorul  său. 

Astfel  dovedeşte  Solovieff  —  împotriva  lui  Tolstoi  —  ca  cres¬ 
când  binele,  răul  nu  scade  nici  nu  dispare,  ci  dimpotrivă  creşte  şi  el, 
penirucă  —  zice  filosoful  nosiru  —  „umezeala  ploii  înviorătoare 
promovează  sporirea  forţelor  binefăcătoare  în  plantele  medicinale, 
dar  şi  otrava  în  cele  otrăvitoare.  Astfel  promovează  fapta  bună  în 
oamenii  buni  binele,  iar  în  oamenii  răi  răul.2  Şi  dacă  raţionalismul 
lui  Tolstoi  n'a  putut  desnoda  problema  răului,  cu  atât  mai  puţin  va 
putea  lămuri  taina  cea  mare  a  morţii.  Ce  rost  mai  are  cultura  şi 
progresul  —  întreabă  Solovieff  —  dacă  moartea  nimiceşte  totul  ? 
Dacă  eu  şi  fot  ce-mi  este  scump  va  trebui  să  dispară  pentru  tot¬ 
deauna,  îmi  este  indiferentă  pacea,  sau  răsboiul  popoarelor,  cultura 
sau  incultura  lor".*  Fată  de  concepjia  nomistă  a  lut  Tolstoi,  care 
neagă  existenta  transcedentă  a  lui  Dumnezeu  şi  divinitatea  lui  isus, 
Solovieff  afirmă  deci,  că  prin  moartea  nebiruită  în  realitatea  empi¬ 
rică,  progresul  optîmisl  devine  un  nonsens.  Fără  rost  este  şi  iubirea 
faţă  de  o  umanitate  inexistentă  a  viitorului,  dacă  fiecare  om  frebue 
să  moară.  Stăpânirea  morţii  afirmă  puterea  răului  şi  neagă  puterea 
binelui.  $i  de  fapt,  precum  vedem  răul  este  mai  tare  decât  binele, 
iar  dacă  numai  cele  vâzuie  le  considerăm  reale,  trebue  să  mărturisim, 
că  iumea  s’a  născut  din  principiul  răului*. 

Pornind  din  această  ipoteză  raţională  Solovieff  pune  următoarea 
grea  înlrebare  „Prinţului*  raţionalist:  „Oamenii,  cari  cred  numai 
cele  văzute  şi  prin  urmare  sunt  nevoiţi  să  admită  preponderarea 
răului,  cum  vor  putea  afirma  că  răul  nu  există  şi  deci  nu  trebue 
combătut?1  Astfel  răul  devine  inevitabil  chiar  şi  pentru  raţio¬ 
nalişti,  când  vreau  să  vadă  numai  binele  în  lume.  „Răul  există  în 
reelitete  —  zice  Solovieff  —  şi  se  manifestă  în  opunere  positivă. 


'•  ibiti.  pg,  221  ss.  2  Ibid.  pg.  225. 
1  Ibid.  pg.  227.  4  Ibid.  pg.  241. 

nu  numai  în  lipsa  binelui.  Răul  suprem  este  moartea,  de  care  nu 
poate  scăpa  nimeni  nici  printr’un  eufemism  moral.  Din  ghîarele  morţii 
şi  a  disperării  există  o  singură  salvare  învierea  cea  adevărată.1 

Cine  nu  poate  crede  în  înviere,  adică  în  Hristos,  Fiul  lui  Dum¬ 
nezeu,  care  s’a  făcut  om,  s'a  răstignit  şi  a  înviat,  acela  nu  poate 
scăpa  de  pesimismul  extrem  al  morţii  şi  al  putreziciunii,  in  credinţa 
învierii  află  omul  singurul  sprijin  împotriva  răului,  prin  această  cre¬ 
dinţă  primeşte  viaţa  un  rost  biruind,  călcând  moartea.  Împărăţia  lui 
Dumnezeu  nu  este  desăvârşirea  umanităţii,  cum  crede  Tolstoi  şi  mai 
întâi  credea  şi  Solovieff.  împărăţia  lui  Dumnezeu  vine  numai  prin 
puterea  învierii  iui  Isus  Hristos.  „Fără  credinţa  în  învierea  înir’adevar 
întâmplată  a  lui  Isus  Hristos  şi  fără  aşteptarea  învierii  viitoare  a 
tuturor,  se  poate  vorbi  numai  în  cuvinte  frumoase  despre  o  oarecare 
împărăţie  a  lui  Dumnezeu,  de  fapt  însă  există  numai  o  împărăţie  a 
morţii-.2 

Dacă  „Prinţul"  susţine  cu  tărie  că  împărăţia  lui  Dumnezeu 
este  o  astfel  de  stare  a  oamenilor,  în  care  aceştia  lucrează  din, 
îndemnul  conştiinţei  pure  şl  în  felul  acesta  îndeplinesc  voia  iui  Dum¬ 
nezeu,  care  le  prescrie  numai  binele  adevărat;  iar  moartea  o  igno¬ 
rează  zicând  că  moartea  nu  zace  în  voinţa  noastră  şi  deaceea  nu 
poate  să  aibă  nici  o  importantă  morală  penlru  noi,3  Solovieff  ne 
dovedeşte  cu  prisosinţă  că  nu  binele,  ca  adevăr  general,  ce  „idee" 
imanentă  procesului  cosmic  ne  va  putea  izbăvi  de  păcat  şi  de  moarte, 
ci  numai  El,  Bunul. 

Această  puiere  izbăvitoare  nu  o  are  nici  conştiinţa,  care,  cu 
toata  importanţa  sa  ca  voce  de  avertizare  şi  dojană,  mi  dă  nici  o 
îndrumare  pozitivă  şi  practică  pentru  activitatea  noastră  şi-i  lipseşte 
puterea  necesară  pentru  îndeplinirea  binelui.  Numai  Ei  ne  poate 
mântui  prin  puterea  învierii  Sale  şi  prin  „Inspiraţia  Binelui"  adică 
prin  o  influenţă  directă  şi  pozitivă  a  principiului  binelui  asupra  noastră* 
şi  în  noi.4 

In  locul  acestei  influenţe  vii,  supranaturale,  minunate  şi  trans- 
cedeniale  a  Celui  înviat,  aflăm  la  „Prinţ"  —  precum  rezultă  din  pa¬ 
ginile  următoare  —  o  lege  generală  înrădăcinată  în  lumea  aceasta 
şi  creată  numai  pentru  ea.  îndeplinirea  acestei  legi  epuizează 
noţiunea  binelui.  Iar  acela,  care  a  dat  această  lege,  a  murit  şi 
n’a  mai  înviat  —  după  părerea  lui  —  nu  mai  are  existenţă  per- 

1  Ibid.  pg.  242  ss.  2  lbid.  pg.  243. 

8  Ibid,  pg.  244  ss.  4  lbid.  pg.  246  ss. 

sonală  pentru  noi.  in  dorinţa  de  a-şi  armoniza  învăţătura  sa  cu  Evan¬ 
ghelia,  o  răstălmăceşte  în  favorul  său.  Âşa  face  de  exemplu  cu  pilda» 
despre  lucrătorii  viei,  eliminând  din  ea  partea  esenţială,  privitoare- 
la  fiul  şi  moştenitorul  viei,  în  care  trăieşte  adevărata  linie  a  unui- 
raport  divin-uman.1  In  asemenea  specnlaţiuni  mişeieşti  descopere - 
Solovieff  unealta  celor  mai  periculoşi  duşmani  ai  creştinismului. 
Aceştia  sunt  usurpatorii  lui  Dumnezeu,  Antihrişti,  cari  se  dau  pe 
sine  ca  adevăraţi  creştini,  fără  ca  să  aibă  duhul  lui  Hristos,  sunt 
streini  de  El  sau  chiar  duşmanii  Lui.  De  aceşti  „lupi  îmbrăcaţi  în 
piei  de  oi*  se  teme  cu  drept  cuvânt  Solovieff  şi  declară  că,  cu  deose-- 
bită  bucurie  priveşte  în  faţă  pe  un  duşman  vădit  al  creştinismului. 
„Aproape  în  fiecare  sunt  gata  —  zice  el  —  a  vedfea  un  viitor  apostol» 
Pavel,  câtă  vreme  în  aşa  numiţii  „zeloşi"  ai  creştinismului  mai  curând» 
se  ascunde  Iuda  trădătorul*.2 

B.  APOCALIPSA  LUI.  SOLOVIEFF 

in  cadrele  celor  „Trei  dialoguri*  este  întreţesută  cu  măeslrie 
genială  concepţia  apocaliptică  a  Iui  Solovieff  ca  „o  scurtă  istorisire 
despre  Antihrist*.*  fn  această  povestire  profetică  se  reoglindeşte  cre¬ 
dinţa  cea  nouă  a  lui  Solovieff,  la  care  ajunge  spre  sfârşitul  vieţii  sale, 
dupăce  prin  experienţa  proprie  se  convinge  că  raţiunea  omenească 
singură  este  incapabilă  să  rezolve  problemele  existentei.  în  mod 
foarte  intuitiv  combate  şi  condamnă  marele  filosof  zadarnica  sa 
încercare  de  a  ajunge  la  o  sinteză  ideală  pe  calea  speculaţiunii- 
gnostice  şi  o  timbrează  drepl  o  întreprindere  de  caracter  luciferic. 
Omul  care  —  orgolios  şi  deşert  —  îşi  reclamă  pe  seama  sa  atot-- 
ştîinţa,  acela  pretinde  şi  atotputernicia,  devenind  astfel  Antihrist 
şi  usurpăior  ai  iui  Dumnezeu. 

Spre  sfârşitul  vieţii  sale  Solovieff  părăseşte  speculaţia  şi 
nu  mai  susţine  că  omul  poate  ajunge  stăpân  deplin  al  adevărului 
absolut  prin  cugetare  filosofică.  El  semnalează  acum  primejdia  lui 
Antihrist,  pe  care-1  prezintă  drept  înţelepciunea  omenească  ce  vrea 
să  fie  singură  izbăvitoare  a  omului,  ducându-i  însă  spre  pierzarea 
inevitabilă.  Spre  acest  dezastru  fatal  aleargă  întreaga  civilizaţie  a 
Europei.  Omenirea  a  îmbătrânit,  civilizaţia  europeane  prin  positivism, . 
materialism  şi  socialism  a  devenit  un  haos  formidabil  şl  din  acest 
mofiv  Europa  cu  toată  cultura  şi  progresul  ei  va  fi  înghiţita  de 
China.  Europa  piere  din  cauza  „pericolului  galben*  intern  şi. extern.* 

1  Ibid.  pg.  248  ss.  2  Ibid.  pg.  251.  3  ibid.  pg.  254  -  ?92. 

4  Th.  G.  Masoryk :  O.  c.  pg.  2&*. 

Procesul  istoric  —  în  viziunea  apocaliptică  a  lui  Solovieff  — 
nu  se  termină  cu  desăvârşirea  lumii  şi  cu  împreunarea  tuturor,  pre¬ 
văzute  cu  mult  optimism  în  speculaţi  unile  sale  evoluţioniste  ante¬ 
rioare,  ci  prin  sfârşitul  tragic  a  tot  ce  esfe  pământesc  şi  muritor. 
Lumea  cea  nouă  este  cea  înviată  din  morţi,  este  „noul  cer  şi  noul 
pământ"  transfigurat  prin  puterea  învierii,  care  este  biruinţa  defini¬ 
tivă  a  vieţii  asupra  morţii. 

Voi  încerca  să  reeau  în  mod  sumar  conjinutul  istorioarei  despre 
„Antihrist",  care  prezintă  o  importantă  deosebită  mai  ales  din  punct 
de  vedere  filosofic,  arătându-ne  schimbarea  atât  de  interesantă  a 
cugetării  lui  Solovieff. 

In  veacul  al  XX-iea  după  Hristos  s’a  realizat  în  Europa  sfâşiată 
de  certuri  interne  „pericolul  galben",  de  care  se  temea  de  mult  şi 
s’a  întronat  stăpânirea  mondială  panmongolică  sub  conducerea  Ja¬ 
ponezilor.  După  o  Jumătate  de  secol  reuşeşte  Apusul,  prin  o  revoltă 
bine  organizată,  să  scuture  jugul  asiatic  şi  să  întemeieze  „Statele 
unite  ale  Europei'  . 

In  viaţa  spirituala  din  veacul  al  XXl-lea  domneşte  un  indiferen¬ 
tism  general  fajă  de  cele  spirituale.  Numai  putini  oameni  rămân  cre¬ 
dincioşi  păstrând  o  tărie  sufletească  şi  un  caracter  înalt  şi  neclintit. 

Unul  dintre  aceşti  puţini  era  un  fel  de  supraom:  tinăr,  genial, 
de  statură  frumoasă  şi  impunătoare,  cugetător  renumit,  credea  în 
Dumnezeu,  dar  se  iubea  numai  pe  sine  însuş.  Înzestrat  fiind  cu  atâtea 
calităţi  înalte  se  consideră  a  fi  el  „unicul  fiu  al  lui  Dumnezeu".  Se 
punea  alături  de  Hristos,  care  —  după  părerea  sa  —  a  adus  pentru 
oameni  numai  suferinţe,  iar  el  era  convins  că  va  dărui  tuturor  oame¬ 
nilor  toate  darurile  mântuirii,  prezentându-se  astfel  ca  adevăratul 
mântuitor. 

A  aşteptat  in  repeiaie  rânduri  semnul  dorit,  ca  să-l  descopere 
pe  el  ca  pe  cel  ales,  dar  zadarnică-i  fu  aşteptarea.  Cu  prilejul  unei 
asemenea  aşteptări  ii  trecu  prin  minte  odea  îngrozitoare :  „Dacă  totuşi 
Oalileanul  ar  fi  adevăratul  Mântuitor".  Din  acest  ceas  ura  pe  Dum¬ 
nezeu.  In  mijlocul  acestor  frământări  a  avut  o  arătare  care  t  s’a 
adresat  ca  fiului  său,  numindu-se  pe  sine  Dumnezeul  lui.  Pe  cel 
răstignit  însă  l-a  făcut  mincinos. 

După  această  vedenie  supraomul  se  simţea  inspirat  şi  a 
scris  o  lucrare  renumită,  care  conţinea  rezolvirea  tuturor  problemelor 
omeneşti.  In  această  lucrare  însă  nu  era  nici  un  cuvânt  despre 
Hristos,  fapt  pe  care  puţini  credincioşi  îl  observă.  Ridicându-se  în 
mod  vertiginos  prin  reclama  bine  organizată,  supraomul  ajunge 

repede  preşedintele  „Statelor  Unite  din  Europa*.  Supune  pe  toţi  con¬ 
trarii  şi  devine  singurul  stăpân  a  toată  lumea.  Âcesf  stăpân  mare 
pune  capăt  răsboaielor  şi  aduce  oamenilor  evanghelia  cea  nouă 
despre  „saturaţia  egală  a  tufuror".  Sfetnicul  său  era  magul  Apoloniu, 
o  personalitate  obscură,  care  ştia  să  împreune  ştiinţa  apuseană  cu 
misticismul  răsăritean.  Împăratul  împăr{ea  poporului  parte,  din  belşug, 
iar  fermecătorul  distracţii  după  lozinca  împăraţilor  romani  —  „panem 
et  circenses". 

A  rămas  nerezolvată  problema  religioasă.  Soluţionarea  ei 
preocupă  acum  pe  stăpânul  lumii.  In  scopul  acesta  a  convoca!  un 
congres  bisericesc  la  Ierusalim,  unde  era  noua  lui  reşedinţă.  Invită 
la  acest  congres  căpeteniile  celor  trei  biserici  principale  creştine, 
precum  şl  pe  credincioşii  lor.  Şi  au  venii:  Papa  Petru  ai  11-lea  în  numele 
creştinismului  catolic  izgonit  din  Roma ;  stareţul  loan,  conducătorul 
creştinilor  ortodocşi  din  Rusia ;  şi  eruditul  profesor  Pauli  conducă¬ 
torul  creştinilor  protestanţi. 

Împăratul  a  promis  conducătorilor  spirituali  sprijinul  cel  mai 
mare  posibil  peniru  prosperitatea  bisericii  fiecăruia,  dacă  tofi  îl  vor 
recunoaşte  pe  el  drept  căpetenie  supremă  a  tuturor.  O  mare  parte 
a  credincioşilor  a  căzut  pradă  ispitelor,  insă  cei  trei  conducători 
spirituali  încunjuratî  de  pu(ini  credincioşi  n’au  căzut  în  cursele  în¬ 
tinse  de  împărat.  In  mod  dramatic  este  demascat  împăratul  lumii 
ca  Antihrist,  loan  îi  cere  să  mărturisească  în  faţa  tuturor  numele 
lui  Isus  Hristos,  Fiul  lui  Dumnezeu,  care  s’a  îngropat,  a  înviat  şi 
iarăşi  va  veni  cu  mărire.  Cuvintele  lui  loan  provoacă  un  vifor  ai 
puieriior  diavoleşti.  In  mijlocul  tumultului  striga  loan  cu  glas  mare : 
Copii  —  Antihrist !  Prin  farmecile  lui  Apolonîu  sunt  loviţi  de  trăsnet 
Petru  şi  loan.  Profesorul  Pauli  răuşeşte  să  se  strecoare,  cu  puţinii 
credincioşi  rămaşi,  spre  culmile  din  preajma  Iordanului,  unde  în  post 
şi  rugăciune  aşteaptă  ce  va  să  vină. 

Trupurile  lui  Petru  şi  loan  sunt  expuse  pe  străzile  Ierusalimului, 
Apoloniu  fermecătorul  ajunge  papă  şi  realizează  unificarea  biseri¬ 
cească.  Acest  papă  stoarce  admiraţia  poporului  superlicial  prin 
focuri  bengalice  şi,  ca  în  Apocaiipsa  lui  loan  „face  semne  mari,  ca 
foc  să  facă  să  se  pogoare  din  cer  pe  pământ  înaintea  oamenilor* 
şi  împarie  indulgenţe  pentru  păcatele  din  frecut,  prezent  şi  viitor. 
Intre  timp  oamenii  profesorului  Paulini  fură  trupurile  neslricate  ale 
lui  Petru  şi  loan,  cari,  aduşi  ia  ai  lor,  se  deşteaptă.  In  întunericul 
nopţii,  aşteptând  a  doua  venire  a  lui  Hristos,  se  înfăptuieşte  ade¬ 
vărata  împreunare  bisericească  sub  conducerea  lui  Petru  II. 

Evreii,  cari  sprijinesc  la  început  pe  împărat,  crezând  că  el  este 
Mesia  lor,  vazându-se  acum  înşelaţi  se  ridică  cu  oştire  împotriva 
împăratului  care,  împreună  cu  întreaga  sa  oştire  este  înghi|it  de  o 
mare  de  flăcări  isbucnita  din  pământ.  Evreilor  li  se  arată  acum  pe  cer 
Hristos  şi  în  acelnş  timp  le  iese  în  cale  o  ceată  de  creştini  conduşi 
de  Petru,  Pavel  şi  loan,  însoţiţi  de  mulţimea  celor  înviaţi  din  morţi. 

In  această  istorioară  de  continui  profefic-apocaliptic  ne  des¬ 
copere  Solovieff  —  precum  mărturiseşte  prinţul  Eugen  Trubefkoy, 
■  cel  mai  profund  cunoscător  al  marelui  vizionar  rus  —  „ceeace  mai 
înainte  n’au  putut  exprima  teoriile  sale,  nici  teoriile  altora".1 *  Iar 
Friiz  Lieb  în  documentatul  său  studiu :  „Der  Geist  der  Zeit  als  Anti¬ 
hrist"1  susţine  că  prin  această  istorioară  Solovieff  dă  răspuns  între¬ 
bării  privitoare  la  rostul  şi  scopul  istoriei  umanităţii,  precum  şi  cu 
privire  la  importanta  şi  realitatea  răului. 

lntr’adevăr  în  această  scriere  Solovieff  reuşeşte  să-şi  cristali¬ 
zeze  concepţia  sa  în  forma  creştinismului  apocaliptic  străbătut  de 
firele  tainice  ale  misticismului  ortodox,  părăsind  raţionalismul  nepu¬ 
tincios  în  rezolvirea  problemelor  existenfei.  In  fefa  cetitorului  atent 
se  conturează  aici  tot  mai  clar  convingerea  Iui  Solovieff  despre  ade¬ 
vărul,  că  lumina  creştinismului  original  a  răsărit  în  Orient  şi  pro¬ 
gresând  în  Apus  a  căzut  în  răceala  şi  rigiditatea  abstracţiunii.  Razele 
misticismului  creştin  din  primele  veacuri  străbat  în  cugetarea  lui 
Solovieff,  care  se  foloseşte  de  terminologia  filosofiei  moderne  din 
Apus,  care  însă  nu-1  muljumeşie.  Misticismul  aiotprezenţei  lui  Hristos 
cel  înviat  cu  Irupul,  Hristos  celce  vecinie  fiinţează,  celce  pururea  este 
formează  sâmburele  concepţiei  de  via{ă  a  lui  Solovieff  spre  sfârşitul 
vieţii  sale.  Această  convingere  şi-o  mărturiseşte  el  prin  cuvintele 
stareţului  loan  care  zice:  „Bunul  cel  mai  scump  în  creştinism 
este  pentru  noi  Hristos  însuşi  —  El  însuşi  şi  tot  ce  vine  dela  Dânsul, 
deoarece  ştim,  că  în  El  s’a  întrupat  şt  trăieşte  toată  plenitudinea 
dumnezeirii".3 

Duhul  acestui  realism  mistic,  caracteristic  ortodoxiei,  pluteşte 
deasupra  întregei  sale  cugetări.  De  acest  duh  se  poate  înstreina 
Solovieff  şi  gustând  chiar  din  momeala  spiritului  „iuridic-didactic  al 
Apusului"  îl  respinge  pe  acesta  şi  se  întoarce  la  misticismul  patristic. 
Deaceea  are  dreptate  traducătorul  său,  Harry  Kohler,  când  susţine 

1  Vlad.  Solovieff:  O.  c.  voi.  1  pg.  XIII. 

1  Friiz  Lieb :  „Der  Geist  der  Zeit  als  Antichrisl*  in  revista  „Orient  and 
Occident*  Nr.  16  din  Iunie  1934,  pg.  22. 

3  Vlad  Solovieff:  O.  c.  Voi.  I.  pi.  II.  pg.  281. 

'Că  „lumea  ideilor  lui  Solovieff  au  a  fost  apuseană,  nici  romană, 
■ci  răsăriteană'*.1  întreaga  lui  cugetare  o  pune  în  slujba  figurii 
centrale  a  existentei  omeneşti,  în  slujba  lui  Hristos,  care  trăieşte 
şi  azi  pe  pământ,  se  află  în  mijlocul  vieţii  noastre  de  ioate  zilele  şi 
o  sfinfeşte  prin  prezenta  Sa. 

Misticismnl  lut  Solovieff  în  acest  studiu  al  său  poartă  şi  un 
caracter  profetic  apocaliptic.  El  a  dat  cea  mai  magnifică  pagină  de 
literatură  asupra  sfârşitului  apocaliptic  al  pământului.  Fireşte,  puterea 
de  a  proroci,  aşa  cum  o  posed  marii  proroci  biblici,  îi  lipseşte. 
Masaryk  trage  la  îndoială  chiar  orice  adeveritaie  a  prezicerilor  lui 
Solovieff  îndeosebi  cu  privire  la  primejdiile  prezentului.  Şl  în  oareş- 
care  măsură  are  dreptate,  când  arată  că  Solovieff  greşeşte,  fixând 
sfârşitul  lumii  odată  peste  2 — 300  ani,  far  cu  alte  dăţl  aşteaptă 
acest  sfârşit  imediat,  contesfându-i,  prin  această  nesiguranfă,  puterea 
profetică.2 

Dar  cine  citeşte  azi  istorioara  lui  Solovieff  despre  „Anti¬ 
hrist**  şi  urmăreşte  desfăşurarea  evenimentelor  în  extremul  orient  pe 
deoparte,  iar  pe  dealtă  parte  ura  naţională  ce  clocoteşte  în  Europa 
de  azi,  va  fi  nevoit  să  admită,  că  „pericolul  galben**  prezis  de  acest 
vizionar  poate  deveni  foarte  uşor  o  realitate  tragică  chiar  în  veacul 
al  XX-lea. 

Nu  mai  puţin  interesante  şl  verosimile  sunt  profefiile  lui  expuse 
în  cele  „Trei  dialoguri**  prin  „Politician**,  care  nădăjdueşte  realizarea 
„păcii  internaţionale  eterne"  pe  calea  progresului  cultural,  pentru 
realizarea  căruia  aleşii  naţiunilor  fac  toate  sforţările.  Dar  aceste 
strădanii  i  se  par  lui  Solovieff  zadarnice. 

Expunerile  «Politicianului**  se  potrivesc  în  mare  măsură  pentru 
Liga  Naţiunilor,  al  cărei  scop  este  întocmai  «pacea  internaţională 
eternă"  preconizată  de  Solovieff,  dar  care  —  precum  bine  prevede 
filosoful  nostru  religios  — -  numai  pe  baza  «progresului  cultural"  nu 
se  va  putea  realiza,  pentrucă  o  cultură  adevărată  nu  poate  exista 
fără  principii  religioase  creştine,  adevăr  verificat  cu  prisosinţă  prin 
istoria  culturii  tuturor  popoarelor. 

IV.  ÎNCHEIERE 

O  privire  cât  de  fugară  asupra  filosofiei  lui  Vladimlr  Solovieff 
ne  sileşte  să  acceptăm  părerea  unui  renumit  profesor  de  filosofie  din 
Moscova  şi  contimporan  al  său,  anume  Lopatin,  care  zice :  «Solovieff 

1  Vlad  Solovieff:  O.  c.  Voi.  III,  pg.  VII.  1 

2  Thomas  G.  Masaryk :  O,  c.  Voi.  II,  pg.  269. 

a  fost  cel  dintâi  care  a  început  să  se  ocupe  cu  problemele  fiiosofieî 
propriu  zise,  nu  numai  cu  părerile  filosofilor  apuseni  despre  aceste 
probleme.  Prin  aceasta  a  devenii  el  cel  dintâi  filosof  rus".1 

Dacă  căutăm  o  adevărată  înţelegere  a  fiiosofieî  acesiui  msre 
U  gânditor  rus,  ajungem  la  concluzia,  că  Solovieff  a  încercat  să  ca- 
}?  nalizeze  izvorul  bogat  al  sufletului  răsăritean  în  albia  cugeiărit  apu- 
f  sene.  El  vâsleşte  cu  multă  îndrăsneală  pe  marea  întinsă  a  filoso¬ 
fici  ca  eminent  cunoscător  al  acesteia  şi  i  se  pare  un  timp,  că  află 
liman  sigur  în  lumea  ideilor  apusene,  fie  în  scolasiîcismul  Iui  Anselm, 
|  fie  în  criticismul  lui  Kanf.  Dar  Apusul  nu-1  muljumeşie ;  cu  groază 
descopere  în  raţionalismul  formalist  apusean  pe  Antihrist  şi  se  în¬ 
toarce  iarăşi  la  credinţa  Sfinţilor  Părinţi  ai  Răsăritului,  în  special 
Ua  învăţătura  iui  Origen,  cu  care  împreună  admiie  preexistenta  lumii 
^spirituale  şi  „Apocatastasis  ion  panton",  împreunarea  tuturor  cu  Dum- 
ezeu,  ce  va  forma  încheierea  procesului  cosmic  şi  istoric. 

Întreaga  sa  filosofie  porneşte  dintr'o  profundă  credinfâ  religioasă, 
obiectul  căreia  doreşte  el  să-i  cunoască,  să-l  lămurească,  să-t  ju¬ 
stifice  în  fata  raţiunii  folosindu-se  de  aparatul  complicat  al  cugetării 
apusene.  Prin  credinfâ  percepe  Solovîelf  nemijlocit  existenţa  unei 
realităţi  iranscendentale  şi  prin  rajiune  şi  experienţă  vrea  să  afle, 
ce  este  această  realitate.  Deaceea  zăboveşte,  dintre  cugetătorii  apu¬ 
seni,  mai  muli  la  Kant.  Dela  ei  afla,  că  cunoaşterea  „lucrului  în 
sine"  nu  este  altceva  decât  cunoaşterea  tui  Dumnezeu,  prin  intuiţie 
intelectuală.  La  această  cunoaştere  însă  omul  singur,  numai  prin 
puterile  sale,  nu  poale  ajunge  şi  deaceea  Solovieff  înlocuieşte  intuiţia 
intelectuală  a  lui  Kant  —  care  rămâne  robul  unui  subiectivism  ne¬ 
putincios  —  cu  puterea  creatoare  a  credinjei  în  dumnezeirea  ce 
se  descopere  neîntrerupt  umanităjii  întregi.  Numai  în  legătură  directă 
cu  această  divinitate  putem  înţelege  lumea  şi  viaţa. 

Punctul  de  gravitate  al  sistemului  său  filosofic  este  tiristos, 
revelaţia  desăvârşită,  întruparea  divinităţii,  prin  care  primeşte  un  rost 
adevărat  procesul  lumii  naturale  şi  sociale.  Despre  Hrisios,  Fiul  şi 
Cuvântul  lui  Dumnezeu,  Logosul  ceîce  este  mai  ’nainie  de  veci, 
fiiosoiează  Solovieff  asemenea  Sfinţilor  Părinţi.  Astfel  de  probleme 
filosofice  nu  prea  formează  obiectul  de  preocupare  al  cugetării 
moderne.  Şi  tocmai  acestea  le  aflăm  în  miezul  frământărilor  spiri¬ 
tuale  ale  lui  Solovieff,  care  încearcă  să  facă  aici  lumina  cu  ajutorul 
aparatului  filosofic  al  lui  Hegel,  Schelling  sau  Kant. 

El  nu-şi  poate  închipui  viaţa,  sau  lumea  în  general  fără  Hristos. 

1  Ibid.  pg.  277. 

întreaga  realitate  n'ar  avea  nici  un  rost  fără  Hristos  cei  înviat.  Lumea 
aceasta  ar  fi  împărăţia  haosului  şi  a  morţii,  în  locui  luminii  şi  ai 
culturii  ar  sălăşlui  întunericul  şi  neştiinţa,  în  locul  binelui  şl  el  vieţii 
ar  triumfa  răul  şi  moariea,  dacă  Hrisios  cel  înviat  din  morţi  n'ar 
trăi  în  mod  tainic  în  lume.  Trupul  tainic  al  Lui,  adică  biserica,  lu¬ 
crează  neîncetat  pentru  îndumnezeirea,  spiritualizarea  vieţii  m  toate 
domeniile  ei  sociale  şi  economice.  Biserica  sfinţeşte  pe  om,  dar 
şi  lumea  naturală,  care  împreună  aşteaptă  libertatea  fiilor  lui  Dum¬ 
nezeu.  In  concepţia  lui  Solovieff  —  care  în  temelia  sa  rămâne  or¬ 
todoxa1  chiar  împrumutând  câte  ceva  dela  Plato,  sau  dela  misticii 
evului  mediu  —  „foaia  suflarea  şi  toată  făptura"  este  menită  „să 
laude  pe  Domnul",  toate  aşteaptă  sfinţire  dela  omul  cel  mântuit 
prin  Hristos.  Duhul  sfinţifor  se  coboară  prin  biserica  iui  Hristos  şi 
în  cele  mai  mărunte  fapte  ale  viettt  de  toate  zilele  la  începutul  şi 
sfârşitul  oricărei  lucrări,  în  post,  în  rugăciune  sau  în  milostenie.  El 
sfinţeşte  pe  credincioşi  şi  toate  ale  sale,  casa  lui,  pământul  pentru 
rodire,  apa  penfru  siâmpărarea  setei,  eic. 

Scopul  final  a  tot  ce  există  este  sfinţirea,  spiritualizarea,  în¬ 
dumnezeirea,  împreunarea  cu  Dumnezeu.  Această  împreunare  cu 
Dumnezeu  se  săvârşeşte  prin  Hristos.  El  împrumută  sensul  adevărat 
întregului  proces  cosmic  şt  istoric  în  filosofia  Ini  Solovieff.  în  slujba 
lui  Hristos  şi  a  operei  sale  intră  şi  perseverează  profunde  cugetare 
a  acestui  uriaş  al  gândirii  religioase.  Spiritul  său  genial,  muncit  de 
problema  existentei,  căutând  originea  şi  scopul  ei  final,  se  foloseşte 
de  toate  rezultatele  filosofiei  apusene  moderne,  spunând  despre 
Hristos  în  terminologia  insuficientă  a  acesteia  fol  „ce  vibrează  în  su¬ 
fletul  său  ca  for)â  imensă,  ca  dragoste  sfânta  şi  ca  ştiinţă  profundă".2 

Concepţia  spiritualistă  şi  profund  religioasă  a  lui  Solovieff 
poate  întinde  o  mână  de  ajutor  apreciabil  cugetării  contemporane, 
care  se  zbate  mai  mult  sau  mai  puţin  neputincioasă  penfru  rezolvirea 
problemei  existenţei.  Studierea  operilor  lui  ne  permite  o  înţelegere 
mai  uşoară  şi  o  privire  clară  asupra  direcţiei  de  cugetare  spiri¬ 
tualistă  religioasă,  care  prinde  rădăcini  din  ce  în  ce  mai  puternice 
în  domeniul  gândirii  actuale. 


(Sfârşii) 


Dr.  NiCOLAE  TERCH1LĂ 


*  Ibld.  pg.  274.  .Solovieff  pleacă  dela  doctrina  bisericii,  Încercând  să-i 
dea  acesteia  o  fundamentare  filosofică;  dar  a  păstrat  mai  mult  dcc&i  admitea  el 
insuş  principiile  bisericii  Strămoşeşti,  dogma,  cultul  şl  mlsUcierau)  ei. 

1  Solovieff:  o.  c.  voi  III,  pg.  VII. 

N.  Berdiaeff:  DE  LA  DESTINAT10N  DE  L’HOMME  (Despre 
rostul  omului).  încercare  de  etică  paradoxală.  Paris,  1935,  VIII,  381 
pag.  24  fr. 

Dupăce  ne-a  dat  în  „Esprit  et  liberte"  din  1933  un  mod  cu 
totul  nou  de  a  privi  problemele  filosofice  şi  a  abordat  chiar  capitole 
din  dogmatică,  N.  Berdiaeff  aplică  aceleaşi  metode  şi  moralei,  reu¬ 
şind  să  ne  dea  un  interesant  sistem  de  efică  „paradoxală",  cum  o 
numeşte  el,  sigur  în  contrast  cu  scolasficismul  şi  ch  formalismul 
manualelor  obişnuite.  Metoda  lui  e  aceeaş  ca  şi  în  filosofia  creştină : 
o  filosofie  liberă,  o  diseujie  cu  sine  însuşi  a  unui  om  chinuii  de 
întrebările  esenţiale  ale  existentei  şi  ale  teologiei.  Nu  stă  strâns  în 
corsetul  paragrafelor  şi  definiţiilor  peste  tot,  ci  dă  expresie  expe¬ 
rienţei  sale  spirituale  de  toate  zilele.  Morala  tratează  despre  faptele 
omeneşti,  deci  materialul  cel  mai  concret  posibil,  deaceea  şi  metoda 
numai  aceasta  poate  fi  spre  a  reuşi  să  fie  eficace,  dacă  abordează 
infim,  liber  şi  serios  problemele  chinuitoare  ale  conşiiinjei  omeneşti. 
Sigur  că  Berdiaeff  face  lot  etică,  şi  încă,  într’o  anumită  măsură,  filo¬ 
sofică,  fiindcă  se  exprimă  prin  prea  multe  silogisme,  şi  fiindcă  tine 
să  dea  oarecum  răspuns  moralei  de  şcoală  de  pân'acum,  lotuşi 
metoda  lui,  mai  ales  în  morală,  inaugurează  o  eră  nouă  când  lumea 
încearcă  să-şi  explice,  mai  liber  şi  mai  apropiat  sufleteşte,  concepţia 
de  viată,  rostul  ei  înalt  în  această  lume  şi  motivele  cari  o  îndeamnă 
să  „cucerească"  împărăţia  lui  Dumnezeu.  Şi  aceasta  însemnează  un 
mare  pas  înainte  faţă  de  definiţiile  şi  cazuistica  moralei  scolastice, 
care  par’că  şi  La  noi  prea  se  înstăpânise  de  o  vreme  încoace.  Nu 
misticism  ce  se  refuză  tiparelor  raţionale,  dar  dramă  de  conştiinţă 
In  toată  desfăşurarea  ei,  cum  esle  şi  fluidul  continuu  ai  viejii  sufle¬ 
teşti  ;  nu  efuzii  neclare  de  bigotism,  cum  socol  unii  acest  nou  fel  de 
a  privi  problemele  şi  faptele  morale,  dar  pulere  de  a  trezi  adâncu¬ 
rile  sufletului  şi  a-i  ilumina  ţintele  pe  cărarea  fericirii  de  veci.  Mo¬ 
rala  de  azi,  ca  predanie  şi  chiar  ca  studiu,  trebue  să  aibă  ceva  din 
toate  acestea  dacă  vrea  să-şi  mai  ţină  prestigiul  cuvenit  şi  eficaci¬ 
tatea  cuvenită. 

Lucrarea  lui  N.  Berdiaeff  credem  că  împlineşte  aceste  dezi¬ 
derate.  Răscoleşte  până'n  adâncimi  conştiinţa,  de  pildă  atunci 
când  vorbeşte  de  origina  binelui  şi  a  răului  (39 — 67)  sau  despre 
etica  legii  şi  etica  mântuirii  (115 — 167)  şi  îndeosebi  despre  proble¬ 
mele  concrete  ale  eticei  (203 — 320)  (cu  capitole:  tragicul  şi  para¬ 
doxul  vieţii  morale;  minciuna  şi  adevărul;  conştiinţa  morală  şi  liber¬ 
tatea  ;  dragostea  şi  compătimirea;  problema  socială, munca,  tehnica; 

sexul,  căsătoria  şi  dragostea ;  doctrina  despre  daruri,  eic.),  unde 
atinge  probleme  pe  care  creştinismul  şi  morala  nu  se  încumetă  să 
le  rezolve,  sau  cel  puţin  să  le  trateze.  In  partea  ultimă  vorbeşte 
despre  problemele  eshatologice  (moarte,  nemurire,  iad,  fericire  etc,), 
toate  trecându-le  prin  alambicul  conştiinţei  şi  având  nota  de  intimi¬ 
tate  care  leagă  sufletul  de  acesf  fel  de  preocupări.  încât  această 
carte  de  morală  într’adevăr  îşi  face  efectul:  citindu-o  te  zideşte. 


T.  BODOOAE 


EINLEITUNG  IN  DAS  ALTE  TESTAMENT,  de  Ofto  Eissfeldt. 
Tiibingen  1934,  pagini  752. 

Autorul  e  un  renumit  profesor  la  universitatea  din  Halle.  îmi 
reamintesc  de  dânsul  aşa  cum  l-am  cunoscut  din  lucrarea :  „lsraels 
Geschichte  ...“.  E  mare  deosebirea  între  acel  eseu  şi  opera  de  matu¬ 
ritate  „Einleitung . . In  tot  cazul  nu  o  deosebire  de  concepţie,  ci 
una  de  grad.  Acolo  vorbia  poporului,  aici  studiul  şi  experienţa  au 
fost  grupate,  în  mod  util,  pentru  marea  mulţime  a  studenţilor  universi¬ 
tari.  Pentruca  lucrarea  să-i  fie  urmărită  cu  un  interes  cald,  a  muncit 
cu  tot  dinadinsul.  Materialul  şi-l  grupează  înir’un  mod  deosebit  de 
obişnuitele  tratate  de  introducere  în  Vechiul  Testament.  Cinci  sunt 
capitolele  principale: 

I.  Die  vorliterarische  Stufe :  die  kleinsten  Redeformen  und  ihr 
Sitz  im  Leben  (cuvântări,  predici,  rugăciuni,  anecdote,  nuvele,  legende, 
povestiri  şi  proverbe  biblice); 

II.  Literarische  Vorgeschicte  der  Biicher  des  alten  Testaments 
{primele  începuturi  istorice,  izvoare  literare  etc.); 

HL  Analyse  der  Biicher  des  Alten  Testaments  (analiza  cărţilor 
canonice  ale  Vechiului  Testament,  începând  cu  Facerea  şi  sfârşind 
cu  Esra-Neemia  Cronici) ; 

IV.  Geschichte  des  Kanons  (cuprinzându-se  aici  pe  lângă  istoria 
canonului  analiza  cărţilor  necanonice  (numite  de  autor  apocrife)  şi 
apocrife  (numite  de  autor  pseudoepigrafe). 

V.  Geschichte  des  Textes  (versiunile).  Natural  că  ar  fi  multe 
de  spus  în  legătură  cu  acest  manual,  fiindcă  multe  sunt  punctele  cari 
ne  despart  de  teologia  protestantă  în  genere  şi  de  autorul  acesta  în 
special.  Menţionez  indicaţia  bibliografică  din  fruntea  fiecărei  cărţi  a 
Vechiului  Testament.  Aceste  referiri  la  literatură  sunt  importante  mai 
ales  penlru  cărţile  apocrife  —  Sibilinele,  Adam  şi  Eva,  înălţarea  lui 
Moise,  Martiriul  lui  Isaia,  Cartea  Enoh,  Testamentul  celor  12  patriarhi 
etc.  —  cari  sunt  mai  puţin  studiate  în  teologia  biblică  românească. 
Informaţia  bibliografică  ajunge  până  la  1934.  O  temă  actuală  o  con- 
stitue  articolul  110.  Se  ia  aici  contact  tangenţial  cu  discuţiile  ce  se 
duc  în  jurul  problemei  celei  dintâi  părţi  a  Sfintei  Scripturi.  Aici  con¬ 
statarea  mai  importantă  care  merită  menţiune  este  următoarea.  Cu 
toată  răsboirea  împotriva  Vechiului  Testament,  acesta  rămâne  izvor 
al  religiei  revelate  şi  obiect  de  cercetări  ştiinţifice.  Prin  aceea  că 
creştinismul  s’a  făcui  moştenitor  al  făgăduinţelor  profetice,  s’a  mărit 

considerabil  şi  pentru  totdeauna  valoarea  şi  autoritatea  Vechiului 
Testament.  Unele  ca  acestea  fiind  convingerile  autorului  Eissteldt,  de 
bunăseamă  nu  ne  vom  îndoi  despre  utilitatea  viitoarelor  sale  lucrări. 
MS  gândesc  la  noul  comenlar  asupra  Vechiului  Testament,  pe  care 
în  colaborare  cu  alfi  colegi  voeşfe  să-î  dea,  in  timpul  cel  mai  apropiat, 
publicitajii.  Prof.  N.  NEAGA 

Albert  Huck:  SYNOPSE  DER  DREI  ERSTEN  EVANGEUEN; 
ediţia  a  9-a  complect  prelucrată  de  Hans  Lietzmann,  in  colaborare 
cu  Lic,  H.  G.  Opitz.  Tiibingen;  editura  I.  C.  B.  Mohr  (Paul  Siebeck), 
4936,  XX+214  pagini.  Preţul;  4,80  RM. 

Cari  suni  Evangheliile  sinoptice,  de  ce  ii  se  spune  aşa  în  îsa- 
gogie  şi  Exegeză  şi  ce-i  aceea  sinopsa  în  accepţiunea  teologică 
consacrată  de-un  Hmp  respectabil  de  cercetări  fructuoase  pe  tărâmul 
acesta,  e  o  problemă  elementară,  pe  care  o  rememorează  orice 
manual  de  Introducere  în  cărjile  Noului  Testament  acolo  unde  ea 
s’a  „evaporai".  Cartea  lui  A.  Huck  e  un  vecbiu  şi  vestit  model  de 
sinopsă  a  celor  dintâi  trei  Sfinte  Evanghelii.  Anul  aceste  a  apărui 
în  ediţia  a  noua,  aiingând  cu  aceasta  cifra  impresionanfă  de  cincizeci 
de  mii  exemplare  tipărite  dela  ediţia  întâia  până  astăzi.  O  sinopsă 
a  Sf.  Evanghelii  e  unealta  de  primă  necesitate  pentru  un  student  rn 
teologie  şl  cartea  pe  care  studentul  german  o  cumpără  înainte  de 
oricare  alta,  când  îşi  începe  studiile  teologice.  Cei  cari  au  făcut  in 
şcoală  exegeza  vreuneia  din  primele  frei  Sf.  Evanghelii,  îi  ştiu  preţui 
mai  bine  decât  oricine  serviciile  pe  cari  le  face  ea.  Cu  toatecă  cele 
mai  multe  ediţii  ale  Noului  Testament  grecesc  oferă  şi  locurile  pa¬ 
ralele,  mai  cu  seamă  la  studiul  Evangheliilor  sinoptice,  se  vede  cât 
de  incomodă  e  urmărirea  acestor  locuri,  cari  apar  peste  foi  şi,  în 
consecinţă,  cât  de  anevoioasă  c  exegeza  lor.  Aşa  încât  se  pare 
absolut  de  prisos  să  mai  stăruim  asupra  valorii  unei  asemenea  lu¬ 
crări.  Faptul  că  ediţia  pe  care  o  anunţăm  e  prelucrata  de  Kans 
Lieizmann,  e  o  garanţie  mai  mult  pentru  seriozitatea  lucrării.  O  bogată 
parte  introductivă  oferă  cele  mai  vechi  mărturii  despre  Evangheliile 
sinoptice  şi*un  material  select  privitor  ia  critica  textului.  Legenda 
diferitelor  secţiuni  ale  materialului  propriu  zis  e  dată  în  nemţeşte  şi 
englezeşte.  Preţul  e  cât  se  poate  de  redus  în  comparaţie  cu  cartea 
germană,  care,  în  genere,  e  foarle  scumpă.  GR.  T.  M. 

SEPTUAG1NTA,  ID  EST  VETUS  TESTAMENTUM  GRAECE 
IUXTA  LXX  1NTERPRETES,  edidit  Al/red  Rahlfs.  Siuttgart.  Prîvile- 
gierle  Wurtiembergische  Bibelanstaii,  1935,  voi.  I,  Leges  ei  historiae, 
XLVIH-j-4 1 84  pagini,  voi.  II,  Libri  poetici  ei  prophetici.  942  pagini.. 
Preţul  ambelor  volume  legate  în  pânză:  42  RM. 

Literatura  teologica  germană,  care  posedă  tot  felul  de  studii, 
în  ioafe  ramurile,  se  resimţea  în  anii  de  după  răsboiu  de  lipsa  unei 
ediţii  complecte  a  vestitei  traduceri  în  greceşte  a  Vechiului  Testament 
săvârşită  de  cei  72  de  învăţaţi  dela  curtea  Iui  Ptoiemen  11  Filadelfui 

(285 — 247  înainte  de  Hristos).  Cu  puţin  înainte  de  răsboiu,  profe¬ 
sorul  D.  Eberhard  Nestle,  autorul  acelei  ediţii  critice  a  Noului  Te¬ 
stament  grec  care  se  găseşte  astăzi  în  toate  mâinile,  se  angajase 
ţaţă  de  Societatea  biblică  wiirtembergiană  să  acopere  şi  această 
lacună.  Moartea  l-a  împiedicat  însă  să  ducă  până  la  capăt  lucrul 
abia  început.  Societatea  biblică  numită,  n'a  renunţat  însă  la  planul 
ei,  ci  a  însărcinat  cu  executarea  lui  pe  prof.  D.  Âlfred  Rahlfs  din 
Goiiingen,  Prof.  Rahlfs  avea  să  lucreze  o  ediţie  critică  de  mari  pro¬ 
porţii  a  Septuaglntei.  Zăpăceala  cauzată  de  anii  răsboiului  s*a  pus 
deacurmezişul  pianului  său,  întârziindu-i  înfăptuirea.  Cum  editarea 
ediţiei  mari  a  Septuagintei  presupunea  un  inierval  de  timp  apreciabil, 
cum  ediţia  lui  Tischendorf  (Veius  Testamentum  graece  iuxta  LXX 
inierpretes,  ed.  7  prelucrată  de  E.  Nestle,  Leipzig,  1887)  şi  cea  a 
englezului  H.  B.  Swete  (The  Old  Testament  in  Greck,  3  voi.  Cam- 
bridge,  1887  urm.)  nu  mai  corespundeau  —  şi’n  afară  de  aceasta 
nu  mai  erau  accesibile  oricărui  teolog  —  Prof.  Rahlfs,  de  acord  cu 
Societatea  biblică  pomenită,  a  purces  la  editarea  unei  ediţii  manuale, 
care  a  apărut  astăvară.  Lucrarea  a  fost  întâmpinată  cu  deosebită 
simpatie  şi  s’a  bucurat  de-o  largă  răspândire.  Texiul  ei  e  recon¬ 
stituit  după  cele  trei  mai  vechi  şi  mai  bune  manuscrise  ale  sfintei 
Scripturi:  Codicil  Vaticanus,  Sinaiticus  şi  Alexandrinus.  Tipărită  în 
bune  condiţiimi  tehnice,  lucrarea,  prin  preţui  ei  derizoriu,  e  un  ade¬ 
vărat  dar  pentru  celce  şi-o  procură.  Prefeţele  editorului  şî  a  Socie¬ 
tăţii  biblice  wiirtembergiene,  istoria  textului  Septuagintei  şl  legenda 
prescurtărilor,  sunt  tipărite  în  trei  limbi:  germana,  engleză  şi  latină,  ca 
s’ci  facă  accesibilă  unui  cerc  cât  mai  larg  de  ieologi.  Pentru  biblio¬ 
tecile  noastre  din  {ară  —  cel  pujin  —  e  absolut  indispensabilă. 


Nicolae  Berdiaeff :  UN  NOU  EV  MEDIU,  in  româneşte  de 
profesoara  Maria  Vartic.  Seria  Teologică,  Sibiu  1936.  Pag.  165. 

Preţul  75  Lei. 

Veacul  nostru  trăieşte  în  durerile  cari  vestesc  o  nouă  Renaştere. 
Se  apropie  renaşterea  adevărată  a  omenirii:  renaşterea  „în  spirit 
-şi  adevăr”. 

Constatarea  aceasta  nu  este  greu  de  făcut,  când  ne  gândim  la 
ritmul  grăbit  al  vremii  moderne,  la  vârtejul  ideologiilor  contimporane 
ş:  îa  «buciumul  bietului  suflet  omenesc  care  se  luptă  cu  valuri  ale 
căror  amplitudini  ating  adâncurile  iadului  şi  înălţimile  luminoase 
ale  cerului. 

Cari  sunt  valorile  adevărate  ale  vieţii  şi  principiile  de  orientare 
sigură  în  veacul  viitorului  ?  Sunt  mulţi  vraci  şi  profeţi,  naţionali  şi 
internaţionali,  cari  se  trudesc  să  ne  lumineze  şi  să  ne  liniştească  cu 
răspunsurile  lor. 

Unul  din  murii  vizionari  ai  veacului  este  filosoful  Nicolae  Ber¬ 
diaeff,  care  în  loc  să  ne  liniştească  cu  elementele  de  lumină  pe  cari 
,!e  scoale  el  din  adâncurile  vieţii,  din  umbra  şî  penumbra  lucrurilor 

cari  nu  sunt  accesibile  oricăror  muritori  —  ne  prezintă  icoana  unei 
lumi  apocaliptice,  care  trece  prin  noaptea  nostalgiilor  şi  prin  du¬ 
rerile  cari  preced  o  nouă  Renaştere,  un  nou  Ev  Mediu. 

Ce  va  să  zică :  o  nouă  Renaştere,  un  nou  Ev  Mediu  ?  Ne-o 
spune  cuprinsul  celebrei  opere  a  lui  N.  Berdiaeff,  pe  care  ne-o  prezintă 
în  traducere  românească  prof.  M.  Vartic  în  editura  Tipografiei  Arhf- 
diecezane  din  centrul  Mitropoliei  Ardealului. 

Lucrarea  se  împarte  în  patru  părţi:  1.  Sfârşitul  Renaşterii,  2. 
Noul  Ev  Mediu,  3.  Reflexii  asupra  revoluţiei  ruse  şi  4.  Democraţia, 
socialismul  şi  feocraţia. 

1.  Întreagă  omenirea  este  de  acord,  că  vechile  aşezări  ale  so¬ 
cietăţilor  şi  ale  statelor  se  clatină.  Avem  sub  picioare  un  teren  din 
care  „toate  erupţiile  sunt  posibile  şi  în  sens  materiei  şi  spiritual*. 
Civilizaţia  europeană  trece  prin  crize  adânci.  Istoria  modernă,  năs¬ 
cută  din  epoca  Renaşterii,  se  încheie  cu  faliment.  Umanismul,  des- 
părţind  pe  om  de  Dumnezeu,  în  loc  să-I  întărească,  i-a  siăbit,  fiindcă 
i-a  dat  iluzia  autonomiei  în  care  nu  poate  trăi  decât  artificial  şi 
nefericit.  A  fost  smuls  din  adânc  ca  să  treacă  la  suprafaţă,  din 
spiritual  ca  să  trăiască  în  material,  din  centru  la  periferie.  Omul 
Renaşterii  avea  încă  credinţa  creştină  şi  conştiinţa  păcatului,  căci 
era  produsul  Evului  Mediu.  Dar  ireptaf-trepfaf  sufletul  i-a  fost 
otrăvit.  Omul  spiritual  a  fost  negat,  ceeace  în  mod  fatal  a  dus  Ia 
sterilitate  şi  descompunere,  istoria  modernă  a  realizat  tocmai  con¬ 
trarul  dela  ceeace  au  visat  primii  umanişti  şi  părinţii  Renaşterii. 
Forţele  omului  lăsate  în  voia  jocului  lor  liber,  au  dus  ia  Reformă 
şi  la  materialism  cu  toate  consecinţele  lor:  pozitivism,  socialism,, 
maşinism,  anarhism  —  !a  o  completă  sleire  a  energiei  spiritual- 
creatoare.  Din  ce  cauză  ?  Pentrucă  s’a  zidit  pe  iluzia,  că  „perso¬ 
nalitatea  putea  înflori  fără  ajutorul  marilor  curente  de  ascetism 
religios",  individualismul  a  produs  ruina  personalităţii  omului ;  a  făcut 
din  ei  un  atom  izolat,  eliberat  din  brafele  graţiei  divine.  Ori  viaţa 
adevărată  se  trăieşte  în  graţie ;  „viaţa  în  afară  de  graţie  e  o  viaţă 
abstractă".  Individualismul  naşte,  prin  contrast,  socialismul.  Nietzsche 
înlocueşte  pe  Dumnezeul  pierdut  cu  supraomul,  Marx  cu  omul  co¬ 
lectiv.  Urmează  anarhismul.  Aşa  încât  Renaşterea  deşt  a  început 
prin  „afirmarea  individualităţii  creatoare  a  omului",  sfârşeşte  prin 
negaţia  ei.  Un  univers  uman,  fără  concursul  forţelor  divine,  se  bar- 
barizează,  cade  din  nou  în  haos.  Europa  a  tradat  revoluţia.  De  aci 
tragedia  ei.  Mijlocul  regenerării  spirituale  a  omului  şi  a  operiior  lui 
este  adâncirea  creştinismului.  Renaşterea  sfârşeşte  prinlr’o  dege¬ 
nerare  a  tuiuror  principiilor  din  care  s’a  născut  şi  prin  tendinţa  de 
întoarcere  la  principiile  medievale,  la  un  nou  Ev  Mediu. 

2.  Minciunile  ced  în  neantul  care  le-a  produs.  Principiile  Isto¬ 
riei  moderne  sunt  uzate.  Vine  amurgul.  Se  apropie  noaptea.  Apare 
o  epocă  nocturnă,  cu  nostalgia  adâncurilor  spirituale ;  „îrebue  să 
trecem  printr’o  mare  penitenţă  şi  purificare",  ca  să  ajungem  la 
izvoarele  divine  ale  spiritului.  Un  nou  Ev  Mediu  apare.  Dar  acest 

fapt  nu  înseamnă  o  întoarcere  spre  trecut,  spre  Evul  Mediu  la  care 
e  imposibilă  întoarcerea.  „Nu  se  poate  întoarce  decât  spre  ceeace 
în  trecut  e  etern".  Trăim  o  epocă  de  trezire.  Timpul  nostru  face  o 
mare  descoperire.  Anume :  „acolo  unde  nu  e  Dumnezeu,  nu  e  de  ioc 
nici  omul".  Aşa  încât  religia  nu  mai  apare  acum  ca  o  „afacere 
privată",  ci  ea  devine  un  lucru  colectiv,  universalist,  ca  şi  în  Evul 
Mediu.  Asta  nu  înseamnă  că  în  noul  Ev  Mediu  va  triumfa  religia 
lui  Hristos.  Apostazia  credin|ii  e  posibilă  chiar  şi  în  conformitate 
cu  Scripturile  Bisericii.  Acest  Ev  Nou  a  început  prin  revoluţia  co¬ 
munistă.  Tendinţa  ei  e  universalismul,  colectivitatea.  Individualismul 
cu  toate  fructele  lui:  liberalism,  democraţie,  formalism,  parlamen¬ 
tarism,  capitalism,  bursă,  raţionalism,  empirism  —  este  în  declin. 
Cad  foaie  lanţurile.  Omul  vrea  un  stăpân.  Un  nou  ascetism  apare. 
Trebue  să  ne  întoarcem  la  natură,  la  universalism,  la  o  conducere 
cu  baze  real-oniologice.  „Internaţionalismul  e  o  caricatură  abjectă  a 
universalismului".  Totuşi  el  e  deja  un  fenomen  al  noului  Ev  Mediu. 
Fenomen  evident  negativ,  cu  aspecte  de  barbarie,  violentă,  igno¬ 
rantă,  teroare. 

Cum  ni  se  prezintă  noul  Ev  Mediu  ?  Va  fi  sfârşitul  umanismului, 
individualismului,  liberalismului  şi  al  civilizaţiei  moderne.  Va  fi  în¬ 
ceputul  unei  epoce  de  colectivitate  religioasă  nouă,  iluminată  şi 
transfigurată  prin  creştinism.  Va  fi  o  irecere  le  feocratte,  o  trecere 
dela  exterior  la  interior,  deta  autonomie  la  teonomie.  Numai  prin¬ 
cipiile  religioase  pot  renaşte  statul  şi  societăţile.  „Cunoştinţa,  mo¬ 
rala,  artele,  sfatul,  economia  trebue  să  devină  religioase,  în  mod 
liber  însă  şi  din  inferior,  iar  nu  din  constrângere".  Noul  Ev  Mediu 
va  fi  un  ev  al  uniunilor  profesionale,  al  corporaţiilor  şi  al  muncii 
spirituale  şl  materiale,  cum  s’au  inaugurat  deja  în  revoluţia  italiană 
fascistă.  „Va  fi  viata,  va  fi  creat  ia,  fi  conversiunea  în  Dumnezeu 

sau  în  diavol". . .  Căci  şi  Antihrist  va  lucra  în  Evul  nou.  Femeile 
încă  vor  avea  un  mare  rol  în  epoca  ce  se  naşte.  Ca  şi  în  Evan¬ 
ghelie,  ele  vor  fi  purtătoare  de  aromate.  Ştiinţa,  în  prietenie  cu 
religia,  se  va  întoarce  la  izvoarele  ei  magice.  Generaţia  bătrânului 
Adam  va  fi  „transformată  şi  transfigurată  în  generaţia  spirituală  a 
noului  Adam".  Toate  acestea  nu  înseamnă  ca  în  viitor  puterea 
răului  va  slăbi.  Din  contră,  „viitorul  e  dubiu"  ;  răul  va  creşte  şi  va 
lua  forme  noi,  cari  vor  cauza  dureri  noi. 

3.  Revoluţia  din  Rusia  a  fost  o  pedeapsă  dela  Dumnezeu 
pentru  păcatele  oamenilor.  Ea  nu  poate  fi  stinsă  prin  contrarevo¬ 
luţia  emigranţilor.  Nici  prin  mijlocirea  Europei,  fiind  ea  însăşi  în 
agonie.  Se  va  distruge  singură,  când  Dumnezeu  va  socoii  deajuns 
penitenta.  Rezultatul  revoluţiei  comuniste  va  ti  o  biruinţă  a  creşti¬ 
nismului  purificat  şt  adâncit.  Nu  este  exclusă  nici  o  biruinţă  a  iui 
Antihrist.  Totuşi  salvarea  Rusiei  se  pregăteşte.  „Mişcarea  vindecării 
e  lentă,  dar  e  o  mişcare  organică". 

4.  Democrafia  şi  socialismul  în  principiile  lor  sunt  opuse. 
Democraţia  are  un  caracter  „pur  formalist"  ;  ignorează  descoperirea 
adevărului  şi-l  Iasă  în  voia  votului  universal.  Supremaţia  şi  domnia 

poporului  este  o  iluzia,  care  „apare  când  nu  mai  e  voinţa  poporului". 
Votn|ă  populară,  una  şi  comună,  nu  poate  fi  în  afară  de  religie. 
Democraţia  crsiaza  parlamentul,  care  „e  instrumentul  dictaturii 
partidelor  politice".  Democraţia  recunoaşte  suveranitatea  poporului, 
dar  nu  şi  poporul;  „nu  există  popor  în  democraţie".  Poporul  e 
milenar,  democraţia  e  dispreţ  pentru  orice  credinţe  sau  valori  ance¬ 
strale.  £  ruptura  cu  trecutul,  negarea  eternităţii  şi  adorarea  momen¬ 
tului  trecător,  Democraţia  nu  aude  vocea  generaţiilor. 

Lr  contraşi  cu  democraţia  formalistă  este  formalismul  cu  ca¬ 
racterul  său  mesianic.  Statul  sociaiisl-comunist  nu  votează  cl  decre¬ 
tează  adevărul  şi  constrânge  prin  forţă  la  ascultarea  lui.  Socialismul 
e  tipul  societăţii  autoritare,  prin  ceeace  se  aseamănă  cu  statul  teo¬ 
cratic.  Numai  Biserica  are  drept  şi  putere  asupra  sufieielor.  Preten¬ 
ţiile  socialismului  suni  împrumutate  dela  Biserică,  dar  „deandoaselea". 
în  loc  de  teocraţie,  satanocrajie. 

Atât  democraţia  cât  şi  socialismul  s’au  născut  din  pricina  că 
popoarele  creştine  nu  au  executat  testamentul  lui  Hrisfos,  sau  dacă 
l-au  împlinit,  au  făcut-o  numai  formal.  Aşa  s’a  pierdut  sensul  vieţii 
autentice;  ,, scopurile  vieţii  omeneşti  s’au  întunecat,  au  fost  definitiv 
înlocuite  cu  mijloacele  vieţii".  Civilizaţia  actuală  e  lipsită  de  sub¬ 
stanţă  spirituală,  care  e  substanţă  religioasă.  Apoi  suveranitatea  nu 
aparţine  nici  poporului,  nici  proletariatului,  ci  lui  Dumnezeu.  încât 
transfigurarea  societăţilor  sau  a  statelor  nu  este  o  problemă  de 
politică  socială,  ci  de  religie ;  e  o  problema  a  teocraţiei.  Şi  teocra- 
f iile  vechi,  papalitatea  şi  sf.  imperiu,  au  dat  faliment,  fiind  numai 
nişte  forme  fără  fond  creştin.  Teocrafia  trebue  să  realizeze  împărăţia 
lui  Dumnezeu  pe  pământ  printr’o  regenerare  a  omului  şi  a  uni¬ 
versului.  Fără  o  naştere  spiritual  nouă  este  peste  putinţă  a  creia  o 
societate  sau  o  cultură  perfectă.  In  consecinţă,  să  ne  întoarcem  din 
ruina  iluziilor  şi  din  criza  ideologiilor,  în  patria  spiritului.  Creşti¬ 
nismul  să  revină  la  epoca  dinainte  de  Constantin  cel  Mare  pentru 
a  da  vieţii  esenţă  şi  scop  spiritual  şi  mai  ales  pentru  a-i  da  ilumi¬ 
narea  şi  transfigurarea  care-i  lipseşte. 

lată  o  schiţă,  desigur  sumară,  a  lucrării  marelui  cugetător  rus. 
Din  ea  ne  putem  face  o  oarecare  imagine  despre  originalitatea,  pro- 
funditatea  şi  forţa  raţională  cu  care  expune  şi  judecă  el  aspectul 
apocaliptic  ai  epocii  în  care  trăim,  precum  şi  principiile  cari  au  pre¬ 
zidat  sau  vor  prezida  deslinele  omenirii. 

Traducătoarea  ca  şi  editura  care  a  tipărit-o,  au  adus  un  mare 
folos  tuturor  intelectualilor  doritori  de-a  avea  în  bibliotecile  lor  o 
carte  ce  face  revoluţie  in  gândirea  contimoorană. 

Pr.  IL.  V.  FELEA 

Nichifor  Crainic :  PUNCTE  CARDINALE  ÎN  HAOS.  Ed.  Cuge¬ 
tarea,  Bucureşti,  Pag.  317.  Preţul  70  Lei. 

Bunul  Dumnezeu  ne-a  învrednicit  pe  noi  Românii,  ca  ia  marile 
răspântii  şi  cotituri  ale  vieţii  istorice  să  ne  trimită  bărbaţi  aleşi  şi 


136 


REVISTA  TEOLOGICA 


■plini  de  har,  cari  prin  energia  înţelepciunii  lor  să  ne  arate  calea 
mântuirii.  Credem  că  din  rasa  acestora  tace  parte  şi  maestrul  Nichifor 
Crainic.  Cine-i  cunoaşte  scrierile  poetice,  încununate  de  premiul  Aca¬ 
demiei  Române  şi  activitatea  publicistică,  mai  ales  cea  depusă  în  re¬ 
dacţia  Calendarului  şi  a  Gândirii,  încununată  şi  aceasta  într’un  fel  sau 
într  altul  de  admiratorii  şi  adversarii  lor  — ■  îşi  poate  face  o  icoană 
dară  despre  valoarea  personalităţii  şi  a  sufletului  din  care  au  izvorât. 
Cu  noua  Dsale  lucrare  intră  în  primele  rânduri  ale  scriitorilor  cari 
au  ceva  de  spus  lângă  patul  durerilor  în  cari  se  zămisleşte  epoca 
cea  nouă,  renaşterea  României  în  duh  şi  adevăr. 

Punctele  cardinale  sunt  într 'adevăr  directivele  unui  văzător,  cari 
dac  orientarea  sigură  şi  optimă  în  vălmăşagul  ideologiilor  contimpo¬ 
rane.  Avem  înainte  o  carte  de  eseuri,  cum  nu  s'a  publicat  alta  în 
literatura  română.  Problemele  cele  mai  mari  şi  mai  grele  ale  vremii 
sită  în  condeiul  lui  Nichifor  Crainic  instrumentul  de  expunere  şl  de 
obiectivă  lămurire.  Tinerelul  şi  creştinismul,  comunismul,  ateismul  şi 
spiritualismul,  cultura  şi  civilizaţia,  democraţia  şi  demofilia,  creşti¬ 
nismul  şi  naţionalismul,  străinismul,  tradiţia,  rasa  şi  religia,  ortodoxia, 
latinitatea,  credinţa,  etnicul  şi  esteticul,  pacifismul  —  toate  aceste 
pietre  de‘  cari  se  poticneşte  timpul  nostru  sunt  rând  pe  rând  cioplite 
şi  modelate  cu  măesfrie  de  cugetarea  artistului.  Apoi  îmbrăcate  în 
haina  operei  de  artă,  în  armonia  cânlecului  ziditor  de  cetate  sunt 
redate  generaţiei  ce  simte  pe  umerii  ei  povara  gravei  răspunderi  a 
ceasului  de  faţă. 

S’a  spus  cu  drept  cuvânt  că  epoca  noastră  este  „epoca  ideo¬ 
logiilor".  Dl  Nichifor  Crainic  prezintă  gânditorilor  români  ideologia 
sănătoasă  a  creştinismului  ortodox,  activ  şi  creator,  atât  de  fericit 
concrescută  în  sufletul  poporului  cu  naţionalismul.  Trecutul  istoric, 
viaţa  şi  cărţile  celor  mai  aleşi  fii  reprezentativi  ai  neamului,  întreagă 
tradiţia  noastră  culturală  şi  zestrea  morală  a  naţiei  ne  îndeamnă,  ca 
după  această  ideologie  să  ne  orientăm  cârma  sufletului  şi  a  statului 
in  mersul  lor  spre  culmile  desăvârşirii. 

Punctele  cardinale  pe  cari  dl  Nichifor  Crainic  le  fixează  în 
haosul  cugetării  moderne,  sunt  farurile  cari  luminează  mersul  normal 
ai  României  în  drumul  ei  spre  glorie  şi  nemurire.  Ele  suni  catehismul 
generaţiei  tinere  şi  au  menirea  de  a  deveni  „crezul  omului  eroic". 

AHe  naţiuni  au  de  mult  asîfel  de  cărţi  ce  formează  pietrele  de 
hotar  dintre  epoce  şi  ie  asigură  curgerea  vieţii  islorice  în  alvia 
firească  a  destinului  lor  cultura!.  Noi  încă  am  avut  câteva  scânteieri 
ele  acest  fel,  cum  au  fost  învăţăturile  lui  Neagoe  Basarab  către 
fini  său  Todosie,  sau  Cântarea  României.  După  răsboiul  mondial 
am  avut  articolele  fulgurante  ale  d-lni  Octavian  Goga,  cuprinse  în 
■voiamul  Mustul  care  fierbe.  Sunt  desbăiufe  şi  luminate  aci  o  serie 
întreagă  de  probleme  şi  idei  cari  frământă  viaţa  şi  fixează  evoluţia 
veacului  noslru. 

Punctele  cardinale  designează  un  apogeu  în  scrierile  de  acest 
gen,  la  noi.  Ele  suni  asemănătoare  cu  cele  ale  d-lui  Octavtan  Goga, 

cu  deosebirea  că  dl  O.  Goga  scrie  penfru  masa  publicului  celilor, 
dl  N.  Crainic  pentru  elite  şi  în  special  pentru  tineretul  universitar. 
Unul  scrie  articole  în  fuga  condeiului ;  celalalt,  pe  îndelete,  eseuri.. 
Dar  şi  unul  şi  altul  pun  cu  curaj  şi  cu  toată  sinceritatea  degetul 
pe  ranele  ţării  şi  depun  osteneli  eroice  pentru  tămăduirea  lor.  In 
deosebi  se  ocupă  ei  cu  străinismul  sub  toate  formele  sub  cari  ni  se 
prezintă  şi  ne  copleşeşte  şi  au  aceleaşi  accente  dureroase  fată  de 
„înstrăinaţii"  neamului,  ca  şi  Simeon  Bărnuţiu  în  1848,  când  a  rostit 
profeticele  cuvinte :  „Fii  nenorociţi  1  Cine  vă  va  apăra,  dacă  pă¬ 
rinţii  voştri  dau  mâna  cu  străinii  în  contra  voastră?.1"... 

Apostolii  satelor  şi  ai  oraşelor,  preoţii,  învăţătorii  şi  întreaga 
elită  a  intelectualităţii  române  are  faţă  de  di  Nichifor  Crainic  o  sfânta 
datorie :  să  coboare  ideologia  Punctelor  Cardinale  în  sufletul  popo¬ 
rului.  Moneda  forte  să  o  schimbe  în  bani  mărunţi  de  circulaţie  zilnică. 
Să  facem  adecă  frumoasa  gândire  a  maestrului  Nichifor  Crainic  să 
trăiască  viu  şi  conştient  în  mulţimea  poporului  român.  Căci  e  o  ade¬ 
vărată  tragedie  în  care  se  zbuciumă  spiritualitatea  românească  şi 
profeţii  ei.  Poporul  român  în  clipa  de  fajă  nu-şi  cunoaşte  deajuns, 
nu-şi  înţelege  şi  nu-şi  ascultă  trimişii  lui  Dumnezeu.  Ba  uneori  se 
întâmplă  că  urmează  tocmai  pe  acei  proroci  mincinoşi,  demagogii, 
cari  ştiu  minţi  mai  straşnic.  Profe{ii  lui  adevăraţi  luptă  vitejeşte  cu 
munţi  de  greutăţi.  Unii  obosesc  şi  cad  sub  povara  lor.  Dar  împăr¬ 
ţite  pe  umerii  tuturor  acesie  greutăţi  s’ar  purta  şi  pe  degetul  cel  mic. 
Să  împăr{im  deci  sarcinile,  să  muncim  şi  să  luptăm,  ca  prin  doctrina 
creştinismului  dinamic  şi  a  naţionalismului  sincer,  clasic  definită  de 
maestrul  Nichifor  Crainic  în  Puncte  Cardinale,  să  facem  din  haosul 
vremii  cosmos  —  ordine  morală  şi  frumuseţe  divină  pe  faţa  trans¬ 
figurată  a  României.  ILARîON  V.  FELEA 

/.  Pefreufa :  JUDECATA  PARTICULARĂ.  Tipografia  Diecezană, 
Oradea  1935.  Pag,  23,  Lei  8. 

Pe  fiecare  om  it  preocupă  întrebarea:  ce  se  alege  de  noi  după 
moarte?  Toate  popoarele  şi  toate  religiile  au  credinja  într’o  existenţă, 
apoi  înir'o  judecată  a  sufletelor  după  moarte.  Creştinismul  atât  prin 
cărţile  sale  simbolice,  cât  şi  prin  Sf.  Scriptură  şi  Tradiţie  învaţă,  că 
sufletele  îndată  după  moarte  sunt  supuse  unei  judecăţi  particulare,  prin 
care  se  răsplăteşte  provizor  vrednicia  pământească.  Chiar  şi  raţiunea 
justifică  o  judecată  îndată  după  moarte.  Căci  dacă  ar  fi  ca  sufletele 
să  aştepte  răsplata  până  la  judecata  universală,  cele  rele  s'er  mân¬ 
gâia  şi  cele  bune  s'ar  întrista  în  starea  de  somnolenţă  şi  aşteptare. 
Ori  „nu  este  nici  just  nici  logic  ca  starea  de  după  moarte  să  fie  o 
răsplată  pentru  cei  răi  şi  o  pedeapsă  pentru  cei  buni"  (p.  11), 

In  ce  priveşte  procedura  judecăţii  particulare,  Biserica  încă  nu  s’a 
pronunţai  oficial.  Toluşi  unii  sf.  Părinţi  ne-au  lăsai  oarecari  lămuriri 
îa  această  problemă,  mai  ales  în  legătură  cu  învăţătura  despre  vămi, 
care  este  conformă  cu  textele  biblice  referitoare  la  judecate  păcă¬ 
toşilor  şi  la  rolul  îngerilor  şi  a  demonilor  în  viaţă  şi  după  moarte. 

Acesta  este  pe  scurt  cuprinsul  broşurii  (mărului  profesor  dela 
Academia  Teologică  dtn  Oradea.  Lucrarea  se  distinge  printr'o  expu¬ 
nere  clară  şi  bine  documentată,  încât  cetirea  şi  răspândirea  ei  chiar 
şi  în  rândurile  credincioşilor  din  popor  nu  poate  să  fie  decât  spre 
cel  mai  real  folos.  SL.  V.  F. 

Episcopul  Nifon  Criveanu :  PE  DRUMUL  DATORIEI.  Huşi  1935. 
Pag.  160.  Lei  40. 

Cucernic  slujitor  al  altarului  şi  înţelept  eârmuitor  de  eparhie, 
vlădica  Nifon  al  Huşilor  nu  se  mulţumeşte  cu  propoveduirea  plină 
de  râvnă,  ce-o  face  prin  graiu  viu.  P.  S.  Sa  îşi  pune  la  contribuţie, 
cu  o  tinerească  hărnicie,  şi  talentul  scriitoricesc  cu  cere  i-a  înzestrai 
bunul  Dumnezeu.  Scrie  des  în  .Cronica  Huşilor"  şi  în  alte  publicaţii 
periodice  şi  la  ocazii  binevenite  adresează  cărfi  pastorale  credin¬ 
cioşilor  pe  care-i  păstoreşte. 

P.  S.  Sa  a  avut  de  curând  fericita  inspiraţie  de  a-şi  aduna  în- 
tr’un  volum  predicile  şi  discursurile  mai  importante  din  viaţa  sa 
preoţească  şi  a  ie  trimite  la  nouă  propovăduire. 

Îndeobşte,  un  volum  de  predici  ocazionale  n’are  decât  o  va¬ 
loare  istorică.  Prin  însuşirile  sale  deosebite,  cartea  Prea  Sfinţitului 
Nifon  iese  din  orbita  cărţilor  similare.  Fiindcă  la  P.  S.  Sa  eveni¬ 
mentul  care  prilejueşte  discursul  alcătueşte  de  obiceiu  numai  cadrul 
în  care  se  tratează  o  problemă  generală  de  creştinească  învăţătură. 
Această  împrejurare  împrumută  cuvântărilor  cuprinse  în  cartea  .Pe 
drumul  datoriei"  o  valoare  permanentă.  Cartea  e  o  adevărată  re¬ 
vărsare  de  simţiri  şl  gânduri  creştineşti,  înfăţişate  într’o  aleasă  {mufă 
literară.  Frumuseţea  şi  înţelepciunea  acestor  sim|iri  şi  gânduri  va 
înzdrăveni  sufletul  oricărui  cititor  al  lor.  N.  C. 

Diac.  D.  Câlugâr:  BISERICA  $1  TINERETUL.  Sibiu,  1936. 
Pag.  21. 

Prin  experienja  sa  didactică  şi  prin  scriitoriceasca  sa  destoi¬ 
nicie,  Părintele  D.  Călugăr  şi-a  câştigat  titlul  unui  bun  cunoscător 
al  problemelor  de  educaţie.  Sf.  Sa  este  autorul  valorosului  manual 
al  Catehetului  ortodox  „Hristos  în  şcoală",  manual  epuizat  după 
câteva  luni  dela  apariţie. 

Când  Asociaţia  clerului  A.  Şaguna  —  Sec|ie  Sibiu  şi-a  orga¬ 
nizat  adunarea  generală  la  Mediaş  (1955)  pentru  a  discuta  în  ea,  pe 
lângă  alte  chestiuni,  şi  problema  tineretului  în  cadrul  diferitelor  so¬ 
cietăţi  religioase,  culturale  şi  sportive,  pe  părintele  D.  Călugăr  l-a 
însărcinat  cu  pregătirea  referatului  asupra  acestei  probleme  — 
pe  cât  de  actuale  pe  atât  de  importante.  Şi  Sf.  Sa  s'a  achitat  cu 
vrednicie  de  sarcina  ce  i  s’a  încredinţat.  Referatul  temeinic  şi  distins 
ca  ţinută  literară  a  fost  publicat  în  „Foiţa"  Telegrafului  Român,  de 
unde  autorul  şi  l-a-  scos  în  broşură  pentru  a-i  da  o  mai  largă  răs¬ 
pândire.  E  o  faptă  bună  săvârşită  cu  acelaş  desinteres  cu  care 

Pâr.  L).  Călugăr  stă  totdeauna  în  slujba  apostolatului  ortodox  şi 
românesc.  N.  C. 

Louis  de  Launay :  CREŞTINISMUL,  traducere  de  N.  Alexandru, 
cu  o  prefaţă  de  prof.  Pr.  î.  Chiricuţa,  Bucureşti,  Editura  „Fântâna 
Darurilor",  1935,  în  8°,  120  pag.  Lei  20. 

în  cultura  modernă,  spre  a  puiea  apăra  punctul  de  vedere 
creştin,  se  simte  nevoia  unei  biblioteci  apologetice,  scrise  cu  aparat 
ştiinţific  şl  pe  cât  posibil  de  oameni  cari  sa  aibă  şi  pregătire  ştiin¬ 
ţifică  sau  filosofică.  Pr.  prof.  Toma  Chiricufă,  a  întemeiat  o  ase¬ 
menea  bibliotecă  în  care  se  realizează  ambele  cerinţe.  Primul 
număr  din  această  bibliotecă  e  „Religia  omului  de  ştiinţă*'  de 
Pr.  prof.  Chtrîcuţă  (retipărirea  unei  ediţii  mai  vechi  cu  o  prefaţă  de 
fiziotogul  şi  creştinul  militant  Paulescu).  Numărul  al  2-lea,  e  o  tra¬ 
ducere  din  franţuzeşte.  Autorul,  Louis  de  Launay,  e  membru  al  Aca¬ 
demiei  de  ştiinţe  din  Paris,  cunoscut  geolog  ca  şi  Termier.  Faptul 
câ  o  scrie  un  om  de  ştiinţă  pozitivă,  nu  un  „teolog*  de  meserie, 
va  face  ca  această  carte  să  o  cetească  mulţi,  dat  fiind  „mitul 
ştiinţei  pozitive"  care  domină  mentalitatea  contemporanilor.  (Între¬ 
buinţez  cuvântul  mit  în  sensul  de  ceva  primii  ca  adevăr  absolut, 
fiindcă  „lumea  spune").  Ştiinţa,  considerată  infailibilă,  îşi  poate  im¬ 
pune  orice  „crez".  Un  om  de  ştiinţă  pozitivă  afirmă  însă  în  mod 
hotărât,  că  „ştiinţa  încă  se  întemeiază  pe  un  act  de  credinţă  sen¬ 
timental  şi  corespunde  unei  înăscute  nevoi  a  spiritului  omenesc,  care 
caută  să  claseze  fenomenele,  să  le  găsească  cauze,  să  le  airibue 
un  aranjament  logic"  (op.  cit.  p.  11). 

Cuprinsul  cărţii  îl  spune  în  câteva  rânduri  la  pagina  12.  Ea  va 
încerca  „a  face  admisibil  că  o  religiune  oarecare  este  necesară 
omului  şi  câ  această  necesitate  nu  este  deloc  contradictorie  cu 
raţiunea  de  care  omul  este  aşa  de  mândru...  Vom  cerceta  dacă,  între 
Io  aţe  religiile  învăţătura  creştină  este,  precum  credem  noi,  cea  mai 
satisfăcătoare  pentru  mintea  şi  peniru  inima  noastră,  cea  mai  logic 
coordonată  şl  cea  mai  de  ajutor,  sau  dacă  dimpotrivă  a  adus  în 
lume,  cum  se  susţine  uneori,  un  element  de  turburare  bolnăvicioasă, 
de  tristeţe  şt  de  suferinţe,  pentrucă  s’a  îndepărtat  de  „Natură". 

La  o  operă  nu  importă  numai  scopul,  ci  şi  metoda  pe  care  o 
întrebuinţăm.  Louis  de  Launay  nu  întrebuinţează  metoda  scolastică. 
Nu  citează  numai  pasagii  din  „Summa  Theologica"  a  lui  Toma  de 
Aquino,  căci  aceasta  ar  fi  egal  cu  misionarul  care  pe  malul  unui 
râu  ar  predica  înlr’o  limbă  europeană  cuvântul  lui  Dumnezeu  spre 
a  converii  pe  negrii  de  pe  celălalt  mal. 

Precum  misionarul  trece  fluviul,  merge  între  sălbatici,  îi  studiază, 
încearcă  să-i  cunoască,  tot  aşa  şi  apologetul  modern  va  reuşi  numai 
atunci,  când  va  cunoaşte  amănunţit  de  tot  doctrinele  contrare.  Precum 
-misionarul  nu  începe  să  citeze  din  sfinţii  părinţi,  ci  mai  întâi  le 
arată  slăbiciunile  religiei  lor,  tot  aşa  apologetul  nu  va  proceda  sco- 

lastic,  ci  va  răspunde  cu  acelaş  fel  de  argumente  cu  care  vin  ad¬ 
versarii. 

In  acest  gen,  există  în  literatura  teologică  franceză  o  serie 
întreagă  de  scrieri.  Printre  autori  găsim  şi  eclezieştf  şi  laici.  La 
noi,  dacă  până  în  prezent  apologeticele  sunt  scrise  de  ecleziaşti, 
putem  spera  că  în  viitor  vor  apare  şi  apologetici  ştiinţifice  scrise 
de  laici  şi  mai  ales  de  „F.  O.  R.‘,  care  nu  e  altceva  decât  apo¬ 
stolat  laic. 


Alegerea  lui  Louis  de  Launay,  pentru  „Biblioteca  Apologetica* 
a  fost  câl  se  poate  de  fericiiă.  Traducerea  făcută  de  un  licenţiat  al 
Facultăţii  Teologice  din  Bucureşti,  dl  N.  Alexandru,  redă  într'o  formă 
literară  ireproşabilă  ideile  autorului. 

Ar  fi  de  dorit,  ca  „Biblioteca  Apologetică"  a  Pâr.  prof.  Toma 
Chiricufă  să-şi  continue  activitatea.  Intre  traducerile  viitoare  ar  fi 
de  dorii  să  găsim  şi  o  carie  din  „Bibliotheque  Cathoiique”  întitulata 
„Creation  et  evolution*  alui  Sendereyns,  membru  al  Academiei  de 
ştiinţe  morale  şi  politice  din  Paris.  E  poate  cea  mai  complectă 
operă  în  care  să  se  dovedească  aşa  de  ştiinţific  creaţionismul. 

JOSIEf  E.  NAGHiU 


& 


Prof,  Dr.  G.  Marinescu,  membru  ai  Academiei  române :  LOURDES 
şi  MAGLAVIT.  Editura  „Universul",  Bucureşti  1936.  Pag.  92.  Preţul 
20  Lei. 

Savantul  medic  şi  profesor  Dr.  G.  Marinescu  a  scris  o  carte; 
„Lourdes  şi  Maglavit*.  Cartea  aceasta  trebue  socotită  cea  mai  de 
seamă  expresie  a  celorce  s'au  publicat  în  legătură  cu  fenomenul 
miraculos  petrecut  la  Maglavlt.  Ea  poate  şi  trebue  considerată  ca 
atare  din  punct  de  vedere  ştiinţific. 

Lucrarea  despre  care  vorbim  tălmăceşte  observaţiile  unui  medic, 
care  a  }inuf  să  studieze  chestiunea  la  fata  locului.  S’a  deplasat  la 
Maglavit,  a  stat  de  vorbă  cu  Peire  Lupu  şi  cu  lumea  de  prin  părţile 
locului.  Apoi,  sub  scutul  celui  mai  ales  bun  simţ  şi  îmboldii  de 
„criza  morală  pe  care  o  străbatem  în  momentul  de  faţă  precum  şi  de 
restriştea  ce  a  cuprins  sufletul  oamenilor  cinstiţi”,  (Pag.  ?,  în  prefaţa 
cârtii)  a  oferit  marelui  public  posibilitatea  de  a-şi  face  o  idee  clară 
asupra  fenomenului  întâmplat  la  „buturugile*  din  preajma  Dunării. 

Materialul  este  sistemizat  în  nouă  capitole  :  Lourdes  şi  Maglavit, 
Lourdes  şi  Bernardette  Soublrous,  Maglavit  şi  Petre  Lupu,  Consta¬ 
tări  personale  la  Maglavif,  Inconştientul  dinamic.  Misticul  şi  misti¬ 
cismul,  Rolul  religiunii  în  viaja  indivizilor  şi  a  popoarelor,  Credinţă 
şi  ştiinţă  şi  Terapie  şi  sugestie. 

Cele  două  localităţi  —  Lourdes  şi  Maglavit,  —  cele  două  per¬ 
sonagii  —  Bernardette  Soubirous  şi  Petru  Lupu  —  şi  sumedenia 
de  păreri  şi  fapte  ce  s'au  petrecut  în  jurul  lor  sunt  puse  faţă  în  faţă 
şi  privite  sub  unghiul  critic  şi  înţelegător  al  neîntrecutului  profesor 
din  Bucureşti.  Spre  deosebire  de  ceice  mai  trăiesc  şi  azi  intr’o 
oarecare  disonantă  cu  progresele  psihologiei  modeme,  dl  Dr.  G. 

Marinescu  accentuează  realitatea  vedeniilor  şi  a  vindecărilor  mira¬ 
culoase  petrecute  la  Lourdes  în  Franţa  şi  la  Maglavitul  nostru. 
Petrache  Lupu  nu  este  un  desechilibrat.  Iar  celece  s'au  petrecut  şi 
se  petrec  cu  el  reprezintă  „un  fenomen  mistic,  este  reacjia  unui 
suflet  drept,  primitiv,  dar  cinstit*  (Pag.  46).  Deasemenea,  feno¬ 
menul  dela  Maglavit  are  două  aspecte :  taumaturgic  şi  moral.  Fără 
a  manifesta  vreo  cât  de  neînsemnată  rezervă  asupra  folosului  reli¬ 
gios  care  a  rezultat  şi  se  va  mai  culege  de  pe  urma  unor  fenomene 
ca  acela  petrecut  la  Maglavit,  în  lucrarea  de  care  vorbim  se  funda¬ 
mentează  şi  se  subliniază  mai  ales  câştigul  moral.  „Pentru  mine,  în 
criza  morală  de  astăzi,  acest  fenomen  poate  să  aibă  o  influentă 
moralizatoare  asupra  minfii  necultivate  dar  credincioase  a  ţăranului, 
precum  şi  asupra  oamenilor  cul{i,  cari  îşi  dau  seama  de  influenta 
sufletului  asupra  corpului.  Această  influentă  apare  ca  o  reactiune 
salutară  în  timpul  de  retrişte  morală  şi  ca  trezire  a  conştiinţei  ţăra¬ 
nului  şi  a  orăşanului  înăbuşită  de  atâta  putreziciune  şi  atâta  minciună 
în  fara  românească".  (Pag.  50). 

Cele  mai  multe  din  capitolele  cărţii  conţin  consideratiuni  de 
ordin  psihologic.  Trebue  remarcat  în  deosebi  capitolul :  „Misticul  şi 
misticismul",  căci  aici  ne  dumirim  mai  bine  asupra  modului  în  care 
sunt  privite  fenomenele  dela  Lourdes  şi  Maglavit.  In  ambele  cazuri 
„avem  de  aface  cu  un  misticism  religios  în  care  inconştientul  dinamic 
joacă  un  rol  însemnat.  Fenomenul  Benardetie-ei  ca  şi  al  lui  Petrache 
Lupu  se  explică  prin  activitatea  inconştientului  dinamic,  creator. 
Sufletul  lor  avea  intuiţia  divinităţii,  căci,  prin  simpatie  şi  credinţă, 
vedeau  pe  Sf.  Fecioară  şi  pe  Dumnezeu  în  care  credeau,  fiindcă  îl 
iubeau".  (Pag.  67). 

In  continuare,  distinsul  autor  face  o  adevărată  apologie  religiei 
şi  sentimentului  religios.  Cea  dintâi  a  produs  cele  mai  de  seamă 
opere  ale  omenirii,  iar  cel  de-al  doilea  „este  cel  mai  puternic  sen¬ 
timent  omenesc".  (Pag,  70).  Şi  nu  ştiu  cum  am  sublinia  mai  adânc 
afirmaţia  următoare:  „Manifestările  religioase  reprezintă  cea  mai 
formidabilă  şi  mai  indestructibilă  din  forţele  morale,  fiindcă  izvorul 
lor  se  găseşte  în  sufletul  nostru".  (Pag.  70). 

Dar  să  nu  ne  întindem  mai  departe.  Ar  însemna  să  stăruim 
prea  mult  asupra  concepţiei  luminate  pe  care  o  vădeşte  distinsul  om 
de  ştiinţă  şi  credinciosul  profesor  dl  Dr.  G.  Marinescu.  Cartea  Dsale 
trebue  cetită  de  ceice  vreau  să  înţeleagă  fenomenul  dela  Maglavit. 
Ea  este  de  mult  folos  şi  pentru  doritorii  de  a  stabili  adevărata  legă¬ 
tură  între  psihologie  şi  religie,  între  ştiinjă  şi  credinţă.  Că  vor  fi  şi 
necredincioşi  cari  sa  socotească  discuţia  asupra  fenomenului  dela 
Maglavit  ca  fiind  fără  obiect  ?  Se  poate.  Dar  şi  unii  ca  aceştia  pot 
trage  folos  cetind  cartea  dlui  Dr.  Marinescu.  Căci,  potrivit  cuvintelor 
psihologului  american  W.  james:  „Nu  e  nimic  mai  stupid  decât  să 
zicem  că  un  fapt  psihologic  n’ar  exista,  fiindcă  suntem  incapabili  de 
a*l  simţi  noi  înşine".  D.  CĂLUGĂR 

DECLARAŢIILE  MINISTRULUI  H.  KERRL.  Ministrul  cultelor  din 
Germania,  Hans  Kerrl,  a  făcut  declaraţii  interesante  presei.  „Un 
-naţional  socialist  trebue  să  fie  religios.  Trebue  să  aibă  un  respect 
sfânt  faţă  de  credinţa  religioasă  a  celorlalţi ;  în  ceeace  priveşte  cre¬ 
dinţa  lui  personală  este  liber.  Fiecare  poate  să-şi  caute  mântuirea 
cum  îi  convine.  Dela  cucerirea  puterii,  niciodată  şî  nici  o  parte  din 
exerciţiul  puterii  religioase  n’a  fost  stingherită  în  Germania.  Curentul 
„credinţei  germanice"  nu  esfe  un  curent  ateu.  Tendinţele  spre  ateism 
suni  combătute  cu  ultima  energie  de  sfatul  naţional-socialist,  pentrucă 
le  consideră  ca  duşmanul  ordinei  şi  al  culturei". 

Ministrul  a  afirmat  voinţa  statului  de  a  proteja  toate  cultele, 
cu  condiţia  de  a  nu  se  amesteca  în  chestiunile  politice.  Sciziunile 
cari  s’au  produs  în  sânul  bisericei  evanghelice  germane  au  obligat 
Statul  să  intervină,  pentrucă  nici-un  grup  să  nu  fie  oprimat. 

A  terminat  cu  aceste  cuvinte  importante  „Criza  bisericii  evan¬ 
ghelice  germane  a  trezit  temerile  cele  mai  vii  că  Germania,  patria 
reformei,  dispare  din  lumea  protestantă.  Acesta  a  fost  motivul  peniru 
care  Statul  a  intervenit.  Sunt  convins  că  o  biserică  unită  şi  puternică 
va  fi  o  fortăreaţă  contra  ateismului  şi  a  bolşevismului". 


NEMULŢUMIREA  CATOLICILOR  DIN  SARRE.  După  un  an  de 
guvernare  naţional-sociaiisiă,  catolicii  sunt  nemulţumiţi  şi  sunt  în 
conflict  permanent  cu  noul  regim.  In  urma  plebiscitului  din  Ianuarie 
1955,  când  toţi  catolicii  germani  au  votat  peniru  Germania,  se  aşteptau 
la  un  tratament  mai  bun  din  partea  Guvernului  Reichului.  Unul  dintre 
cei  mai  însemnaţi  preoţi  catolici  din  Saarebriicken,  Dr.  Schlich,  acum 
câteva  luni  a  trebuit  să  se  refugieze  la  Luxemburg.  Toate  sforţările 
catolicilor  de  a  creşte  tineretul  numai  în  spiritul  bisericii  lor,  în 
mare  parte  sunt  zădărnicite  de  noile  metode  şi  de  scopul  educaţiei 
naţional-socialiste.  Sub  regimul  Societăţii  Naţiunilor,  conducătorii 
catolicilor  se  simţeau  în  apele  lor,  având  libertate  deplină  în  toate 
domeniile.  Presa  catolică  le  aminteşte  că  ei  singuri  au  dorit  această 
situaţie,  votând  pentru  patria  lor.  Germania. 

SUPRIMAREA  UNUI  ORDIN  RELIGIOS.  Printr’o  deciziune 
papală  se  desfiinţează  ordinul  religios  al  Penitenţei,  cunoscut  mai 
mulţ  în  Italia  sub  numele  de  „Scalzeti".  Ordinul  a  fost  întemeiat  în 
Spania  de  către  Alfons  Varella  (1723 — 1769)  şi  aprobat  de  papa  Pius 
VI  în  1784.  S'a  desvollat  în  Spania,  Portugalia,  în  Italia  şi  Ungaria. 

In  ultimul  fimp  ordinul  slăbise,  rămânând  numai  în  italia,  unde  mal 
avea  doar  câteva  locaşuri  (şase).  Pius  VHea  dăduse  călugărilor  acestui 
ordin  toate  privilegiile  de  cari  se  bucurau  Franciscanii,  de  cari  *e 
apropiau  mai  mult  prin  toate  trăsăturile  lor.  Preoţii  ordinului  desfiinţat 
vor  fi  repartizaţi  în  eparhiile  Italiei,  în  clerul  mirean.  L  F. 


+  FERDINAND  KATTENBUSCH.  Ne-a  fost  dai  nouă  sa  încresfăm 
în  ultimele  numere  ale  Revistei  Teologice  o  seamă  de  nume  msri 
ale  teologiei  germane  cari  în  anii  din  urmă,  unul  după  altui  au  luai 
drumul  veciniciei.  Mărturisim  limpede  că  nu  ne-am  fi  putui  gândi  un 
moment  că  pomelnicul  lor  e  mu  li  mai  bogat  decum  i-am  arătat  noi, 
dacă  moartea  lui  F.  Kattenbusch  nu  ne-ar  fi  îndemnat  să  zăbovim 
câteva  ceasuri  pe  marginea  lucrărilor  cu  cari  acest  profesor  de 
elită  a  cinstit  ştiinja  teologică  şi  sa  găsim  într'una  din  ele  impresio¬ 
nante  cuvinte  de  rămas  bun  pentru  ceice-i  aşteptau  pe  octogenarul 
autor  în  viaţa  de  dincolo. 

In  anul  1934  F.  Kattenbusch  tipărea  le  editura  A.  Topetmann 
din  Giessen  partea  a  doua  a  lucrării  sale  „Die  deuische  evangheiiscbe 
Theologie  seit  Schleiermacher",  intitulată  „Zeitwende  auch  in  der 
Theologie".  încă  în  primele  rânduri  face  constatarea  că  vechea  gene¬ 
raţie  de  teologi  „a  curaţii  arena"  teologiei  germane.  Numărul  îor  e 
impresionant:  Aner,  1933;  Anrich,  1930;  Bohmer,  1927;  Dahm, 
1928;  Dunkmann,  1932;  Paul  Feine,  1933;  Hugo  Gressmarm,  1927; 
H.  Gunkel,  1932;  Th.  Hăring,  1928 ;  Adolf  von  Harnack,  1930;  Ihmeis, 
1933 ;  Th.  Kaftan,  1932 ;  R.  Kitlel,  1930 ;  Kunze,  4927 ;  Kutter,  1931  ; 
Edv.  Lehmann,  1930;  Lemme,  1928;  Loofs,  1928;  H.  Ludemawi, 
1933;  Luttge,  1928;  E.  W.  Mayer,  1927;  C.  Mirbf,  1929;  Niebergell, 
1932;  Nowack,  1928;  H.  Scholz,  1929;  Nathan  Sdderbiom,  1931; 
Thieme,  1932;  H.  H.  Wendf,  1933;  Teodor  von  Zahn,  4933;  ia  csri 
se  adaugă  următorii  „neteologi"  cari  n’au  fost  însă  străini  de  teo¬ 
logie  :  Eucken,  1926;  Ed.  Meyer,  1929;  Richard  Reifzenstein,  1931; 
Rilke,  1926;  Scheller,  1928.  Şi  lista  lui  F.  Kattenbusch,  după  a.oia 
un  an  dela  apariţie,  are  nevoie  de  compleclări:  E.  von  Dobschiiiz, 
1934 :  Hans  Windisch,  1935 ;  R.  Seeberg,  1935. 

Cartea  aceasta,  după  părerea  noastră,  a  fost,  pentru  autorul 
ei,  „cântecul  lebedei".  La  28  Decemvrie  1935,  bătrânul  rămas  atât 
de  singur  închise  ochii,  cu  frumoasa  vârsfâ  de  84  ani.  fn  acea  zi 
lista  s'a  complectai  definitiv. 

Cu  F.  Kattenbusch  a  murii  un  om  şi  s’a  încheiat  o  generaţie 
harnica.  Cea  care  urmează  nu  pare  a-i  fi  inspirat  prea  multă  încre¬ 
dere  marelui  adormit.  Chiar  Karl  Barih,  în  care  Kattenbusch  crezuse 
mult,  rămăsese  doar  o  mare  desiluzie  menită  să-i  întunece  nădejdile 
apropiatului  său  asfinţit.  Începutul  crepusculului  generaţiei  căresa-i 
aparţinuse  Kattenbusch  îl  fixează  în  anul  1926.  Sfârşitul,  e  el  însuşi. 
Tema  cea  mai  importantă  a  teologiei  actuale,  teologie  care  a  trecut 
în  grija  incolorei  generaţii  ce  se  ridică,  Kattenbusch  o  vede  în  „Bi- 

serică"  şi-şi  mărturiseşte  convingerea,  că  în  această  problemă,  deia 
nimeni  nu  pot  învăţa  succesorii,  mai  mult  decât  dela  Luther. 

Ferdinand  Kattenbusch  şi-a  început  cariera  profesorală  ca 
„Privatdozent"  în  Glessen,  unde  avea  coleg  pe  Harnack  şi  Schilrer. 
De  acolo  a  trecut,  pentru  puţin  timp,  ca  profesor  în  Gottingen.  Cea 
mai  mare  parte  a  vieţii  sale  de  profesor  şi-a  petrecut-o  la  univer¬ 
sitatea  din  Halle,  (1906—1923),  pe  care  n’o  mai  părăseşte  până  iese 
la  pensie  (1923),  Specialitatea  studiilor  sale  a  fost  teologia  siste¬ 
matică  ;  în  spejă  Simbolica.  N’a  scris  mult,  dar,  a  scris  bine.  Lucrarea 
sa  de  căpetenie  e  „Lehrbuch  der  vergleichenden  Confessionskunde" 
începută  încă  până  era  la  Giessen  şl  din  care  n’a  publicat  decât 
primul  volum:  Die  orthodoxe  anatolische  Kirche  (1.  C.  B.  Mohr, 
Freiburg  i.  B.  1892;  XXV-|-555  pagini).  Notez  că  deşi  izvoarele  pe 
cari  le  foloseşte  sunt  străine  şi  sărace,  a  dedicat  câteva  pagini  şi 
Bisericii  noastre  româneşti  în  această  lucrare.  I-a  urmat  „Das  Aposto- 
lysche  Symbol“,  în  1900.  Iar  în  ultimii  ani  ai  vieţii  a  publicat  cele 
două  păr{i  ale  cărţii  despre  teologia  germană  evanghelică  dela 
Schleiermacher  până  în  zilele  noastre,  pe  care  am  amintit-o  mai  sus. 
A  fost  unul  dintre  redactorii  periodicului  „Theologische  Studîen  und 
Kriiiken".  Şi  a  mai  fost  un  exemplar  din  acel  rar  „soiu"  de  teologi 
cari  au  apucat  să  afle  că  există  şi  o  Biserică  ortodoxă  răsăriteană. 
Pentru  care  pricină,  mai  ales,  socotim  binevenită  o  menţiune  mai 
amplă  asupra  vieţii  şi  operei  sale,  în  aceste  pagini. 

GRIGORIE  T.  MARCU 

& 


INTERNĂ 


f  EPISCOPUL  NICOLAE  IVAN.  Abia  sau  svântaf  lacrimile 
de  pe  obrajii  credincioşilor  cari  au  petrecut  la  groapă  pe  vrednicul 
vlădică  Roman  al  Orăzii  —  şi  partea  de  miazăzi  a  Ardealului  or¬ 
todox  —  şi  cu  ea  toată  suflarea  românească  —  s’a  învăluit  în  jale 
nouă  pe  urma  mutării  dintre  vii  a  tot  atât  de  vrednicului  episcop 
Nicolae  al  Clujului. 

In  viafă  cei  doi  sirăjeri  ai  ortodoxiei  româneşti  şi  clttori  de 
nepieritoare  aşezăminte  culturale  au  fost  prietini  nedespărfijl.  Şt  se 
vede  că  bunul  Părinte  ceresc  a  vrut  să  le  păstreze  tovărăşia  şi 
dincolo  de  tărâmul  viejii  terestre  —  chemându-I  la  sine  aproape 
de-odată. 

Cu  episcopul  Nicolae  Ivan  dispare  din  frontul  de  luptă  al 
ortodoxiei  româneşti  unul  dintre  cei  mai  iscusi|i  şi  mai  devotaţi 
căpitani. 

Născut  în  Aciliul  Sibiului,  după  terminarea  studiilor  liceale  şl 
teologice  ajunge  învăţător  în  Salişte,  apoi  duhovnic  al  Institutului  de 
corecţiune  din  Aiud,  protopop  al  Alba-Iuliei  şi  asesor  consistorial 
în  Sibiu.  Datorită  minţii  agere  cu  care  l-a  înzestrat  Dumnezeu  şi 
simţului  gospodăresc  pe  care  l-a  moştenit  dela  bunii  săi  părinţi  — 

Părintele  Nicolae  Ivan  a  adus  în  toate  aceste  slujbe  cele  mai  pre¬ 
ţioase  servicii  Bisericii  şi  Neamului,  După  răsboiul  întregirii  noastre 
naţionale  tot  lui  i-a  revenit  cinstea  şi  sarcina  de  a  organiza  reîn¬ 
viata  episcopie  a  Vadului,  Feleacului  şi  Clujului,  pe  care  mai  târziu, 
ca  episcop,  a  înzesirat-o  cu  întreaga  serie  de  instituţii  pe  care  o 
reclamă  legea  şi  tradifia  şagunianâ  a  sfintei  noasire  Biserici,  Stă¬ 
pânit  de  o  incomparabilă  pasiune  a  realizărilor,  episcopul  Nicolae 
ivan  lasă  Clujului  —  după  o  arhipăsforire  de  cinsprezece  anî  —  o 
strălucită  catedrală,  o  iot  atât  de  impunăloare  reşedinţă  episcopala, 
alte  câteva  edificii  cari  adăpostesc  Academia  teologici.  Librăria  şi 
tipografia  eparhială  —  iot  aşezăminte  ctitorite  de  neobosita  sa  râvnă. 

Guvernul  Ţării  i-a  cinstit  vrednicia  cu  funeralii  naţionale,  iar 
clerul  şl  poporul  credincios  i-o  va  cinsti  cu  neapusă  aducere  aminte. 

Bunul  Dumnezeu  să-i  rânduiască  dincolo  odihna  meritată  celuîce 
în  această  viaţă  nu  şi-a  îngăduii-o  nici  trupului  nici  sufletului. 


SF.  SINOD  s’a  întrunit  în  10  Martie  a.  c.  la  Bucureşti  în  se¬ 
siunea  de  primăvară.  Şedinţele  au  fost  prezidate  de  I.  P.  S.  Sa 
Patriarhul  Miron.  Prima  şedinţă  a  fosi  închinată  pomenirii  marilor 
ierarhi  adormiţi  întru  Domnul  Roman  al  Orăzii  şi  Nicolae  al  Clujului. 

In  celelalte  şedinţe,  înaltul  for  ecîesiastic  a  soluţionat  o  mul¬ 
ţime  de  probleme  menite  să  îndemne  pe  căile  bune  viaţa  religioasă 
a  neamului. 

Intre  altele  s’a  hotărî!  să  se  zidească  la  Maglavit  o  mănăstire 
înzestrată  cu  mai  multe  aşezăminte  de  caracter  samaritean. 

Vârsta  canonică  pentru  hirotonirea  clericilor  înîru  diaconi  s’a 
stabilit  la  23  de  ani,  iar  întru  presbiteri  la  25  de  ani. 

Sf.  Sinod  a  respins  recursul  preotului  I.  Trifa  împotriva  sen¬ 
tinţei  Consistorului  spiritual  mitropolitan,  prin  care  fusese  caterisit 
pentru  schismă,  aşa  că  numitul  preot  rămâne  scos  definitiv  din  clerul 
sfintei  noastre  Biserici. 

Hotărîrea  Congresului  naţional-bisericesc  cu  privire  la  înfiin¬ 
ţarea  episcopiei  de  Timişoara  încă  a  fost  aprobată  de  suprema  auto¬ 
ritate  a  Bisericii  oriodoxe  române. 

O  delegaţie  a  Sfântului  Sinod  în  frunte  cu  I.  P.  S.  Mitropolit 
Nicolae  al  Ardealului  s’a  prezentat  la  dl  Preşedinte  al  Consiliului  de 
miniştri  şi  la  dl  Ministru  al  Finanţelor  pentru  a  stărui  să  se  facă 
dreptate  bugetară  clerului  nostru,  aşa  de  crud  lovit  prin  feluritele 
curbe  cari  apasă  până  la  strivire  salariile  preoţeşti. 

Şedinţele  Sf.  Sinod  continuă. 

ASOCIAŢIA  GENERALĂ  A  PRESEI  BISERICEŞTI.  Iniţiativa 
luată  de  venerabilul  profesor  universitar  D.  Boroianu  de  a  strânge 
rândurile  purtătorilor  de  condeiu  de  pe  tărâmul  publicislicei  bise¬ 
riceşti  a  fost  dusă  la  bun  sfârşii:  Actul  de  constituire  a  asociaţiei 


146 


REVISTA  TEOLOGICA 


presei  bisericeşti  a  fosi  autentificai  de  tribunalul  Ilfov  sub  Nr.  4375 
din  1936.  Noua  asociafie  întruneşte  adeziunea  reprezentanţilor 
celor  mai  de  seamă  organe  de  presă  ale  Bisericii  ortodoxe  şi  nu 
ne  îndoim  că  dupăce  aceasiă  instituţie  îşi  va  dovedi  incontestabila 
ei  utilitate,  i  se  vor  alătura,  entuziast,  şi  publicaţiile  periodice  cari 
până  acum  au  întârziat  să-şi  anunţe  adeziunea. 

Presa  noastră  bisericească,  mai  mult  decât  oricare  alt  factor 
de  propoveduire  ortodoxă  şi  naţională,  trebue  să  se  prezinte  solidară 
şi  vecinie  trează  faţă  de  tot  mai  agresiva  atitudine  a  presei  catolice, 
francmasone  sau  comuniste.  Numai  astfel  activitatea  ei  va  da  roa¬ 
dele  aşteptate.  In  loc  să-şi  irosească  silinţele  în  negativismul  unor 
critici  cu  obiectivitate  adeseori  dubioasă,  la  adresa  vieţii  noastre 
interne,  ea  e  chemată  să  facă  front  comun  împotriva  primejdiilor 
cari  ne  pasc  mai  ales  de  dincolo  de  graniţele  legii  noastre  ortodoxe 
şi  româneşti. 

Dacă  mai  adaogă  m  acestei  capitale  probleme  —  chesti¬ 
unile  de  revendicări  profesionale  ale  publiciştilor  eclesiastici,  am 
indicat  un  destul  de  vast  câmp  de  activitate  pentru  noua  asociaţie. 

Nădăjduim  că  întrunirea  comitetului  chemat  să  fixeze  programul 
de  activitate  a  asociaţiei  nu  va  întârzia  prea  mult.  Ca  să  nu  se  po¬ 
tolească  entuziasmul  cu  care  apostolii  au  înţeles  să  purceadă  Ia 
alcătuirea  noului  aşezământ  pus  în  slujba  sfintei  noastre  Biserici. 

ŞEDINŢA  COMITETULUI  ASOCIAŢIE^  CLERULUI  .ANDREI 
ŞAGUNA".  La  începutul  lunei  Martie  a.  c.  s'a  ţinui  la  Sibiu  şedinţa 
comitetului  secjiei  arhidiecezane  a  Asociaţiei  clerului  „A.  Şaguna“. 
Prin  hotărârile  pe  care  le-a  adus,  această  şedinţă  iese  din  cadrul 
obicinuitelor  întruniri  ale  reprezentanţilor  preo|imii  noastre  din  arhi¬ 
episcopie.  Părintele  protopop  E.  Cioran,  preşedintele  secţiei  Sibiu  a 
numitei  Asociaţii,  a  adus  la  cunoştinţa  comitetului  că  s’a  cumpărat 
un  loc  de  casă  la  băile  Bazna,  în  nemijlocita  apropiere  a  terenului 
pe  care  se  va  zidi  în  curând  biserica  ortodoxă  română  din  această 
localitate.  Pe  locul  acesta  se  va  începe,  încă  în  această  vară,  clă¬ 
direa  unei  vile  cu  16  camere  chemate  să  adăpostească  în  schimbul 
unui  pref  foarte  mic  pe  preoţii  din  Arhiepiscopie,  cari  îşi  caută 
sănătatea  în  Bazna. 

Planul  vilei  este  gata.  Iar  executarea  lui  va  începe  probabil  în 
luna  Iunie,  deodată  cu  punerea  pietrei  fundamentale  a  bisericii  din 
localitatea  balneară  din  apropierea  Mediaşului. 

Comitetul  a  mai  hotărât  ca  adunarea  generală  a  secjiei  Sibiu 
a  Asociajiei  clerului  să  se  fină  în  ultima  săptămână  a  lunei  Aprilie, 
la  Făgăraş.  Din  programul  acestei  adunări  subliniem  problema  Sfin¬ 
telor  Taine  ca  mijloc  de  păstorire.  Fireşte,  programul,  care  se  va  da 
publicităţii  la  timpul  său,  va  fi  compleclat  cu  câteva  chestiuni  pro¬ 
fesionale  cari  interesează  în  chipul  cel  mai  viu  pe  membrii  Asociaţiei. 

N.  C.  NECULCE 

DIN  ŢARĂ 

SUNTEM  în  preajma  votării 
noului  buget,  care  interesează 
în  cel  mai  înalt  grad  şi  pe  slu¬ 
jitorii  altarelor  noastre.  Loviji 
până  la  sânge  în  cele  mai  sfinte 
drepturi  ale  lor,  aceşti  slujitori 
ou  făcut  o  mulţime  de  jalbe  la 
cârmuitorii  ţării,  ca  măcar  pe 
viitor  sa  li  se  îndrepte  situaţia 
prin  revenirea  la  plata  integrală 
a  modestului  lor  salar,  din  care 
anul  trecut  s'au  scăzut  iluzoriile 
venite  stolare  şi  accidentalul 
venit  al  sesiilor  parohiale. 

Dl  Ministru  A.  Lapedatu  a  de¬ 
clarat  de  repeţiteorl,  că  va  îm¬ 
plini  această  jusfă  cerere  a  cie¬ 
rului.  Aşteptăm  acum  înfriguraţi 
respectarea  promisiunilor  mini¬ 
steriale. 

Fireşte,  cu  aceasta  suntem 
încă  departe  de  satisfacerea  ce¬ 
lor  mai  elementare  postulate  ale 
Bisericii  noastre  şi  ale  slujito¬ 
rilor  ei.  Căci  sunt  atâtea  pro¬ 
bleme  de  soluţionat  încă  pe 
acest  tărâm.  Reamintim  numai 
câteva  din  ele:  Trecerea  preo- 
ţtmii  ardelene  la  fondul  de  pensii 
at  Statului,  întregirea  parohiilor 
cari  devin  vacante  în  cursul 
anului  bugetar,  plata  gradaţiilor 
clerului,  ajutorul  familiar  al  preo¬ 
ţilor,  salarizarea  cântăreţilor  din 
Ardeal,  dreptul  Academiilor  teo¬ 
logice  de  a  elibera  diplomă  de 
licenţă  şi  alte  multe,  multe... 

Când  vom  ajunge  oare  la  îm¬ 
plinirea  tuturor  acestor  juste  re¬ 
vendicări  ?  Când  i  se  va  da  cle- 

m 


rului  nostru  putinţa  de  a-şi  îm¬ 
plini  întreaga  sa  chemare,  ne¬ 
stânjenit  de  apăsătoarele  griji 
ale  existenţei  cotidiane  cari  îi 
irosesc  atâtea  energii  ?  Când  ? 
Când  ? 

’Cr' 

PENTRU  cine  a  cunoscut  or¬ 
todoxia  vieţii  lui  Vasile  Goldiş, 
semnarea  Concordatului  cu  Va¬ 
ticanul  a  rămas  cel  mai  enig¬ 
matic  gest  al  marelui  bărbat  de 
stat.  lntr 'adevăr  aproape  nime 
nu-şi  putea  da  seama,  ce  putere 
misterioasă  a  putut  să  înduplece 
pe  atât  de  credinciosul  fiu  al 
neamului  şi  Bisericii  noastre  să 
semneze  acest  act  de  degradare 
religioasă  şi  de  abdicare  naţio¬ 
nală.  Enigma  o  desleagă  dl  Ni- 
chifor  Crainic  în  ultimul  număr 
al  excelentei  reviste  „Gândirea". 

Se  ştie  —  ne  lămureşte  secre¬ 
tarul  generat  ai  Cultelor  de  sub 
ministeriatul  lui  V.  Goldiş  —  că 
faimosul  Concordat  cu  Roma  a 
fost  semnat  în  anul  1927,  când 
Regele  Ferdinand  era  grav  bol¬ 
nav.  Suveranul  întregitor  de 
Ţară,  catolic  credincios,  în  pragul 
morţii  sale  doria  să  se  împace 
cu  Papa,  care  era  foarte  supărat 
din  pricina  că  ilustrul  Rege  al 
României  îşi  botezase  odraslele 
în  legea  ortodoxă.  In  schimbul 
împăcării  Papa  i-a  cerut  Con¬ 
cordatul.  V.  Goldiş,  care  decla¬ 
rase  că  mat  bine  îşi  taie  mâna 
decât  să  semneze  Concordatul 
—  văzând  situaţia,  şi-a  dat  de¬ 
misia  de  câteva  ori.  Nu  i-a  fost 

primită.  Astfel,  între  datoria  su¬ 
fletească  fată  de  Regele  său 
muribund  şi  datoria  fată  de  Bi¬ 
serica  sa,  a  capitulat  în  fata 
celei  dintâi.  Gestul  e  cu  atât 
mai  tragic,  cu  cât  fostul  mini¬ 
stru  al  Cultelor  s’a  încumetat 
să-l  facă  dupăce  fusese  pălmuit 
în  propriul  său  cabinet,  de  inca¬ 
lificabilul  cinism  papisfăşesc, 
formulat  în  aceste  grosolane 
cuvinte  ale  nunţiului  de-atunci : 

„Bizantini!  Ipocriţi î  Sunfeji 
aşa  cum  v’a  pecetluit  istoria ! 
Nu  vreji  să  semnaţi  Concor¬ 
datul  ?  Ei  bine,  îi  veţi  semna  1 
Vă  spun  eu :  îi  vetf  semna !“ 

Concluzia:  Papa  e  gata  să 
ucidă  miniştri  şi  regi,  când  e 
vorba  de  apărarea  privilegiilor 
caiolicismului,  , 

O- 

CINE  cunoaşte  remarcabilul 
ia  lent  muzical  al  d-Jui  Dr.  V. 
Pefraşcu,  profesor  la  Academia 
teologică  ortodoxă  din  Cluj  şi 
îndeosebi  iscusinţa  cu  care  armo¬ 
nizează  D-sa  minunatele  noastre 
melodii  bisericeşti,  acela  se  va 
bucura  din  fot  sufletul.  Fiindcă 
eminentul  profesor  a  scos  de 
curând  de  sub  teascurile  lito¬ 
grafiei  „Liturghia  Sfântului  loan 
Gură  de  Aur“  armonizată  pentru 
patru  voci  bărbăteşti.  Suntem 
siguri  că  strădalnicii  noştri  con¬ 
ducători  de  coruri  bisericeşti  îşi 
vor  procura  de  sârg  noua  lu¬ 
crare  a  diui  profesor  Dr.  V. 
Pefraşcu  şi  punându-o  în  studiu 
vor  desfăta  cu  armoniile  ei  ce¬ 
reşti  sufletele  credincioşilor  cari 
umplu  tot  mai  îmbucurător  loca¬ 
şurile  sfinte  din  oraşele  noastre. 

Caietul  se  poate  procura  dela 
nutor,  în  schimbul  modestului 
preţ  de  80  Lei. 


DUPĂ  o  sincopă  de  10  ani 
revista  biăjană  „Cultura  Cre¬ 
ştină*  a  apărut  din  nou.  Şi  încă 
într’o  destul  de  simpatică  înfăţi¬ 
şare  externa.  Nu  e  de  mirare 
deci,  ca  am  răsfoit  cu  destulă 
curiozitate  paginile  primului  ei 
număr  (Ianuarie  1936). 

Articolul  introductiv  îl  sem¬ 
nează  Părintele  Dr.  Victor  Maca- 
veiu.  In  el  se  spune,  între  altele : 
„Vom  prefera,  în  regulă  generală, 
metoda  apologetică  celei  pole¬ 
mice,  tonul  şi  aiiiudinea  dra¬ 
gostei..."  Aici  m’am  oprit,  că-mi 
venea  să  spun:  „Iar  începi?" 
Şi- am  avut  dreptaie.  Fiindcă 
afară  de  câfeva  articole  aşezate, 
aproape  întreg  numărul  prim  al 
„Culturii  Creştine"  vădeşle  un 
ascuţiş  polemic.  Aşa,  de-o  pildă 
dl  A.  P.  crede  că  la  Sibiu  nu 
se  aude  apelul  pentru  pace  al 
I.  P.  S.  Patriarh  Miron,  Părintele 
canonic  Dr.  N.  Brânzeu  vrea  să 
descopere  că  dela  Mihai  Vi¬ 
teazul  încoace  toate  personali¬ 
tăţile  proeminente  ale  românis¬ 
mului  au  cerut  orientarea  noastră 
spre. . .  Roma,  Păr.  D.  Neda  ne 
înfruntă  că  n’am  dat  destulă 
atenfie  morţii  patriarhului  Fotie 
II  —  şi  aşa  mai  departe...  Nici  aşa 
de  simpaticul  publicist  Lupeanu- 
Melin  nu  s’a  putut  răbda  să  nu 
arunce  o  săgeată  măcar  împo¬ 
triva  nevinovatului  profet  al  Ma¬ 
gia  vilului.  . .  Ca  să  se  plinească 
ceeace  s'a  zis  prin  Părintele  Dr. 
V.  Macavei :  „Vom  prefera  . . . 
tonul  şi  atitudinea  dragostei". 

Să  fiţi  sănătoşi.  Prea  Cucer¬ 
nici  părinţi.  Dar  dragostea  asia 
să  fie  acolo,  la  dvoastră. 

-o- 

GAZETELE  aduc  vestea  că’n 
mijlocul  fraţilor  noştri  de  peste 
Ocean  bântue  cumplit  duhul  îm- 

perecherli,  crivăţul  pustiitoarei 
vrăşmăşlt.  Deoparte  sunt  „bă¬ 
trânii*,  plecaţi  de-acasă  cu  me- 
rindea  duhovnicească  a  înţelep¬ 
telor  şi  frumoaselor  noastre  tra¬ 
diţii  româneşti  şi  creştineşti,  pe 
cari  înţeleg  să  le  păstreze  cu 
cinste  şi  pe  pământ  străin,  iar 
de  cealaltă  —  generaţia  „tine¬ 
rilor*  crescută  în  altă  şcoală  şi’n 
alt  duh  decât  al  părinteştilor 
datini. 

In  mijlocul  acestei  vâltori,  noul 
episcop  misionar  ortodox  cu 
cierul  său  devotat  se  sileşte  sa 
coboare  duhul  păcii  şi  al  unirii 
frăţeşti  —  singur  în  stare  să 
promoveze  interesele  sufleteşti 
şi  materiale  ale  Românilor  sor¬ 
tiţi  să  trăiască  pe  pământul  în¬ 
depărtatei  Americi.  In  slujba 
acestui  frumos  ideal  stă  şi  foaia 
săptămânală  „Solia*  care  apare 
de  curând  la  joungstown  sub 
direcla  supraveghiere  a  Prea 
Sfinţitului  episcop  Policarp  Mo- 
ruşca. 

Grija  cu  care  este  alcătuită 
această  foaie  de  zidire  sufle¬ 
tească,  precum  şi  răsunetul  pe 
care  l-a  stârnit  dela  primul  ei 
număr  ne  face  să  credem,  că  va 
fi  un  preJios  organ  de  solida¬ 
rizare  a  silinţelor  fraţilor  noştri 
de  dincolo  de  Ocean,  către  ace¬ 
leaşi  aspiraţii  ale  sufletului  ro¬ 
mânesc  de  pretutindeni. 

•O* 

DUMINECA  Ortodoxiei  a  fost 
sărbătorită  după  cuviinţă  de  toată 
obştea  drepfmăritoare  din  cu¬ 
prinsul  ţării.  îndeosebi  „Frăjia 
ortodoxă  română*  şi  „Societa¬ 
tea  femeilor  ortodoxe*  şi-au  dai 
o  lăudabilă  silinţă  întru  organi¬ 
zarea  unor  înălţătoare  festivaluri 
menite  să  sublinieze  importanta 


religioasă  a  acestei  zile.  Pe 
lângă  programul  religios  şi  na¬ 
ţional  îndătinat  la  asemenea 
ocazii,  mulţimile  credincioşilor 
adunate  prin  bisericile  sau  sălile 
de  conferinţe  ale  satelor  şi  ora¬ 
şelor  noastre,  au  aclamat  răs¬ 
picate  moţiuni,  cerând  guvernului 
ţării  să  denunţe  Concordatul  şi 
Acordul  cu  Vaticanul  şi  să  facă 
demersurile  necesare  pentru  cât 
mai  grabnica  aducere  în  ţară  a 
averii  „Fundatiunii  Gojdu*,  me¬ 
nită  să-şi  reia  rolul  de  ocroti¬ 
toare  a  tineretului  şcolăresc  sili¬ 
tor  la  învăţătură,  dar  lipsit  de 
mijloacele  necesare  mai  ales  în 
cumplita  criză  de  azi. 

“O* 

PĂRINTELE  T.  Chiricuţă,  neo¬ 
bositul  director  al  revistelor 
„Fântâna  darurilor*  şl  „Orto¬ 
doxia*,  a  scos  de  sub  fipar  o 
foarte  bogată  „Carte  de  rugă¬ 
ciuni*  împodobită  cu  numeroase 
clişee  religioase  şi  cu  câteva 
iconiţe  în  culori,  de  o  rară  fru¬ 
museţe.  Creştinul  cucernic  va 
găsi  în  aceasiă  carte  rugăciuni 
pentru  toate  împrejurările  vieţii 
şi  va  putea  aduce  lauda  cuve¬ 
nită  Domnului,  atât  în  clipele  de 
bucurie  cât  şi  în  cele  de  tristeţe 
ale  trecerii  sale  prin  aceasiă 
via{ă.  Preţul  modest  al  cărţii  dă 
putinţa  fiecărui  credincios  să  şi-o 
cumpere:  esie  doar  70  de  Lei; 
iar  cartea  are  480  de  pagini. 

Domnul  să  binecuvinte  oste¬ 
neala  Părintelui  T.  Chiricuţă, 
ier  bunului  creştin  Nedelcu  P. 
Chercea  din  Brăila,  care  a  aco¬ 
perii  cheltuielile  editoriale,  să-i 
răsplătească  fapta  cu  bogate 
daruri  duhovniceşti.  N.  C. 

DIN  STĂINĂTATE 

UNIREA  Bisericilor  ortodoxe 
ruseşti  din  „diaspora"  s’a  să¬ 
vârşit.  Şi  cu  aceasta  au  fost  li¬ 
chidate  definitiv  neînţelegerile 
mărunte  despre  cari  s'a  vorbit 
în  ultimul  timp.  Instanţa  de  ad¬ 
ministraţie  o  formează  soborul 
tuturor  episcopilor  ruşi.  Teritorul 
acestei  biserici  surori,  a  fost 
împărţit  în  două  mitropolii  inde¬ 
pendente:  una  pentru  Europa 
occidendală  şi  cealaltă  pentru 
America. 

-o 

ÎNCEPÂND  cu  ziua  de  1  De¬ 
cemvrie,  toate  bisericile,  cape¬ 
lele  şi  casele  de  rugăciuni  de 
pe  teritoriul  republice!  sovietice 
trebue  să  se  anunfe  din  nou 
ministerului  de  interne  bolşevic  ; 
altcum  vor  fi  închise  fără  nici 
o  consideraţie.  Biserici  nouă, 
inclusiv  moschei  şi  sinagoge,  nu 
mal  e  permis  să  se  clădească. 
Conferinţele  şi  cursurile  cu  su¬ 
biecte  religioase  sunt  interzise. 
Discujia  problemelor  de  natură 
religioasă  e  îngăduită  numai  în 
adunări  restrânse. 

*0- 

CONERINŢA  ecumenică  a  Bi¬ 
sericilor  creştine  pentru  creşti¬ 
nismul  practic  va  avea  loc  la 
Oxford  în  vara  anului  viitor 
(12 — 26  Iulie  1937).  Se  anunjă 
participarea  a  vre-o  400  repre¬ 
zentanţi. 

-O* 

ARMATA  mântuirii  (Salvation 
Army)  anunţă  un  congres  mon¬ 
dial  la  Londra,  pentru  12  Iunie 
până  la  2  Iulie  1936. 

►O* 

RECENTUL  congres  al  moha- 
medantlor  europeni  dela  Geneva 


a  hotărât  ridicarea  unor  moschei 
în  Varşovia,  Budapesta  şl  Geneva 
şi  a  unui  institut  mohamedan  fot 
la  Geneva. 

•O 

IN  „50  Fragen  und  Antworten 
ftir  den  S.  A.  Mann"  (un  fel  de 
catehism  al  membrilor  bata¬ 
lioanelor  de  asalt  najional-so- 
cialiste  din  Germania),  printre 
altele  se  scrie:  „Cred  într’un 
Domn  Dumnezeu ;  pe  omul  care 
nu  crede  în  Dumnezeu  îl  soco¬ 
tesc  îngâmfat,  prost  şi  zăpăcit. 
Un  astfel  de  om  nu*i  potrivit 
pentru  rândurile  noastre*'.  In 
legătură  cu  aceasta,  notam  mă¬ 
sura  de  mult  bun  simt  Pe  care 
a  luat-o  conducerea  batalioa¬ 
nelor  de  asalt,  când  a  interzis 
energic  să  se  mai  cânte  aşa  nu¬ 
mitele  „Devisen  und  Klosterlied**, 
ieşite  din  spiritul  satiric  al 
poporului  în  urma  speculei  cu 
devizele,  săvârşită  nu  demult  de 
anumite  orduri  călugăreşti  ro- 
mano-catolice  din  Germania. 

•o- 

MAI  multe  cercuri  de  lectură 
şi  librării  romano-catolice  din 
Munchen,  vinovate  de-a  fi  răs¬ 
pândit  carji  interzise,  precum  şi 
romane  criminale  sau  de  aven¬ 
turi,  au  fost  închise  de  politie. 

•O- 

TRIBUNALUL  din  Leipzig,  a 
condamnat  la  o  amendă  de  600 
mărci  (24000  Lei)  pe  un  individ 
bântuit  de  nebunia  neo-păgână, 
care  cu  prilejul  unei  sărbători 
în  onoarea  soarelui  a  ars  o  sf. 
cruce.  Faptul  vorbeşte  dela  sine. 
Adică  nu  atât  fapta  respectivului, 
cât  atitudinea  tribunalului. 


EPISCOPUL  Romei  a  fost  in- 
itat  de  prelaţii  anglicani  să  ia 

parte  la  apelul  pentru  pace  pe 
care-1  pregătesc  înaintestătătorlt 
bisericilor  britanice.  Cu  toaie 
că  i  s’a  oferit  conducerea  acestei 
lăudabile  „cruciade",  a  refuzat 
invita(ia.  Atitudinea  aceasta  are 
precedente,  câte  vreţi.  Iar  dacă 
prelaţii  anglicani  au  formulat 
iniţiativa,  deşi  cunoşteau  această 
atitudine,  bine  au  făcut.  Fiindcă 
va  veni  odată  vremea  să  se 
spună  răspicat  ceeace  până  acum 
s’a  şoptit  doar  cu  multă,  prea 
multă  delicateţă :  dacă  încer¬ 
cările  de  nivelare  ale  asperităţilor 
ce  stau  între  confesiunile  cre¬ 
ştine  sunt  boicotate  de  scaunul 
papal  aşa  cum  se  ştie,  aceasta 
e  toi  un  semn  vădit  că  Vaticanul 
încă  n’are  de  gând  să  renunţe 
la  idealul  său  atât  de  drag,  pe 
care-1  rezumă  excelent  aceste 
trei  cuvinte:  pofta  lumeştilor 
măriri.  E  aceasta...  consecvenţă, 
nimic  de  zis.  Episcopul  Romei, 
şi  tot  cinul  iezuitic  ce-i  alcă¬ 
tuieşte  suita,  se  menţine  ...  pe 
linia  tradiţiei. 


SANCŢIUNILE  economice  îm¬ 
potriva  Italiei  au  atins  şi  Vati¬ 
canul.  Băncile  italiene  cari  îi 
administrează  pământeştile  co¬ 
mori,  comorile  pe  cari  moşiile 
le  mănâncă,  rugina  le  roade  şi 
sancţiunile  economice  le  împu¬ 
ţinează,  nu  mai  primesc  nici  un 
acreditiv  din  străinătate.  Iar 
dinarul  Sf.  Petru,  vorba  revistei 
care  ne  informează  despre 
aceasta  —  „ist  festgefroren“. 

Pe  de  altă  parte  se  anunţă 
că  Episcopul  Romei  a  ordonat 
tuturor  bisericilor  din  patrie  să 
întrebuinţeze  exclusiv  produse 
italiene,  iar  clerul  să  se  folo¬ 
sească  numai  de  trăsuri  cu  cai, 
ca  să  cruţe  benzina.  Mai  mulţi 
episcopi,  patrioţi  buni  (adică  din 
aceia  cari  sub  ochii  papei  au 
curajul  să  afirme  prin  faptele  lor 
că  sunt  italieni  în  primul  rând 
şi  abia  după  aceia  papisiaşi), 
au  dăruit  statului  obiectele  lor 
cele  mai  de  preţ  (ca  ceasuri  de 
aur,  cruci,  lanţuri  ete,),  în  semn 
de  solidarizare  în  lupta  contra 
sancţiunilor.  GR.  T.  M, 


(SK2) 

